Source document: https://docs-lawep.s3.us-east-2.amazonaws.com/1698929738287.pdf (Malaysia)
MESYUARAT KETIGA, PENGGAL KEDUAPARLIMEN KEEMPAT BELAS2019HARI ISNIN : 16 DISEMBER 2019 NO SOALAN: 1 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN MOHD YUSMADI BIN MOHD YUSOFF TARIKH : 16 DISEMBER 2019 Tuan Mohd Yusmadi bin Mohd Yusoff minta MENTERI BELIA DAN SUKAN menyatakan mengenai perincian progres program Kepimpinan Masa Depan.

NO SOALAN: 1 JAWAPAN Tuan Yang di-Pertua, 1.


Untuk makluman ahli-ahli Yang Berhormat, Malaysia Future Leaders School (MFLS) telah bermula pada 1 April 2019 melibatkan pelajar sekolah menengah yang berumur di antara 15 hingga 17 tahun dari seluruh Malaysia.

Sehingga Disember 2019, program MFLS Tier 2 telah dilaksanakan sebanyak 15 kohort di kem / pusat latihan di seluruh negara dengan penyertaan peserta seramai 27,788 orang.

2.
2.

Seramai 200 orang peserta terbaik akan disaring untuk ke peringkat seterusnya iaitu MFLS Tier 3.

Di peringkat ini, peserta akan mengikuti program yang berbentuk latihan dan internship dari dalam dan luar negara di samping berpeluang menjalani in-house training dan attachment di Syarikat Berkaitan Kerajaan (GLC) dan syarikat swasta.
Diharapkan agar peringkat ini dapat melahirkan pemimpin belia sebagai rakan strategik dalam pembangunan negara serta berkeupayaan untuk memainkan peranan di peringkat antarabangsa.

Sekian, terima kasih.

NO SOALAN: 2 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK IR.

YONG WUI CHUNG TARIKH : 16 DISEMBER 2019 Datuk Ir.


Yong Wui Chung minta MENTERI KERJA RAYA menyatakan jumlah projek yang telah di tangguh dan dinilai semula dan penjimatan kos yang berlaku daripada proses tersebut di seluruh negara sejak pilihan raya ke 14.

NO SOALAN: 2 JAWAPAN Tuan Yang di-Pertua, Untuk makluman Ahli Yang Berhormat, JKR telah mengemukakan senarai projek tangguh sebanyak 38 projek kepada MOF pada 6 Mei 2019.
Manakala projek yang dirundingkan semula bermula 7 November 2018 adalah sebanyak 60 projek yang sedang dalam pembinaan.

Penjimatan kos yang berlaku bagi 60 projek yang telah dirunding semula hanya dapat dikenalpasti setelah semua pengiraan pengurangan harga bagi setiap projek selesai.

Sekian, terima kasih.


NO SOALAN: 3 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DR. AHMAD AZAM BIN HAMZAH TARIKH : 16 DISEMBER 2019 Dr. Ahmad Azam bin Hamzah minta MENTERI WILAYAH PERSEKUTUAN menyatakan apakah polisi Kerajaan terhadap kawalan dan perancangan kawasan hijau atau 'Green Lung' dalam kawasan pembangunan.
NO SOALAN: 3 JAWAPAN Tuan Yang di-Pertua, Untuk makluman Yang Berhormat Senator, Kementerian Wilayah Persekutuan (KWP) melalui PLANMalaysia (Jabatan Perancangan Bandar dan Desa) telah menyediakan Garis Panduan dan Piawaian Perancangan Tanah Lapang dan Rekreasi Bil.

7/2000.

Berdasarkan kepada garis panduan ini, keperluan penyediaan sepuluh peratus (10%) tanah lapang adalah disyaratkan kepada semua jenis pembangunan.
Tanah lapang ini hendaklah diserah kepada Pihak Berkuasa Negeri (PBN) untuk dirizabkan bagi maksud awam selaras dengan peruntukan seksyen 62, Kanun Tanah Negara 1965 (KTN).

Bagi memastikan tanah lapang awam di kawasan pembangunan kekal untuk kegunaan rekreasi, Dasar Perbandaran Negara (DPN) telah menetapkan keperluan supaya Pihak Berkuasa Perancang Tempatan (PBPT) mengambil tindakan pewartaan ke atas rizab tanah lapang tersebut.
Untuk makluman Yang Berhormat Senator, dasar ini digunapakai bukan sahaja untuk kawasan perumahan, tetapi juga untuk pembangunan bandar baru yang luasnya mungkin melebihi 100 hektar dan untuk pembangunan bercampur.

Di dalam pusat bandar pula, galakan diberikan kepada kawasan rekreasi berbentuk roof top garden atau taman atas bumbung.

Semua ini menunjukkan komitmen Kerajaan untuk menentukan bahawa masalah kawasan hijau itu diperbanyakkan dan dijaga.

NO SOALAN: 3 Sekian, terima kasih.


NO SOALAN: 4 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PUAN NURIDAH BINTI MOHD SALLEH TARIKH : 16 DISEMBER 2019 Puan Nuridah binti Mohd Salleh minta MENTERI PELANCONGAN, SENI DAN BUDAYA menyatakan usaha penting untuk mengkomersialkan budaya kraf tangan Pantai Timur seperti songket dan kuih muih tempatan yang semakin pupus seperti 'kuih atisokme'.
NO SOALAN: 4 JAWAPAN Tuan Yang di-Pertua, Kementerian ini sentiasa menjalankan usaha bagi mengkomersialkan budaya kraf tangan Pantai Timur seperti songket dan kuih muih tempatan yang semakin pupus.

Antara usaha yang dilaksanakan adalah seperti berikut: (1) bagi meningkatkan kebolehcapaian produk songket tempatan di pasaran, Kraftangan Malaysia telah menganjurkan aktiviti khusus untuk mempromosikan tekstil seperti Festival Kraf Tekstil Pantai Timur di Kelantan.
Selain itu, produk-produk kraf Pantai Timur juga dipromosikan semasa Hari Kraf Kebangsaan, Promosi Kraf Malaysia, Festival Kraf Malaysia, promosi di pusat beli-belah dan promosi di peringkat negeri.
Produk songket juga dipasarkan di outlet-outlet usahawan yang berdaftar di bawah program Kraftangan Malaysia, outlet Syarikat Pemasaran Karyaneka dan Kompleks Kraf di Kuala Lumpur, Langkawi dan Johor; (2) selari dengan perkembangan semasa, Kraftangan Malaysia telah mempelbagaikan rekaan produk songket termasuk dari Pantai Timur dengan menggunakan motif-motif baharu serta kepelbagaian bahan dan warna mengikut kehendak dan citarasa pasaran.
Bagi mempertingkatkan kualiti dan imej produk; Kraftangan Malaysia telah menggalakkan penggunaan Standard MS 1747: Bahagian 1 Songket Malaysia; NO SOALAN: 4 (3) Institut Kraf Negara telah menawarkan pengajian secara formal berkaitan bidang tenunan iaitu jurusan Seni Kraf Tenunan di peringkat Sijil dan Diploma dan Program Sijil Kemahiran Malaysia (SKM).
Graduan tenunan berkemahiran ini merupakan pelapis kepada negara dan dapat membantu menghasilkan produk songket secara berterusan; dan (4) Jabatan Warisan Negara (JWN) telah mewartakan seni kraf Pantai Timur di bawah Akta Warisan Kebangsaan 2005 [Akta 645] seperti songket, batik dan kain tenun.

Selain itu, songket juga telah dicalonkan di bawah kategori Representative List of the Intangible Cultural Heritage of Humanity, UNESCO.
Pihak JWN juga telah mewartakan di bawah Akta 645 makanan-makan Pantai Timur seperti keropok, akok, pulut panggang, nasi dagang, nasi kerabu dan gulai tempoyak ikan patin.

JWN sedang membuat kajian terperinci ke atas kuih ‘ati sokme’ terlebih dahulu termasuk mendapatkan maklumat lengkap tentang kuih tersebut sebelum sebarang cadangan pewartaan dilakukan.

Walau bagaimanapun, kuih ‘ati sokme’ telah didokumentasikan di dalam buku “Makanan Warisan Hampir Pupus” terbitan JWN.

Sekian, terima kasih.


NO SOALAN: 5 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN SURESH SINGH A/L RASHPAL SINGH TARIKH : 16 DISEMBER 2019 Tuan Suresh Singh a/l Rashpal Singh minta MENTERI PENDIDIKAN menyatakan jumlah bilangan graduan-graduan dari bidang perguruan, farmasi dan kedoktoran yang masih belum ditempatkan setakat November 2019 dan apakah langkah-langkah diambil untuk mengatasi masalah tersebut.
NO SOALAN: 5 JAWAPAN Tuan Yang di-Pertua, Jumlah graduan Program Ijazah Sarjana Muda Perguruan (PISMP) keluaran Institut Pendidikan Guru (IPG) pada tahun 2017 adalah seramai 5,130 orang manakala pada tahun 2018 ialah seramai 2,384 orang.
Data Kementerian Pendidikan Malaysia (KPM) sehingga 31 Ogos 2019 menunjukkan bahawa jumlah graduan PISMP pada tahun 2019 adalah seramai 2,253 orang dan daripada jumlah tersebut, seramai 2,250 orang graduan telah lulus temu duga oleh Suruhanjaya Perkhidmatan Pelajaran (SPP) dan telah ditempatkan di sekolah pada 4 November tahun ini.
Bagi graduan pendidikan keluaran dari universiti awam pula, seramai 5,594 graduan telah dipanggil untuk menghadiri sesi temu duga yang telah dilaksanakan pada bulan September hingga Oktober tahun ini untuk mengisi kekosongan pelbagai opsyen di KPM dan keputusan dijangka akan keluar pada bulan Disember tahun ini.

Perlantikan bagi calon-calon yang berjaya ini dijangka akan bermula pada bulan Januari 2020 bagi menghadapi sesi persekolahan tahun hadapan.
Pengambilan guru-guru adalah berdasarkan kepada bilangan kekosongan jawatan dan keperluan opsyen mata pelajaran di sekolah-sekolah di bawah pentadbiran KPM.

Urusan pengambilan guru dilaksanakan oleh SPP sebagai Pihak Berkuasa Melantik.

Graduan universiti awam yang memenuhi syarat kelayakan yang ditetapkan akan dipanggil untuk ditemu duga oleh SPP berdasarkan kepada bilangan kekosongan jawatan dan keperluan NO SOALAN: 5 opsyen mata pelajaran.
Pihak KPM menyediakan unjuran keperluan guru yang boleh menjadi panduan kepada pihak universiti untuk merancang pengambilan graduan pendidikan dalam bidang-bidang tertentu.

Berdasarkan Kajian Pengesanan Graduan Tahun 2018 yang dilaksanakan dalam tempoh 6 bulan selepas pelajar tamat pengajian, graduan Perubatan yang menunggu penempatan pekerjaan adalah seramai 2,595 orang (54.3 peratus) daripada 4,782 orang dan graduan Farmasi adalah seramai 511 orang (23.9 peratus) daripada 2,140 orang.
Kementerian Kesihatan Malaysia telah melaksanakan beberapa inisiatif untuk mempercepatkan lantikan graduan perubatan dan memendekkan tempoh masa menunggu bagi menjalani latihan siswazah tersebut iaitu: 1.

Perubahan dasar pelantikan graduan perubatan secara tetap kepada lantikan secara kontrak mulai Disember 2016.
Sehubungan dengan itu penempatan boleh dibuat tidak bergantung kepada perjawatan dan hanya bergantung kepada slot latihan; 2. meningkatkan bilangan Hospital Latihan Siswazah (HLS) dari 38 HLS pada tahun 2009 kepada 47 buah HLS pada tahun 2018.

3. menambah bilangan penempatan alternatif daripada 5 penempatan kepada 9 penempatan di Klinik-klinik Kesihatan dan Institusi Kesihatan Mental; NO SOALAN: 5 4. membuat pengambilan Pegawai Perubatan Siswazah (PPS) setiap 2 bulan iaitu dalam 6 kali setahun.
5. melanjutkan pelaksanaan moratorium bagi Penawaran Kursus Baru Bidang Perubatan di Institut Pengajian Tinggi (IPT) dalam negara selama 5 tahun sehingga 2021; dan 6. meningkatkan perkhidmatan kepakaran di hospital sedia ada melalui penempatan pakar-pakar baru dan sedia ada di KKM bagi membolehkan mereka bertindak sebagai penyelia kepada PPS berkenaan.

Sekian, terima kasih.


NO SOALAN: 6 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATO' ZAHARI BIN SARIP TARIKH : 16 DISEMBER 2019 Dato' Zahari bin Sarip minta MENTERI PERTAHANAN menyatakan berapakah kos yang diperuntukkan untuk menyelenggarakan kapal selam milik Tentera Laut Diraja Malaysia.
NO SOALAN: 6 JAWAPAN Tuan Yang di-Pertua, Kos yang diperuntukkan untuk menyelenggara sebuah Kapal Selam milik Tentera Laut Diraja Malaysia (TLDM) adalah berjumlah RM100 juta setahun.

Kos adalah termasuk sokongan operasi dan penyelenggaraan limbungan Kapal Selam milik TLDM di Pangkalan TLDM Kota Kinabalu, Sabah.

Sekian, terima kasih.


NO SOALAN: 7 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATO' HAJI HUSAIN BIN AWANG TARIKH : 16 DISEMBER 2019 Dato' Haji Husain Bin Awang minta MENTERI AIR, TANAH DAN SUMBER ASLI menyatakan pendirian Kerajaan untuk meminda Akta Pemuliharaan Hidupan Liar 2010 pada masa terdekat ini berikutan peningkatan kematian dan kemusnahan spesies-spesies terancam dalam negara kita.
NO SOALAN: 7 JAWAPAN Tuan Yang di-Pertua, Untuk makluman Ahli Yang Berhormat, Kementerian Air, Tanah dan Sumber Asli sedang dalam proses meminda Akta Pemuliharaan Hidupan Liar 2010 [Akta 716].
Cadangan pindaan Akta 716 ini meliputi skop-skop: (i) Skop 1: Penyelarasan dan pengukuhan hukuman kesalahan boleh tangkap di bawah Akta; (ii) Skop 2: Penyelarasan aktiviti berkaitan hidupan liar; (iii) Skop 3: Pelaksanaan Wildlife Impact Assessment (WIA) melibatkan kawasan habitat hidupan liar; (iv) Skop 4: Penetapan tanggungjawab pemilik hidupan liar berlesen; (v) Skop 5: Pertambahan kuasa penguatkuasa; dan (vi) Skop 6: Penambahbaikan tafsiran dan penyelarasan peruntukan.
Pindaan ini mengukuhkan peruntukan undang-undang sedia ada bagi meningkatkan perlindungan serta pemuliharaan hidupan liar.

Namun begitu, kerjasama daripada Kerajaan Negeri amat diperlukan bagi memastikan habitat hidupan liar sentiasa terpelihara.

Sebarang pembukaan hutan untuk tujuan pengusaha hasilan dan pembangunan hendaklah mengambil kira impak terhadap hidupan liar yang mendiami kawasan tersebut.

Sekian, terima kasih.
NO SOALAN: 8 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK PAUL IGAI TARIKH : 16 DISEMBER 2019 Datuk Paul Igai minta MENTERI PEMBANGUNAN LUAR BANDAR menyatakan apakah program yang sedang dan akan diambil oleh Kementerian untuk meningkatkan sosio ekonomi 13 daerah di luar bandar Sarawak dan 5 daerah di Sabah yang mempunyai pendapatan purata di bawah RM4k yang sudah dikenal pasti oleh Kementerian.
Adakah program-program ini dilaksanakan serentak dan mengikuti SOP sama atau mengikuti suasana masing-masing.

Apakah kejayaan setakat ini dan cabaran yang dihadapi Kementerian dalam pelaksanaan program tersebut.
NO SOALAN: 8 JAWAPAN Tuan Yang di-Pertua, Untuk makluman Yang Berhormat, buat masa ini program pembangunan ekonomi yang telah dilaksanakan adalah program sedia ada seperti pembangunan usahawan termasuk dari pembiayaan, penyediaan premis perniagaan dan latihan keusahawan seperti di bawah MARA dan KEMAS, Program Latihan Kemahiran dan Kerjaya (PLKK) dan Program Peningkatan Pendapatan (PPP) yang bertujuan untuk membantu meningkatkan pendapatan isi rumah penduduk di kampung-kampung di daerah-daerah tersebut.
Selain itu, untuk tahun 2019 Kementerian telah mengadakan sesi libat urus dengan empat daerah iaitu Baling dan Yan di Kedah, Tumpat, Kelatan dan Kota Marudu, Sabah, melibatkan Unit Perancang Ekonomi Negeri, Pejabat Daerah, agensi-agensi Kementerian dan bagi Sabah, Kementerian Pembangunan Luar Bandar.
Sesi libat urus berkenaan bertujuan untuk mengenal pasti kampung-kampung yang ingin dibangunkan di daerah-daerah tersebut beserta dengan cadangan program ekonomi yang ingin dilaksanakan di kampung-kampun berkaitan.

Walau bagaimanapun, cadangan program yang diterima adalah lebih tertumpu kepada pembangunan infrastruktur asas seperti jalan perhubungan, bekalan air bersih dan terawat serta bekalan elektrik.
Manakala cadangan program-program ekonomi masih perlu diperhalusi bagi memastikan kesesuaian dan keboleh laksanaan program-program tersebut.

NO SOALAN: 8 Secara dasarnya, program-program peningkatan ekonomi dilaksanakan adalah berdasarkan aktiviti ekonomi sedia ada dan juga aktiviti yang dikenal pasti berpotensi untuk dimajukan di kampung terbabit seperti tanaman getah, penternakan burung walit dan tanaman nenas madu.
Untuk tahun 2020, Kementerian bercadang untuk meneruskan sesi libat urus dengan daerah-daerah lain yang berkaitan termasuklah di Sabah dan Sarawak, bagi mengenal pasti program-program ekonomi yang boleh dilaksanakan di kampung-kampung yang berkaitan.

Sekian, terima kasih.


NO SOALAN: 9 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DR. NUING JELUING TARIKH : 16 DISEMBER 2019 Dr. Nuing Jeluing minta MENTERI KESIHATAN menyatakan langkah-langkah untuk melaksanakan yuran perundingan doktor swasta selaras dengan jadual bayaran yang disyorkan seperti yang dipersetujui antara Persatuan Perubatan Malaysia (MMA) dan Kementerian Kesihatan.
Apakah justifikasi untuk tidak melaksanakan jadual tersebut.
NO SOALAN: 9 JAWAPAN Tuan Yang di-Pertua, Untuk makluman, fi perundingan pengamal perubatan swasta dikawal selia oleh Kementerian Kesihatan Malaysia (KKM) di bawah dua (2) Jadual berbeza di bawah Akta Kemudahan dan Perkhidmatan Jagaan Kesihatan Swasta 1998 (Akta 586) iaitu: a) Jadual Ketiga Belas, Perintah Kemudahan dan Perkhidmatan Jagaan Kesihatan Swasta (Hospital Swasta dan Kemudahan Jagaan Kesihatan swasta Lain) (Pindaan) 2013 mengawal selia fi perundingan dan tatacara bagi pengamal perubatan swasta di hospital swasta; dan b) Jadual Ketujuh, Peraturan-peraturan Kemudahan dan Perkhidmatan Jagaan Kesihatan Swasta (Klinik Perubatan swasta atau Klinik Pergigian Swasta) 2006 mengawal selia fi perundingan dan tatacara bagi pengamal perubatan swasta di klinik-klinik swasta.
Fi perundingan dan tatacara di bawah Jadual Ketiga Belas telah dipinda pada tahun 2013, manakala fi perundingan di bawah Jadual Ketujuh belum pernah dipinda sejak mula dikuatkuasakan.

Justeru, cadangan pindaan Jadual Ketujuh telah diangkat oleh Kementerian Kesihatan Malaysia (KKM) ke Jemaah Menteri pada 24 April 2019.
NO SOALAN: 9 Jemaah Menteri telah menyarankan agar cadangan ini dibincangkan di dalam Majlis Tindakan Kos Sara Hidup Negara (NACCOL) untuk mengambil kira impak kenaikan fi perundingan pengamal perubatan am swasta ke atas kos sara hidup rakyat.

Susulan daripada itu, satu kajian impak kenaikan fi perundingan telah dijalankan dengan kerjasama antara KKM, MMA dan Jabatan Perangkaan Negara (DOSM) dan hasil kajian ini telah dibentangkan di NACCOL pada 12 November 2019.
Cadangan pindaan ini telah dibincangkan semula di Mesyuarat Jemaah Menteri pada 6 Disember 2019 dan Jemaah Menteri telah mengambil keputusan untuk memansuhkan kawalan ke atas fi perundingan di bawah Akta 586.

Pemansuhan fi perundingan ini melibatkan semua fasiliti berdaftar (Jadual Ketujuh) dan fasiliti berlesen (Jadual Ketiga Belas).

Dengan pemansuhan kawalan fi perundingan ini, pengamal perubatan dan pergigian swasta akan dapat menentukan kadar fi perundingan yang dikenakan ke atas pesakit.
Pesakit pula boleh menilai dan membuat keputusan awal jika fi perundingan yang ditawarkan adalah berpatutan.

Pengamal perubatan swasta pula dikehendaki untuk memaparkan fi perundingan di fasiliti kesihatan swasta dengan jelas agar pesakit maklum akan fi perundingan sebelum mendapatkan rawatan.

Sehubungan itu, KKM akan mengambil langkah-langkah sewajarnya untuk merealisasikan keputusan pemansuhan kawalan fi perundingan ini.
KKM juga akan mengadakan sesi-sesi penerangan dan penjelasan berkaitan perkara ini kepada pemegang taruh (stakeholders).

Pemansuhan kawalan fi perundingan tersebut akan berkuatkuasa selepas pindaan dalam Jadual Ketujuh dan Jadual Ketiga Belas diwartakan.

NO SOALAN: 9 Sekian, terima kasih.


NO SOALAN: 10 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN MANOLAN BIN MOHAMAD TARIKH : 16 DISEMBER 2019 Tuan Manolan bin Mohamad minta PERDANA MENTERI menyatakan adakah Majlis Pengurusan Komuniti Kampung Orang Asli (MPKKOA) layak mendapat dana sebanyak RM10,000 yang disalurkan kepada semua MPKKP di kampung tradisional Melayu.
NO SOALAN: 10 JAWAPAN Tuan Yang di-Pertua, Untuk makluman Yang Berhormat, Sehingga 30 November 2019, Jabatan Kemajuan Orang Asli (JAKOA) merekodkan sebanyak 268 Majlis Pengurusan Komuniti Kampung Orang Asli (MPKKOA) dengan peruntukan sebanyak RM5,671,000.00.

Peruntukkan ini melibatkan: 1.

Bayaran elaun Pengerusi RM900 sebulan 2.

Bayaran elaun Setiausaha RM300 sebulan 3.

Bayaran elaun kehadiran mesyuarat RM50 sekali hadir 4.
Bayaran tuntutan elaun makan mesyuarat RM100 per mesyuarat Selain itu JAKOA juga turut mengadakan pelbagai program bertujuan meningkatkan tahap kompentensi dan profesionalisme ahli MPKKOA seperti Program Transformasi Minda dan Simposium.

NO SOALAN: 10 Untuk makluman Yang Berhormat, Majlis Pengurusan Komuniti Kampung Orang Asli (MPKKOA) setakat ini tidak terlibat didalam pelaksanaan dana sebanyak RM10,000.00 yang disalurkan kepada semua MPKKP di kampung tradisional Melayu.
Namun begitu, pihak JAKOA sedang menyediakan kertas pertimbangan permohonan MPKKOA bagi mendapatkan kelulusan khas peruntukkan dana tersebut.

Sekian, terima kasih.
NO SOALAN: 11 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB LAKSAMANA PERTAMA (B) HAJI MOHAMAD IMRAN BIN ABD HAMID TARIKH : 16 DISEMBER 2019 Laksamana Pertama (B) Haji Mohamad Imran bin Abd Hamid minta MENTERI PERTAHANAN menyatakan jaminan bahawa keputusan tambahan peruntukan untuk projek LCS oleh Boustead Naval Dockyard kerana pertukaran sistem akan diputuskan segera supaya pembinaan LCS 1 boleh diteruskan dan pembayaran kepada Vendor boleh dilakukan oleh Boustead.
NO SOALAN: 11 JAWAPAN Tuan Yang di-Pertua, Kementerian Pertahanan tidak dapat memberikan jaminan bahawa kos tambahan tersebut akan diluluskan kerana ia adalah di luar bidang kuasanya.

Permohonan tambahan peruntukan harus melalui proses tapisan di peringkat Kementerian Kewangan dan Kementerian Hal Ehwal Ekonomi.

Sekian, terima kasih.


NO SOALAN: 12 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATO' KESAVADAS A/L A.ACHYUTHAN NAIR TARIKH : 16 DISEMBER 2019 Dato' Kesavadas A/L A.Achyuthan Nair minta MENTERI WILAYAH PERSEKUTUAN menyatakan buluh merupakan salah satu daripada tumbuhan landskap yang paling banyak digunakan.
Adakah Kementerian mempunyai rancangan untuk menanam buluh secara meluas di sepanjang jalan di bandar-bandar untuk menyerap karbon yang dihasilkan oleh kenderaan.

NO SOALAN: 12 JAWAPAN Tuan Yang di-Pertua, Untuk makluman Yang Berhormat Senator, Untuk makluman Ahli yang Berhormat Senator, ingin dimaklumkan bahawa pokok-pokok dan tumbuhan landskap termasuklah buluh adalah berfungsi sebagai penyerap karbon.
Buluh sebagai tumbuhan landskap biasanya ditanam di kawasan rekreasi awam dan kawasan lapang kerana ia memerlukan kawasan pertumbuhan yang luas dan penyelenggaraan yang berkala.

Penanaman buluh sebagai tanaman landskap di kawasan sepanjang jalan adalah terhad kepada spesis buluh bersaiz kecil dan untuk tujuan estatika kerana kekangan ruang penanaman dan peningkatan kos penyelenggaraan landskap.
Selain itu, perbandingan jumlah penyerapan karbon antara buluh dengan pokok atau tanaman landskap yang lain serta kesesuaian spesis buluh untuk ditanam di kawasan jalan di bandar perlu diperhalusi melalui kajian.

Oleh itu, buat masa kini Kementerian Wilayah Persekutuan tiada mempunyai perancangan khusus untuk menanam buluh secara meluas di sepanjang jalan di bandar-bandar Malaysia.

Sekian, terima kasih.
NO SOALAN: 13 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PROF EMERITUS TAN SRI DATO' SERI DR. IBRAHIM SHAH BIN ABU SHAH TARIKH : 16 DISEMBER 2019 Prof Emeritus Tan Sri Dato' Seri Dr. Ibrahim Shah Bin Abu Shah minta MENTERI PENDIDIKAN menyatakan melihat kepada situasi perpaduan amat rapuh akibat daripada sistem persekolahan di Malaysia, apakah Kementerian ingin mengkaji semula cadangan mewujudkan Sekolah Wawasan bagi merapatkan hubungan antara pelajar berlainan kaum sejak di awal persekolahan.
NO SOALAN: 13 JAWAPAN Tuan Yang di-Pertua, Kementerian Pendidikan Malaysia (KPM) sentiasa prihatin dalam aspek memupuk semangat perpaduan dalam kalangan murid-murid.

Pada masa ini KPM masih tiada cadangan untuk menambah bilangan Sekolah Wawasan.
Walau bagaimanapun, usaha memupuk semangat perpaduan telah dilakukan seawal peringkat prasekolah dengan menerapkan komponen perpaduan dalam Kurikulum Standard Prasekolah Kebangsaan (KSPK) yang mula dilaksanakan pada 2010 di semua prasekolah kerajaan dan tadika swasta.
Antara objektif KSPK ialah membolehkan murid berkebolehan berinteraksi dengan orang lain; menghormati perasaan serta hak orang lain dan seterusnya membentuk perhubungan yang positif dengan orang dewasa serta rakan sebaya; mengamalkan nilai murni; dan mengamalkan nilai-nilai Islam dalam kehidupan seharian.
Di peringkat sekolah rendah dan menengah pula, Kurikulum Standard Sekolah Rendah (Semakan 2017) dan Kurikulum Standard Sekolah Menengah (KSSM) yang dilaksanakan secara berperingkat mulai 2017 juga menekankan kepada perpaduan antara kaum di Malaysia.

Kurikulum ini digubal selaras dengan Pelan Pembangunan Pendidikan Malaysia (2013-2015) yang menekankan kepada tiga konstruk utama iaitu, 1.

Menerima kepelbagaian: 2.

Menghormati Kepelbagaian: 3.


Mengurus Kepelbagaian: NO SOALAN: 13 Pelaksanaan pendidikan sivik di sekolah juga bermatlamat melahirkan warganegara yang mengetahui hak, bertanggungjawab dan berakhlak mulia bagi menyumbang ke arah kesejahteraan masyarakat, negara dan global.

Literasi sivik merangkumi tiga elemen iaitu pengetahuan kewarganegaraan, keterampilan kewarganegaraan dan karakter atau sikap kewarganegaraan.
Melalui pendidikan sivik, Rukun Negara dijadikan sebagai asas untuk menyemai semangat perpaduan dan pembentukan warganegara.

Penghayatan terhadap prinsip Rukun Negara ini penting dijadikan sebagai panduan hidup dalam masyarakat yang terdiri daripada pelbagai kaum, agama dan budaya.

Melalui pendidikan sivik, murid dapat menghayati, mengamalkan dan membudayakan prinsip Rukun Negara dalam kehidupan bermasyarakat.
Di samping itu, penerapan nilai perpaduan tidak hanya berlaku di dalam bilik darjah tetapi turut diterapkan melalui program dan aktiviti kokurikulum seperti pelaksanaan program Rancangan Integrasi Murid Untuk Perpaduan (RIMUP) yang memberi peluang kepada murid pelbagai kaum daripada berlainan jenis atau aliran sekolah untuk berinteraksi melalui aktiviti integrasi atau perpaduan.
Aktiviti integrasi ini telah dijadikan sebagai aktiviti kokurikulum yang meliputi lima (5) elemen iaitu Kesenian dan Kebudayaan, Sukan dan Permainan, Jati Diri dan Patriotisme, Akademik dan Khidmat Masyarakat di sekolah.

Sekian, terima kasih.
NO SOALAN: 14 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATIN RAHIMAH BINTI HAJI MAHAMAD TARIKH : 16 DISEMBER 2019 Datin Rahimah Binti Haji Mahamad minta MENTERI PERTAHANAN menyatakan sejauh manakah peranan dan tahap kompetensi khidmat teknikal Institut Penyelidikan Sains & Teknologi Pertahanan (STRIDE) dalam memacu perkembangan terkini teknologi pertahanan dan kemampuan aset-aset pertahanan Negara yang boleh dibangunkan sendiri oleh ATM, Kerajaan dan kerjasama swasta.
NO SOALAN: 14 JAWAPAN Tuan Yang di-Pertua, Institut Penyelidikan Sains dan Teknologi Pertahanan (STRIDE) mempunyai kepakaran pegawai dan fasiliti yang terkini khususnya dalam bidang Sains dan Teknologi (S&T) Pertahanan yang meliputi bidang kepakaran seperti persenjataan, maritim, aeroangkasa, biofizikal, elektronik dan komunikasi, serta pelbagai platform kenderaan darat dan udara.
Fungsi dan peranan STRIDE dalam research and development (R&D) dan perkhidmatan teknikal yang disokong oleh prasarana dan fasiliti makmal terkini yang diiktiraf (di bawah ISO - MS ISO/IEC 17025:2005) di mana pengujian dan perkhidmatan teknikalnya diyakini di peringkat tempatan dan antarabangsa.
STRIDE memberi fokus kepada kolaborasi strategik bersama ATM dan industri pertahanan dalam membangunkan aset-aset pertahanan tempatan yang berimpak tinggi seperti bidang kenderaan tanpa pemandu, sistem misil dan peralatan strategik yang sama taraf dengan pengeluar di negara luar.

Sekian, terima kasih.
NO SOALAN: 15 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN ISMAIL BIN YUSOP TARIKH : 16 DISEMBER 2019 Tuan Ismail bin Yusop minta MENTERI INDUSTRI UTAMA menyatakan apakah usaha-usaha yang agresif jangka pendek dari pihak Kementerian khususnya kepada pekebun-pekebun kelapa sawit bagi membantu menampung pendapatan bulanan memandangkan kadar harga sawit masih rendah serta penurunan stok minyak sawit.
NO SOALAN: 15 JAWAPAN Tuan Yang di-Pertua, Kementerian sememangnya prihatin untuk membantu menangani masalah yang dihadapi oleh pekebun kecil sawit, terutama ketika harga komoditi tidak menentu.
Antara usaha agresif yang sedang dilaksanakan adalah seperti berikut: i. bagi mengalakkan pekebun kecil melaksanakan penanaman semula sawit untuk mengantikan pokok sawit yang telah tua atau tidak produktif, Kementerian telah memperkenalkan Skim Pembiayaan Mudah Tanam Semula Sawit Pekebun Kecil (TSPKS) dan Skim Pinjaman Mudah Input Pertanian (IPPKS) yang melibatkan jumlah peruntukan RM550 juta; ii.
bagi mengurangkan kebergantungan sepenuhnya kepada hasil sawit serta menjana pendapatan tambahan kepada pekebun kecil, Kementerian melalui MPOB telah melaksanakan Skim Insentif Integrasi Ternakan dengan Sawit (ITe).

Pekebun kecil yang layak akan menerima induk ternakan lembu atau kambing, mesin perincih, ubat-ubatan asas serta latihan amalan baik pengendalian ternakan; iii.
bagi menggalakkan pekebun kecil menyertai aktiviti berteraskan perniagaan, mereka digalakkan untuk menyertai Koperasi Penanam Sawit Mampan (KPSM).

Kementerian memberikan insentif RM200,000 bagi sebuah KPSM untuk menubuhkan Pusat Timbang bagi memudahkan urusan jualan hasil Buah Tandan Segar (BTS) ahli- NO SOALAN: 15 ahlinya secara berkelompok terus ke kilang agar mendapat tawaran harga yang lebih baik.
Kementerian juga telah memperkenalkan Skim Pinjaman Mudah Modal Pusingan berjumlah RM100,000 untuk setiap KPSM bagi meningkatkan urusan jual beli BTS daripada pekebun kecil; iv.

pekebun kecil sawit juga diberikan khidmat nasihat dan tujuk ajar daripada Pegawai TUNAS, terutama untuk mereka meningkatkan pengetahuan mengenai amalan pertanian terbaik dalam pengurusan tanaman sawit.
Amalan pertanian seperti kaedah pembajaan, penggunaan anak sawit berkualiti, penuaian berkesan, pengurusan perosak dan kesedaran merekod aktiviti pengurusan sawit telah diterapkan bagi memastikan produktiviti dan seterusnya pendapatan pekebun kecil meningkat; v. memperkenalkan skim pensijilan Minyak Sawit Mampan Malaysia (MSPO) sebagai satu usaha penjenamaan minyak sawit Malaysia yang berkualiti lima bintang serta dihasilkan secara mampan.
Pensijilan MSPO akan membantu pekebun kecil mendapatkan pengikitirafan minyak sawit mampan terutamanya oleh negara-negara pengimport utama minyak sawit Malaysia.

Ini seterusnya akan meningkatkan pendapatan pekebun kecil melalui akses pasaran yang lebih luas serta penawaran premium dengan hasil yang lebih berkualiti, mesra alam dan mampan.
Bagi meringankan beban kewangan pekebun kecil, Kerajaan menanggung sepenuhnya kos pensijilan yang terlibat termasuk yuran audit pensijilan, set pakaian keselamatan, rak penyimpanan racun, fi pertukaran syarat tanah dan kos latihan berkaitan MSPO.

NO SOALAN: 15 Sekian, terima kasih.
NO SOALAN: 16 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN HAJI MUHAMAD BIN MUSTAFA TARIKH : 16 DISEMBER 2019 Tuan Haji Muhamad Bin Mustafa minta MENTERI PENDIDIKAN menyatakan :- (a) berapakah jumlah graduan yang dilahirkan oleh Institut Pendidikan Guru Malaysia (IPGM) setiap tahun; dan (b) apakah mekanisme yang digunakan dalam menghadapi kekurangan guru yang dilaporkan sangat kritikal pada ketika ini sedangkan Kerajaan berhasrat untuk mengurangkan kakitangan awam di seluruh negara.
NO SOALAN: 16 JAWAPAN Tuan Yang di-Pertua, Untuk makluman Ahli Yang Berhormat, pengambilan pelajar bagi Program Ijazah Sarjana Muda Perguruan (PISMP) ke Institut Pendidikan Guru (IPG) adalah berdasarkan unjuran yang telah ditetapkan oleh Kementerian Pendidikan Malaysia (KPM) bagi bekalan guru di sekolah rendah.
Berdasarkan data KPM sehingga 31 Ogos 2019, jumlah graduan Program Ijazah Sarjana Muda Perguruan (PISMP) pada tahun 2017 adalah seramai 5,130 orang, pada tahun 2018 seramai 2,384 orang dan tahun 2019 adalah seramai 2,253 orang.

KPM sentiasa berusaha mengatasi masalah kekurangan guru di sekolah kerajaan dan sekolah bantuan kerajaan.

Dari masa ke semasa KPM sentiasa melaksanakan urusan pengambilan guru baharu melalui Suruhanjaya Perkhidmatan Pelajaran (SPP).
KPM telah melaksanakan penempatan guru baharu Program Ijazah Sarjana Muda Perguruan DG41 berkuat kuasa pada 1 November 2019 untuk 2,135 orang iaitu 1,600 guru di sekolah kebangsaan, 397 guru di sekolah jenis kebangsaan Cina dan 138 guru di sekolah jenis kebangsaan Tamil.

KPM juga membuka pengambilan guru interim bagi mengisi perjawatan di semua sekolah kebangsaan dan sekolah jenis kebangsaan Cina di seluruh negara mulai Januari 2020 dengan kuota berjumlah 3,962 calon.
KPM akan melaksanakan penempatan semua guru interim ke seluruh negara NO SOALAN: 16 berdasarkan kekosongan jawatan dan keperluan opsyen semasa setelah menerima bekalan calon yang telah lulus temu duga.

Sekian, terima kasih.


NO SOALAN: 17 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATO' SRI TI LIAN KER TARIKH : 16 DISEMBER 2019 Dato' Sri Ti Lian Ker minta PERDANA MENTERI menyatakan setakat mana perkembangan Kerajaan dalam mengembalikan wibawa institusi Parlimen dan apakah tindakan yang akan diambil oleh Kerajaan terhadap ahli-ahli dewan yang sering tidak hadir ke persidangan Parlimen.
NO SOALAN: 17 JAWAPAN Tuan Yang di-Pertua, Untuk makluman Ahli Yang Berhormat, Kerajaan amat komited dalam memastikan usaha-usaha ke arah mengembalikan wibawa institusi Parlimen adalah berterusan dan tercapai.
Antara inisiatif yang telah pun dilaksanakan adalah menubuhkan sepuluh (10) Jawatankuasa Pilihan Khas di Dewan Rakyat termasuk Jawatankuasa Pilihan Khas Untuk Melantik Jawatan-Jawatan Utama Perkhidmatan Awam sebagai perintis berdasarkan kepentingan dan hala tuju negara yang telah diluluskan oleh Majlis Mesyuarat Dewan Rakyat pada Khamis, 16 Ogos 2018 semasa Mesyuarat Pertama, Penggal Pertama, Parlimen Keempat Belas.
Penubuhan Jawatankuasa-jawatankuasa Pilihan Khas ini adalah bagi mewujudkan satu sistem mekanisme semak dan imbang serta pengawasan (oversight) yang lebih menyeluruh, di samping memupuk nilai akauntabiliti dalam ketiga-tiga cabang Kerajaan: Eksekutif, Perundangan dan Kehakiman di bawah satu badan yang bebas dan bipartisan yang diletakkan di bawah kawal selia Parlimen Malaysia.
Penubuhan Jawatankuasa-jawatankuasa Pilihan Khas ini juga adalah selari dengan amalan Parlimen di negara-negara luar dan sejajar dengan Recommended Benchmarks for Democratic Legislators, Commonwealth Parliamentary Association (CPA).

Ia juga selaras dengan aspirasi Kerajaan melalui Janji 16: Mengembalikan Wibawa Institusi Parlimen.
NO SOALAN: 17 Jawatankuasa-jawatankuasa Pilihan Khas ini menjalankan fungsinya berdasarkan kepada terma rujukan masing-masing yang telah ditetapkan dan secara dasarnya merangkumi tiga aktiviti utama iaitu: (i) mengkaji atau mengawasi rang undang-undang (legislative oversight); (ii) pertanyaan (inquiry) tentang apa-apa perkara yang bersabit dengan Jawatankuasa itu; dan (iii) mengawasi perbelanjaan (oversight over the finance).
Manakala bagi Dewan Negara, usaha-usaha menggerakkan agenda reformasi Parlimen telah dimulakan dengan gerak kerja Jawatankuasa Kerja Reformasi Dewan Negara yang akan menjadi Kaukus Reformasi Dewan Negara.

Kaukus ini dilihat berupaya memainkan peranan penting dalam mengembalikan kepercayaan rakyat terhadap Dewan Negara yang berperanan menyemak imbang keputusan Dewan Rakyat.
Ahli Yang Berhormat, Seperti Yang Berhormat sedia maklum, kehadiran Ahli-ahli Dewan ke persidangan merupakan amanah dan tanggung jawab Ahli-ahli Dewan itu sendiri.

Berdasarkan faktor ini, Kerajaan amat memandang serius perkara ini dan mencari jalan terbaik bagi memastikan perjalanan persidangan dapat berjalan dengan lancar dan setiap Ahli-ahli Dewan perlu mempunyai kesedaran bahawa tanggung jawab besar yang dipikul sebagai Ahli-ahli Dewan hendaklah dilunaskan dengan sebaik mungkin.
Kerjasama semua NO SOALAN: 17 Ketua Whip akan digunakan sebaik mungkin bagi memastikan kehadiran Ahli-ahli Dewan termasuk anggota pentadbiran ke persidangan Majlis Mesyuarat Parlimen dipertingkatkan.

Bagi tindakan pula, sebarang isu berhubung hak dan kemudahan Ahli-ahli Dewan boleh dirujuk kepada Jawatankuasa Hak dan Kebebasan dan terpulang kepada Majlis Mesyuarat untuk memutuskannya.

Sekian, terima kasih.


NO SOALAN: 18 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK ABDUL GHANI BIN MOHAMED YASSIN TARIKH : 16 DISEMBER 2019 Datuk Abdul Ghani Bin Mohamed Yassin minta MENTERI PEMBANGUNAN USAHAWAN menyatakan apakah program-program baru untuk membentuk usahawan-usahawan baru yang berdaya tahan dan kompetitif di kalangan orang asal 'natives' di Sabah dan Sarawak.
Berapakah jumlah usahawan bumiputera kecil, sederhana dan besar/utama di Sabah dan Sarawak berdasarkan rekod terkini.

NO SOALAN: 18 JAWAPAN Tuan Yang di-Pertua, 1.

Untuk makluman Yang Berhormat, berdasarkan profil Perusahaan Kecil dan Sederhana (PKS) sebanyak 61,036 PKS berdaftar di Sarawak serta sebanyak 55,702 PKS berdaftar di Sabah.

Daripada jumlah tersebut, seramai 46,766 dan 32,377 orang merupakan usahawan mikro di Sabah dan Sarawak.

2.
2.

Kementerian Pembangunan Usahawan (MED) telah merasionalisasi dan memperkasakan inisiatif/program seperti berikut bagi membentuk usahawan-usahawan baru yang berdaya tahan dan kompetitif di Sabah dan Sarawak: (i) Program Tunas Usahawan Belia Bumiputera (TUBE) 6.0 oleh SME Corp Program ini memfokuskan kepada golongan B40 dan luar bandar.

Pada tahun 2019, program ini telah dirasionalisasikan semula dan diperkukuhkan dengan penyertaan daripada Orang Asli menerusi pelaksanaan TUBE 6.0.
Sehingga Oktober 2019, sejumlah 4,422 belia Bumiputera telah dilatih di bawah program ini.

Daripada jumlah tersebut, 408 adalah peserta dari Sarawak manakala 490 adalah peserta dari Sabah.

NO SOALAN: 18 (ii) Program Million Ringgit Coop League (MiRiCLe) oleh Institut Koperasi Malaysia (IKM) Merupakan salah satu inisiatif bagi membantu koperasi kluster kecil dan sederhana yang berpotensi membangun dengan lebih terancang melalui tawaran nilai sebagai rakan solusi strategik koperasi.
Sebanyak 200 buah koperasi yang berpotensi telah dikenalpasti untuk menyertai program ini.

Daripada jumlah tersebut, sebanyak 14 buah koperasi di Sabah dan 17 buah koperasi di Sarawak telah bersetuju menyertai MiRiCLe bagi tahun 2019.

(iii) Program baharu di bawah Professional Training and Education for Growing Entrepreneurs (PROTÉGÉ) Program PROTÉGÉ Reach Out memberikan pendedahan bidang keusahawanan kepada para pelajar dan masyarakat dengan kerjasama Institusi Pengajian Tinggi (IPT).
Sehingga 2 Disember 2019, program ini telah dilaksanakan di 24 IPT termasuk di Universiti Malaysia Sarawak (UNIMAS) pada 10 hingga 11 April 2019 dan Universiti Malaysia Sabah (UMS) pada 2 Mei 2019.

(iv) Program-program PKS oleh SME Bank Program “Outreach” atau sesi bertemu pelanggan dan usahawan baru di peringkat negeri Sabah telah diadakan di Tawau pada 2 Mei 2019 dan Kota Kinabalu pada 3 Oktober 2019 yang menghimpunkan seramai 229 usahawan.
NO SOALAN: 18 (v) Program keusahawanan oleh INSKEN Kursus keusahawanan jangka pendek dan program “mentoring/coaching” oleh INSKEN seperti: • INSKEN Business Coaching: Cafe/Restaurant@Sarawak telah dilaksanakan pada Mei hingga September 2019 dengan penyertaan seramai 25 usahawan; dan • INSKEN Business Coaching: Homestay@Sarawak telah dilaksanakan pada Mei hingga September 2019 dengan penyertaan seramai 30 usahawan daripada 14 homestay.
Selain itu, INSKEN juga bekerjasama dengan Program Yayasan Sabah untuk menyediakan suntikan modal dan program pementoran serta coaching selama 4 bulan dan seterusnya pemantauan perniagaan sehingga 2 tahun.
(vi) Program-program anjuran MaGIC bersama komuniti tempatan a) Kerjasama dengan komuniti tempatan seperti Borneo Startups Community, Borneo Re-Alliance Avenue for Entrepreneurs, Sabah Momspreneur telah dijalankan melalui “Youth Co: Lab Bootcamp”, “Start-up Weekend bersama BoSCo” pada Mac 2019 bagi menggalakkan pembangunan usahawan berinovasi di Sabah; NO SOALAN: 18 b) Manakala di Sarawak, MaGIC telah bekerjasama dengan Koperasi Belia Inovatif Sarawak (KOBIS) menganjurkan “Creative Video Marketing” pada 24 hingga 25 Ogos 2019 bagi memberi pendedahan pembangunan video tular bagi meningkatkan kapasiti perniagaan.
Kerjasama ini juga diteruskan dengan penganjuran “ASEAN Young Entrepreneurs Forum” pada 15 hingga 16 November 2019 yang mendapat kehadiran seramai 250 orang dan “TED x Kenyalang” pada 17 November 2019 dengan kehadiran 450 orang bagi menggalakkan gaya hidup sihat melalui aktiviti berfaedah, memberi pendedahan isu-isu semasa selain meluaskan jaringan kerjasama dan memberikan inspirasi dari tokoh yang telah berjaya; c) MaGIC juga dalam perbincangan bersama Kementerian Perdagangan dan Perindustrian Sabah bagi membantu mewujudkan Pusat Kreatif Ekonomi dan Inovasi (PKEI) di Sabah; dan d) MaGIC melalui Unit Social Enterprise Development turut memberikan pendedahan dan kempen kesedaran tentang keusahawanan sosial sebagai salah satu agen perubahan bagi membantu golongan luar bandar serta B40 termasuk orang asal “natives” meningkatkan keupayaan perniagaan dan kualiti hidup.
Sekian, terima kasih.

NO SOALAN: 19 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK HAJI HUSAM BIN MUSA TARIKH : 16 DISEMBER 2019 Datuk Haji Husam Bin Musa minta MENTERI AIR, TANAH DAN SUMBER ASLI menyatakan apakah status terkini pembangunan projek tebatan banjir Sungai Golok dan bilakah ianya dijangka berfungsi sepenuhnya.
NO SOALAN: 19 JAWAPAN Tuan Yang di-Pertua, (1) Bagi memastikan Projek Pembangunan Lembangan Sungai Bersepadu (PLSB) Sungai Golok berfungsi sepenuhnya maka keseluruhan Fasa 1,2 dan 3 perlu disiapkan seperti yang telah dirancang.

(2) Status sehingga kini hanya Fasa 1 telah diluluskan dibawah Di bawah RMKe 11, untuk dilaksanakan oleh Kementerian Air, Tanah dan Sumber Air (KATS) melalui Jabatan Pengairan dan Saliran (JPS) dengan siling kos projek sebanyak RM300 Juta.
(3) Projek PLSB Sungai Golok (KESBAN) Fasa 1 ini telah bermula pada 23 April 2018 dan kemajuan fizikal kerja-kerja di tapak adalah sebanyak 14% dijadualkan siap pada tahun 2022 dan berfungsi untuk mengurangkan risiko banjir hanya bagi Jajahan Tumpat dan Jajahan Pasir Mas sahaja.

(4) Manakala bagi Fasa 2 dan 3, JPS melalui KATS akan memohon melalui RM ke 12 dengan kos sebanyak RM 748 juta.

Sekian, terima kasih.


NO SOALAN: 20 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PUAN LIM HUI YING TARIKH : 16 DISEMBER 2019 Puan Lim Hui Ying minta MENTERI KEWANGAN menyatakan nilai kutipan cukai pendapatan dalam setiap negeri dari tahun 2013 sehingga 2018.
NO SOALAN: 20 JAWAPAN Tuan Yang di-Pertua, Untuk makluman Ahli Yang Berhormat, Hasil kutipan cukai pendapatan (income tax) dari tahun taksiran 2013 sehingga tahun taksiran 2018 mengikut negeri adalah seperti berikut:- Untuk makluman Yang Berhormat juga, lokasi cawangan Lembaga Hasil Dalam Negeri yang menerima cukai pendapatan individu dan syarikat adalah berkemungkinan besar berbeza dengan tempat di mana aktiviti ekonomi pembayar cukai dijalankan atau negeri tempat tinggal Cawangan LHDN Negeri 2013 2014 2015 2016 2017 2018 Kedah/Perlis 1,220,016,102 1,271,494,454 1,152,823,172 1,259,849,484 1,289,901,191 1,376,790,654.59 P.Pinang 4,806,382,359 5,282,693,520 4,586,125,216 5,128,080,171 5,021,115,085 5,567,356,932.28 Perak 2,556,809,203 2,742,929,232 2,404,820,964 2,483,494,581 2,524,041,473 2,725,838,522.67 Selangor 7,154,685,893 8,030,899,592 9,846,894,358 10,566,009,231 11,303,446,231 11,803,364,338.41 N.Sembilan/ Melaka 2,405,230,518 2,792,338,301 2,449,870,113 2,519,983,461 2,488,375,442 2,778,883,518.84 Johor 5,791,392,672 6,602,481,753 5,488,676,413 5,852,598,251 6,392,909,240 7,031,868,147.48 Pahang 1,098,176,842 1,145,107,229 1,057,612,827 1,060,566,593 1,146,974,924 1,216,938,939.40 Kelantan/ Terengganu 950,356,484 1,021,616,655 873,983,309 924,059,420 945,483,231 1,009,135,410.89 Sarawak 3,923,720,273 4,321,588,847 4,728,803,274 4,790,241,153 5,060,838,520 5,114,538,323.51 Sabah 3,339,229,374 3,669,350,923 3,609,407,993 3,430,155,572 3,961,677,072 3,964,376,326.92 Kuala Lumpur 11,929,708,093 12,984,148,556 14,521,127,393 14,705,380,182 16,634,103,946 18,186,577,340.95 Putrajaya 4,897,821,481 5,514,374,142 6,576,782,639 7,399,572,397 8,150,876,860 8,725,457,908.24 NO SOALAN: 20 sebenar pembayar cukai.
Oleh itu, jumlah kutipan hasil cukai pendapatan individu dan syarikat yang dibayar kepada LHDNM di peringkat negeri tidak menggambarkan bahawa cukai yang dihasilkan adalah daripada sumbangan sebenar aktiviti ekonomi di negeri berkenaan.

Sekian, terima kasih.
NO SOALAN: 21 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PUAN HAJAH SABANI BINTI MAT TARIKH : 16 DISEMBER 2019 Puan Hajah Sabani binti Mat minta MENTERI PEMBANGUNAN WANITA, KELUARGA DAN MASYARAKAT menyatakan apakah langkah yang dilakukan oleh pihak Kementerian dalam memberikan pendedahan awal kepada ibu bapa, guru, dan masyarakat tentang bagaimana untuk membendung daripada berlakunya jenayah seksual terhadap kanak-kanak.
NO SOALAN: 21 JAWAPAN Tuan Yang di-Pertua, Kementerian Pembangunan Wanita, Keluarga dan Masyarakat (KPWKM) memandang serius kes penderaan seksual terhadap kanak-kanak.

Justeru, Kementerian telah melaksanakan beberapa program bagi tujuan memberikan pendedahan awal kepada ibu bapa, guru, dan masyarakat dalam membendung daripada berlakunya jenayah tersebut.
Initiatif baharu yang dilaksanakan oleh Kementerian bagi memberi pendedahan awal kepada ibu bapa, guru, dan masyarakat mengenai isu penderaan seksual kanak-kanak adalah seperti berikut: • Kerjasama dengan Google Malaysia bagi menayangkan lima (5) buah video pendidikan seksual mengenai sentuhan selamat dan sentuhan tidak selamat di YouTube (Safe Touch and Bad Touch).

Statistik video di YouTube pada 21 Jun 2019 hingga 4 Oktober 2019 adalah sebanyak 2.79 juta views dan sebanyak 6.25 juta Impression.
Manakala dari segi view rate adalah sebanyak 43% serta sebanyak 67,000 clicks, share dan likes; • Sistem Semakan Jenayah Seksual Terhadap Kanak-Kanak dalam Daftar Kanak-Kanak.
Mengikut statistik pada 1 April 2019 hingga 30 November 2019, sebanyak 155 permohonan daripada individu dan pelbagai agensi terutamanya yang berkaitan dengan penjagaan dan pendidikan kanak-kanak dengan sejumlah 2,897 orang kakitangan sedia ada dan bakal pekerja telah dibuat saringan; dan NO SOALAN: 21 • Menyediakan dan menyebarkan Senarai Semak / Panduan (Infografik) kepada ibu bapa dan penjaga supaya dapat memilih pengasuh sesuai demi keselamatan penjagaan bayi atau kanak- kanak serta mengenali tanda-tanda penderaan.
Selain itu, program-program sedia ada yang telah dan sedang dilaksanakan oleh Kementerian bagi menangani isu penderaan kanak- kanak khususnya penderaan seksual kanak-kanak seperti berikut: • Inisiatif oleh Lembaga Penduduk dan Pembangunan Keluarga Negara (LPPKN) iaitu melalui Pusat Remaja KafeTEEN.

Seramai 184,281 remaja telah mendaftar sebagai ahli sahabat KafeTEEN bagi tempoh 2006 hingga November 2019.
Daripada jumlah ahli sahabat KafeTEEN tersebut, seramai 34,994 remaja telah mendapat perkhidmatan kesihatan reproduktif dan 13,577 remaja mendapat kaunseling sosial.

Sebanyak 664,850 remaja pula telah mengikuti program pendidikan dan pembangunan kemahiran; • Melaksanakan Modul Pendidikan Keselamatan Keluarga dan Anak (PEKA) oleh LPPKN sejak tahun 2017.
Fokus utama Modul PEKA adalah untuk memastikan aspek keselamatan anak-anak menjadi tanggungjawab bersama bukan sahaja ibu bapa, penjaga tetapi juga ahli masyarakat terutama berkaitan dengan pindaan Akta Kanak-Kanak 2016.

Pendidikan mengenai keselamatan siber turut terkandung dalam modul ini di mana ibu bapa dan penjaga dibekalkan dengan pengetahuan untuk bersama anak-anak semasa menggunakan internet.
Perlaksanaan program PEKA ini melibatkan ibu bapa di peringkat komuniti, melalui mekanisme perlaksanaan secara perkongsian bijak.

Sehingga 2019 seramai 502 fasilitator Modul NO SOALAN: 21 PEKA telah dilatih untuk turun ke masyarakat yang terdiri daripada agensi kerajaan, pemimpin komuniti, guru tadika dan badan bukan kerajaan.
Sebanyak 249 program telah dilaksanakan bagi tempoh 2017-2019 dan melibatkan 6322 peserta dikalangan ibu bapa telah hadir; • Kementerian melalui JKM turut mengadakan program Keselamatan Kanak-Kanak SAHABAT B.I.J.A.K: Selamat dan Lindung (Safe and Protect) yang menekan keselamatan dan perlindungan kanak- kanak termasuk daripada perlakuan jenayah seksual.
Program ini dilaksanakan melalui kerjasama pelbagai agensi yang merupakan rakan strategik program serta beberapa NGO dengan melibatkan kehadiran pelajar sekolah rendah, sekolah menengah, ibu bapa, guru-guru, PIBG dan komuniti setempat.

Ianya bertujuan mempastikan semua peringkat masyarakat khususnya ibu bapa memberi keutamaan kepada keselamatan kanak-kanak.
Bermula tahun 2014 hingga kini, sejumlah 96,512 peserta daripada 411 sekolah yang telah menghadiri program ini; dan • Menguar-uarkan serta memperluaskan liputan perkhidmatan Talian Kasih 15999 supaya kanak-kanak serta orang ramai dapat menggunakan perkhidmatan disediakan bagi membuat pertanyaan mengenai perkhidmatan agensi di bawah kementerian ini atau agensi lain, aduan, laporan penderaan, perkhidmatan kaunseling atau perkhidmatan sokongan sosial yang lain.
Mengikut statistik pada Mei 2015 hingga 30 November 2019, jumlah panggilan ke Talian Kasih adalah 85,948 panggilan.

Daripada jumlah tersebut, kategori kes panggilan tertinggi bagi tempoh tersebut bagi agensi di bawah KPWKM ialah kes penderaan kanak (4,900 kes), diikuti oleh NO SOALAN: 21 keganasan rumah tangga (3,169 kes), status permohonan bantuan (1,697 kes) dan pertanyaan reproduksi manusia (1,017 kes).

Sekian, terima kasih.
NO SOALAN: 22 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN ALAN LING SIE KIONG TARIKH : 16 DISEMBER 2019 Tuan Alan Ling Sie Kiong minta MENTERI DALAM NEGERI menyatakan berapakah bilangan Pusat Kelulusan Setempat (OSC), Pengurusan Pengambilan Pekerja Asing yang terdapat di negara ini dan sejauh manakah Pusat Kelulusan Setempat (OSC) tersebut memainkan peranan yang efektif dalam mengurus dan mengawal pekerja asing di negara ini.
NO SOALAN: 22 JAWAPAN Tuan Yang di-Pertua, Untuk makluman Dewan yang mulia ini, hanya terdapat satu Pusat Kelulusan Setempat (One Stop Centre - OSC) yang diurussetiakan oleh Kementerian Dalam Negeri untuk menguruskan pengambilan pekerja asing bagi sektor-sektor yang dibenarkan di Semenanjung Malaysia.
Pusat Kelulusan Setempat ini telah mula beroperasi sejak 1 Ogos 2005 yang menempatkan Jabatan Tenaga Kerja Semenanjung Malaysia (JTKSM), Kementerian Sumber Manusia (KSM) serta lapan (8) Agensi Kawal Selia (AKS) mengikut sektor-sektor berkaitan bagi memudahkan majikan berurusan di satu tempat sahaja.
Walau bagaimanapun, bagi meningkatkan pengurusan dan penilaian penggajian pekerja asing yang lebih telus, KSM melalui JTKSM terlebih dahulu akan menjalankan saringan pertama ke atas permohonan penggajian pekerja asing oleh majikan khususnya dalam aspek pematuhan terhadap Akta atau Peraturan berkaitan perburuhan sebelum majikan ditemuduga di OSC turut menempatkan JTKSM dan lapan (8) AKS berkaitan.
Ini bermakna permohonan pekerja asing di OSC KDN hanya dapat dipertimbangkan setelah syarikat gagal mendapatkan pekerja tempatan dan diperakukan oleh JTKSM.

Saringan atau tapisan dilaksanakan oleh JTKSM supaya syarikat mematuhi Akta-Akta atau Peraturan-Peraturan berkaitan perburuhan.
Hanya setelah mendapat perakuan JTKSM, majikan NO SOALAN: 22 pada bila-bila masa dalam tempoh 3 bulan mengikut kesesuaian perlu hadir di OSC KDN untuk dipertimbangkan permohonan penggajian pekerja asing berdasarkan kelayakan dan keperluan sebenar syarikat oleh 8 AKS mengikut sektor-sektor berkaitan.

Aturan mekanisme sedia ada ini merupakan manifestasi meraikan elemen semak dan imbang (check and balance).
AKS di OSC KDN seterusnya akan membuat semakan semula ke atas setiap kelulusan yang diberikan oleh JTKSM bagi mengelak daripada kelolosan kes-kes pemalsuan dokumen serta isu berkaitan integriti pegawai dan majikan.

OSC KDN juga mempunyai kapasiti untuk menjalankan operasi inspektorat ke atas majikan/ syarikat, khususnya yang berkaitan dengan isu-isu keselamatan dan keimigresenan.
Sesi temu duga oleh AKS-AKS mengikut sektor berkaitan adalah untuk membuat penilaian dan memuktamadkan keperluan sebenar pihak majikan.

Senarai Kementerian yang bertindak sebagai AKS mengikut sektor yang dibenarkan adalah seperti di bawah.

NO SOALAN: 22 BIL.

AKS SEKTOR i. Kementerian Perdagangan Antarabangsa dan Industri Perkilangan ii.

Kementerian Pertanian dan Industri Asas Tani Pertanian iii.

Kementerian Industri Utama Perladangan iv.


Lembaga Pembangunan Industri Pembinaan Malaysia Pembinaan v. Kementerian Perdagangan Dalam Negeri dan Hal Ehwal Pengguna sub-sektor Restoran (Tukang Masak), dan Pembersihan Pencucian vi.

Kementerian Pelancongan Seni dan Budaya sub-sektor spa, refleksologi, hotel, kedi (lelaki), pulau peranginan dan taman tema vii.

Kementerian Pengangkutan Malaysia Pengendalian Kargo (Pelabuhan dan Lapangan Terbang) viii.
Kementerian Air, Tanah dan Sumber Asli Perlombongan dan Pengkuarian Di OSC, KDN semakan awal akan dibuat di kaunter semakan untuk memastikan profail permohonan yang dikemukakan oleh majikan ad Selepas menjalani proses temu duga oleh AKS mengikut sektor, keputusan permohonan pengambilan pekerja asing akan dimaklumkan kepada majikan pada hari yang sama melalui penyerahan Akuan Penerimaan (AP) bagi semua permohonan sama ada lulus ataupun tolak.
Ini menunjukkan bahawa semua proses pengambilan pekerja asing dapat dilaksanakan dalam tempoh satu hari daripada penyerahan dokumen sehinggalah kelulusan kuota pekerja asing di OCS KDN.

Sehubungan dengan itu, mekanisme dan NO SOALAN: 22 kaedah sedia ada melalui penubuhan OSC masih lagi efektif dan efisien bagi menyediakan perkhidmatan yang berkualiti kepada orang awam.

OSC KDN juga sedang dalam perancangan secara berfasa untuk menawarkan semua perkhidmatan dalam talian pada masa hadapan.
Walau bagaimanapun, cadangan daripada Ahli-Ahli Yang Berhormat sentiasa dialu-alukan untuk memantapkan lagi sistem pengurusan pekerja asing sedia ada bagi membolehkan peningkatan tahap penyampaian sistem perkhidmatan awam sentiasa dalam tahap yang terbaik.

Sekian, terima kasih.


NO SOALAN: 23 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK LEE TIAN SING TARIKH : 16 DISEMBER 2019 Datuk Lee Tian Sing minta MENTERI KEWANGAN menyatakan rasional insentif RM30 ke e-dompet untuk mengubah tabiat perbelanjaan konsumer dan cara perniagaan, serta adakah lebih baik Kerajaan menggunakan jumlah itu untuk memperbaiki infrastruktur digital yang sedia ada dan mencapai matlamat sama.
NO SOALAN: 23 JAWAPAN Tuan Yang di-Pertua, Untuk makluman Ahli Yang Berhormat, Seperti di negara lain, peralihan kepada ekonomi digital yang berasaskan 5G dan Industri 4.0 tidak dapat dielakkan.

Oleh itu, Kerajaan Persekutuan telah menyediakan RM450 juta untuk inisiatif e-Tunai Rakyat, untuk memberi manfaat kepada sehingga 15 juta rakyat, yang akan dilaksanakan oleh Khazanah Nasional.
Dengan ini, Kerajaan dapat mempercepat transformasi ke arah peningkatan penggunaan e-dompet dalam masyarakat dan peniaga, terutamanya perusahaan perniagaan kecil dan runcit untuk menerima bayaran digital.

Menurut Bank Negara Malaysia, penggunaan kaedah pembayaran tanpa tunai dapat menjimatkan sekitar 1% KDNK tahunan negara (tanpa mengira kesan stimulus daripada perbelanjaan insentif ini).
Selain daripada inisiatif e-Tunai Rakyat, Kerajaan telah membuat peruntukan untuk memperbaiki dan menaiktarafkan infrastruktur digital.

Kerajaan telah memperuntukkan RM21.6 bilion untuk pelaksanaan Pelan Gentian Optik dan Kesalinghubungan Negara (National Fiberisation and Connectivity Plan, NFCP).

Pelan ini akan menyediakan liputan berkelajuan tinggi yang komprehensif dan jaringan digital yang berkualiti di seluruh negara termasuk kawasan luar bandar.
NO SOALAN: 23 Menerusi SKMM, Kerajaan juga akan memperuntukkan RM250 juta untuk menyediakan akses jalur lebar melalui teknologi satelit, bagi meningkatkan kesalinghubungan di kawasan pedalaman Malaysia, khususnya Sabah dan Sarawak.

Di samping itu, Kerajaan telah menyediakan RM550 juta untuk geran padanan Automasi Pintar kepada 1000 syarikat pembuatan dan 1000 syarikat perkhidmatan untuk mengautomasikan proses perniagaan.
Geran ini merupakan sebahagian daripada geran, insentif, pinjaman dan jaminan bernilai RM28.7 bilion yang telah diumumkan dalam Belanjawan 2020 untuk mentransformasikan Malaysia sebagai negara keusahawanan, di antaranya peralihan kepada Ekonomi Digital.

Pembangunan infrastruktur digital harus diiringi dengan penggunaan infrastruktur tersebut.

Justeru, inisiatif e-Tunai Rakyat merupakan suatu penyelesaian pelengkap bagi menggalakkan rakyat jelata memanfaatkan infrastruktur Ekonomi Digital.
Sekian, terima kasih.
NO SOALAN: 24 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK MOHAN A/L THANGARASU TARIKH : 16 DISEMBER 2019 Datuk Mohan a/l Thangarasu minta PERDANA MENTERI menyatakan status kajian semula terhadap Pelan Tindakan Masyarakat India Malaysia (Malaysian Indian Blueprint) seperti yang diumumkan oleh YB Menteri Sumber Manusia dalam satu siaran akhbar bertarikh 2 Jun 2018 seperti yang telah dilaporkan oleh Akhbar The Sun Daily dengan tajuk "PH Goverment to review Malaysian Indian Blueprint" memandangkan sudah hampir dua tahun fiskal pelan tersebut tidak dilaksanakan.
NO SOALAN: 24 JAWAPAN Tuan Yang di-Pertua, Untuk makluman Ahli Yang Berhormat, Artikel tersebut merujuk kepada kenyataan yang dibuat oleh Yang Berhormat M. Kula Segaran, Menteri Sumber Manusia semasa beliau menyelia MITRA pada ketika itu.

Beliau telah menyatakan niat Kerajaan untuk menilai semula Pelan Tindakan Masyarakat India (Malaysian Indian Blueprint).
Berkaitan itu, MITRA telah membuat kajian lanjut dan mendapati bahawa elemen-elemen dalam Pelan Tindakan Masyarakat India tersebut masih relevan kepada masyarakat India Malaysia dan dijadikan sebagai asas kepada perancangan dan pelaksanaan program-program strategik MITRA.

Sebahagian daripada komponen tersebut telahpun diterapkan ke dalam fokus utama MITRA sewaktu proses penjenamaan semula pada akhir tahun 2018.
Pelan Tindakan Masyarakat India Malaysia juga adalah selaras dengan kandungan MOU yang ditandatangani oleh Kerajaan Barisan Nasional bersama HINDRAF pada tahun 2013.

Sekian, terima kasih.
NO SOALAN: 25 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN ZAIEDI SUHAILI TARIKH : 16 DISEMBER 2019 Tuan Zaiedi Suhaili minta MENTERI PENDIDIKAN menyatakan bilangan pelajar dan jumlah pinjaman yang telah diluluskan oleh PTPTN kepada pelajar-pelajar dari Sarawak yang menuntut di Institusi Pengajian Tinggi Awam dan Institusi Pengajian Tinggi Swasta dan apakah nisbah prestasi pembayaran balik oleh mereka ini setelah tamat pengajian.
NO SOALAN: 25 JAWAPAN Tuan Yang di-Pertua, Untuk makluman Ahli Yang Berhormat, sehingga 31 Oktober 2019, PTPTN telah meluluskan pinjaman kepada 118,918 peminjam dari Sarawak yang berjumlah RM2.97 bilion.

Daripada jumlah tersebut, seramai 62,065 peminjam adalah merupakan pelajar di institusi pendidikan tinggi awam dengan jumlah kelulusan pinjaman sebanyak RM1.09 bilion, manakala baki seramai 56,853 peminjam adalah pelajar di institusi pendidikan tinggi swasta dengan jumlah kelulusan sebanyak RM1.88 bilion.
Secara keseluruhan, seramai 63,251 peminjam dari Sarawak telah patut mula membuat bayaran balik pinjaman berjumlah RM428 juta.

Perincian prestasi bayaran balik adalah seperti berikut: 1.

9,926 (15.7 peratus) peminjam telah menyelesaikan bayaran dengan jumlah RM122.1 juta; 2.

14,624 (23.1 peratus) peminjam membuat bayaran balik secara konsisten mengikut jadual berjumlah RM75.7 juta; 3.
22,895 (36.2 peratus) peminjam membuat bayaran balik secara tidak konsisten berjumlah RM62.7 juta (tunggakan sebanyak RM80 juta); dan NO SOALAN: 25 4.

15,806 (35 peratus) peminjam tidak pernah membuat bayaran balik dengan amaun tunggakan sebanyak RM87.4 juta.

Sekian, terima kasih.
NO SOALAN: 26 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK THEODORE DOUGLAS LIND TARIKH : 16 DISEMBER 2019 Datuk Theodore Douglas Lind minta MENTERI DALAM NEGERI menyatakan adakah Kerajaan akan menarik balik atau membatalkan semua kad pengenalan yang diperoleh cara haram atau tidak menurut undang-undang negara yang telah didapati berjumlah ratusan ribu oleh Suruhanjaya Siasatan Diraja Pendatang Asing 2012 seperti mana yang dilaksanakan Kerajaan bagi kes kad pengenalan yang diperoleh secara haram di Penang yang diumumkan oleh Timbalan Menteri Dalam Negeri di Dewan Rakyat baru-baru ini.
NO SOALAN: 26 JAWAPAN Tuan Yang di-Pertua, Untuk makluman Ahli Yang Berhormat, berhubung dakwaan bahawa terdapat ratusan ribu pendatang asing di Negeri Sabah yang memegang kad pengenalan adalah merujuk kepada pendatang asing yang memegang kad pengenalan secara tidak teratur dan tidak sah di Sabah.
Dalam hal ini, Kementerian Dalam Negeri (KDN) melalui Jabatan Pendaftaran Negara (JPN) telah melaksanakan semakan semula dan siasatan termasuk memanggil semula pemegang kad pengenalan yang disyaki dikeluarkan secara tidak teratur dan tidak sah di Sabah.
Proses semakan ini dilaksanakan secara berterusan dan sehingga kini sebanyak 77,520 rekod telah dibatalkan atas sebab kematian, tidak hadir untuk siasatan atau permohonan dibatalkan kerana tidak memenuhi syarat kelayakan mengikut perundangan yang berkuatkuasa.
Selain itu, Kerajaan telah menggiatkan tindakan penguatkuasaan serta pengusiran ke atas pendatang asing tanpa izin (PATI) di Sabah melalui Operasi Bersepadu yang melibatkan beberapa agensi iaitu Majlis Keselamatan Negara (MKN) Negeri Sabah, Eastern Sabah Security Command (ESSCOM), Jabatan Imigresen Malaysia (JIM), Polis DiRaja Malaysia (PDRM) dan Agensi Penguatkuasaan Maritim Malaysia.
Kesungguhan Kerajaan untuk mengatasi isu PATI ini dapat dilihat melalui jumlah pengusiran yang dilaksanakan bermula dari tahun 1990 sehingga 03 Disember 2019 yang berjumlah seramai 589,364 orang.

NO SOALAN: 26 Sekian, terima kasih.


NO SOALAN: 27 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PUAN NURIDAH BINTI MOHD SALLEH TARIKH : 16 DISEMBER 2019 Puan Nuridah binti Mohd Salleh minta MENTERI PENGANGKUTAN menyatakan apakah impak ekonomi dan sosial daripada aktiviti Pelabuhan Kemaman dan Pelabuhan Kuantan.

NO SOALAN: 27 JAWAPAN Tuan Yang di-Pertua, 1.


Untuk makluman Yang Berhormat, Pelabuhan Kemaman dan Pelabuhan Kuantan merupakan Pelabuhan Persekutuan yang masing-masing dikawal selia dan diletakkan di bawah tadbir urus Lembaga Pelabuhan Kemaman (LPKmn) dan Lembaga Pelabuhan Kuantan (LPKtn).

Pelabuhan Kemaman merupakan pelabuhan laut dalam dan mengendalikan pelbagai jenis kargo termasuk kargo am, dry bulk dan liquid bulk.
Berdasarkan prestasi terkini, jumlah pengendalian kargo yang direkodkan di Pelabuhan Kemaman sehingga bulan Oktober 2019 adalah sebanyak 6,046,317 tan berbanding pencapaian pada tahun 2018 sebanyak 5,110,572 tan kargo.

Manakala di Pelabuhan Kuantan, jenis kargo yang dikendalikan adalah dalam bentuk kontena, pecah pukal (besi keluli), dry bulk (bijih besi, bijih mangan) dan liquid bulk (minyak sawit, petrolium).
Sehingga Oktober 2019, jumlah pengendalian kargo di Pelabuhan Kuantan direkodkan sebanyak 19,483,643 tan berbanding pengendalian sebanyak 17,997,785 tan kargo yang dicapai pada tahun 2018.

2.
2.

Untuk makluman Yang Berhormat juga, bagi merancakkan pembangunan di Wilayah Ekonomi Pantai Timur yang mana secara tidak langsung akan memberikan impak positif kepada ekonomi dan sosial melalui kedua-dua pelabuhan tersebut, Dermaga 1A, Terminal Baru Laut Dalam (NDWT – New Deep Water Terminal) di Pelabuhan Kuantan sepanjang 400 meter telah siap dibina dan mula beroperasi NO SOALAN: 27 pada bulan Ogos 2018.

Manakala, Fasa 1B dengan dermaga sepanjang 600 meter telah mula beroperasi dalam tahun 2019.
Dengan terbina dan beroperasinya terminal NDWT tersebut, ia membawa Pelabuhan Kuantan ke satu tahap baharu yang mempunyai keupayaan untuk bersaing dengan pelabuhan-pelabuhan utama di dunia.

3.

Di samping itu, projek-projek infrastruktur yang dilaksanakan oleh pihak ECERDC untuk menyokong pembangunan Pelabuhan Kuantan juga telah siap dibangunkan sejak tahun 2018.
Antara projek pembangunan yang berkaitan adalah pembangunan Tangki Air R9 bertujuan menyalurkan bekalan air ke terminal NDWT, projek jalan masuk baharu dan jambatan ke terminal NDWT serta menaik taraf jalan Persekutuan sedia ada yang menghubungkan ke Pelabuhan Kuantan.

4.

Pelabuhan Kemaman merupakan pelabuhan yang sedang meningkat naik sebagai pintu gerbang masuk kepada rantau Asia-Pasifik.
Pelabuhan Kemaman menjadi pilihan logistik bagi syarikat-syarikat perkapalan di wilayah timur kerana lokasinya yang terletak di tengah-tengah zon industri berkaitan minyak dan gas di pantai timur serta mendapat faedah dari perkembangan pesat pembangunan industri petrokimia di Kerteh, Terengganu.

5.

Konsortium Pelabuhan Kemaman (KPK) selaku pengendali Pelabuhan Kemaman sedang merancang untuk menaik taraf jentera dan kemudahan pengendalian kargo bermula pada tahun 2019.
Usaha-usaha untuk menambah baik proses pengendalian kargo bagi menjamin produktiviti dalam penyampaian perkhidmatan kepada NO SOALAN: 27 pengguna dengan penggunaan kemudahan Pelabuhan Kemaman secara optimum akan dilaksanakan dalam usaha meletakkan pelabuhan ini sebagai pusat serantau bagi aktiviti transshipment, cargo consolidation dan pengagihan dagangan.

6.
6.

Perkembangan positif hasil kendalian di pelabuhan-pelabuhan tersebut akan memberi impak kepada sosial dan ekonomi yang bukan hanya memanfaatkan golongan peniaga tetapi ia juga membuka peluang perniagaan baharu dan peluang pekerjaan kepada rakyat tempatan.

Sekian, terima kasih.


NO SOALAN: 28 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATO' HAJI MOHD SUHAIMI BIN ABDULLAH TARIKH : 16 DISEMBER 2019 Dato' Haji Mohd Suhaimi Bin Abdullah minta MENTERI INDUSTRI UTAMA menyatakan apakah pelan Kerajaan bagi menangani pengurangan dalam eksport minyak olein (komponen cecair) sawit bertapis dari Malaysia ke India dalam jangka masa terdekat.
NO SOALAN: 28 JAWAPAN Tuan Yang di-Pertua, Kementerian sedar akan kepentingan India sebagai negara pengimport utama minyak sawit negara.

Malah, India masih mengekalkan kedudukannya sebagai pasaran utama minyak sawit negara bagi tempoh Januari hingga September 2019 dengan jumlah eksport sebanyak 3.43 juta tan atau RM7.14 bilion iaitu meningkat sebanyak 106% berbanding 1.66 juta tan atau RM4.03 bilion bagi tempoh yang sama pada tahun 2018.
Berhubung langkah Kerajaan India yang berkemungkinan menyekat pembelian minyak sawit dari Malaysia, sehingga kini Kerajaan Malaysia masih belum menerima sebarang maklumat rasmi daripada Kerajaan India.

Malah para pengimport India sendiri berada dalam ketidaktentuan dan menyifatkannya sebagai spekulasi.
Nasihat penghentian sementara pembelian minyak sawit Malaysia oleh persatuan penapis minyak sayuran India dilihat hanya sebagai langkah berjaga-jaga berikutan masih tiada pengumuman rasmi dibuat oleh Kerajaan India berhubung perkara tersebut.

Tuan Yang Dipertua, Malaysia dan India mempunyai pertalian sejarah dan budaya, selain hubungan diplomatik dan perdagangan yang baik.

Malaysia sentiasa memandang India sebagai rakan dagangan yang strategik dan penting.

Sekian, terima kasih.


NO SOALAN: 29 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATO' CHAI KIM SEN TARIKH : 16 DISEMBER 2019 Dato' Chai Kim Sen minta MENTERI PERUMAHAN DAN KERAJAAN TEMPATAN menyatakan sasaran terperinci jumlah keluarga B40 akan memiliki rumah kos rendah dalam tahun 2020, mengikut pecahan negeri.

NO SOALAN: 29 JAWAPAN Tuan Yang di-Pertua, Untuk makluman Ahli Yang Berhormat, 1.
Penyediaan rumah kos rendah untuk golongan sasaran B40 di bawah Kementerian Perumahan dan Kerajaan Tempatan (KPKT) adalah melalui penyediaan unit-unit rumah Program Perumahan Rakyat (PPR).

Sehingga 31 Oktober 2019, jumlah unit rumah yang telah diisi adalah sebanyak 82,133 unit dengan jumlah yang masih belum diisi adalah sebanyak 6,379.

Jumlah ini merangkumi unit-unit rumah PPR Dimiliki dan juga PPR Disewa.

2.
2.

Untuk makluman Ahli Yang Berhormat juga, jumlah projek PPR yang bakal disiapkan pada akhir tahun 2019 dan 2020 adalah sebanyak 26 projek yang merangkumi 10,132 unit rumah.

Kementerian ini sentiasa bekerjasama secara langsung dengan pihak Kerajaan Negeri bagi memastikan pengisian unit-unit PPR sedia ada dan bakal disiapkan dilaksana dalam tempoh secepat mungkin.
Maklumat unit PPR mengikut negeri yang dijangka siap pada tahun 2020 adalah seperti jadual berikut: NO SOALAN: 29 Maklumat Projek PPR Yang Bakal Siap Pada Akhir Tahun 2019 dan 2020 Sekian, terima kasih.

BIL.

NEGERI UNIT 1.

Sabah 2,750 2.

Johor 2,292 3.

Kelantan 1,268 4.

Selangor 904 5.

Pahang 700 6.

Sarawak 651 7.

Negeri Sembilan 552 8.

W.P.

Labuan 500 9.

Perak 260 10.


Melaka 255 Jumlah 10,132 NO SOALAN: 30 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN SURESH SINGH A/L RASHPAL SINGH TARIKH : 16 DISEMBER 2019 Tuan Suresh Singh a/l Rashpal Singh minta MENTERI DALAM NEGERI menyatakan apakah tindakan yang telah diambil dan akan diambil untuk membaik pulih balai-balai polis serta bangunan IPD yang berada dalam keadaan yang amat membimbangkan.
NO SOALAN: 30 JAWAPAN Tuan Yang di-Pertua, Kementerian Dalam Negeri (KDN) sentiasa prihatin terhadap isu kemudahan dan premis Polis DiRaja Malaysia (PDRM) yang uzur dan usang di mana KDN akan mengambil langkah-langkah yang perlu dan berterusan bagi menyediakan kemudahan yang lebih selesa dan kondusif di tempat bertugas bagi menjaga kebajikan pegawai dan anggota PDRM.
Sebagai makluman, di bawah Rancangan Malaysia Kesebelas (RMKe-11) sahaja, sebanyak lima (5) buah Ibu Pejabat Polis Daerah (IPD) dan tiga (3) buah Balai Polis telah diluluskan untuk dilaksanakan yang melibatkan jumlah kos keseluruhan sebanyak RM700.89 juta.

Selain itu, di bawah projek Pembinaan BLT Sdn.

Bhd.

sebanyak satu IPD, empat (4) Balai Polis dan satu Pangkalan Pasukan Polis Marin (PPM) telah diluluskan untuk dilaksanakan yang melibatkan jumlah kos keseluruhan sebanyak RM274 juta.
Selain itu, bagi Tahun 2019, peruntukan mengurus sebanyak RM40.137 juta telah disediakan bagi tujuan pembaikan kecil termasuk pembaikan IPD dan Balai Polis berdasarkan keutamaan yang lebih mendesak.

Di bawah Pakej Rolling Plan Keempat (RP4) Rancangan Malaysia Kesebelas (RMKe-11) Tahun 2020, Kementerian Kewangan (MoF) telah menyatakan cadangan untuk meneruskan pelaksanaan projek kerja-kerja pembaikan termasuk untuk pejabat PDRM seluruh Malaysia dengan NO SOALAN: 30 tambahan peruntukan berjumlah RM119 juta.
Sebagai makluman, skop kerja-kerja pembaikan berkenaan sedang dimuktamadkan oleh pihak JKR untuk dilaksanakan seawall Januari 2020.

Sekian, terima kasih.


NO SOALAN: 31 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK HAJI ISMAIL BIN IBRAHIM TARIKH : 16 DISEMBER 2019 Datuk Haji Ismail Bin Ibrahim minta MENTERI INDUSTRI UTAMA menyatakan impak pengurangan eksport minyak sawit ke India dan bagaimana usaha komprehensif Kerajaan dan MPOB menangani sentimen pasaran dan tekanan ketidaktentuan hubungan diplomatik Malaysia-India.
NO SOALAN: 31 JAWAPAN Tuan Yang di-Pertua, Kementerian sedar akan kepentingan India sebagai negara pengimport utama minyak sawit negara.

Malah, India masih mengekalkan kedudukannya sebagai pasaran utama minyak sawit negara bagi tempoh Januari hingga September 2019 dengan jumlah eksport sebanyak 3.43 juta tan atau RM7.14 bilion iaitu meningkat sebanyak 106% berbanding 1.66 juta tan atau RM4.03 bilion bagi tempoh yang sama pada tahun 2018.
Berhubung langkah Kerajaan India yang berkemungkinan menyekat pembelian minyak sawit dari Malaysia, sehingga kini Kerajaan Malaysia masih belum menerima sebarang maklumat rasmi daripada Kerajaan India.

Malah para pengimport India sendiri berada dalam ketidaktentuan dan menyifatkannya sebagai spekulasi.
Nasihat penghentian sementara pembelian minyak sawit Malaysia oleh persatuan penapis minyak sayuran India dilihat hanya sebagai langkah berjaga-jaga berikutan masih tiada pengumuman rasmi dibuat oleh Kerajaan India berhubung perkara tersebut.

Tuan Yang Dipertua, Malaysia dan India mempunyai pertalian sejarah dan budaya, selain hubungan diplomatik dan perdagangan yang baik.

Malaysia sentiasa memandang India sebagai rakan dagangan yang strategik dan penting.
Sehubungan dengan itu, pihak Kerajaan sentiasa berusaha memperkukuhkan hubungan diplomatik antara kedua-dua negara.

NO SOALAN: 31 Dalam hubungan ini, Kementerian dimaklumkan bahawa pihak Kementerian Luar Negeri (KLN) sedang mengaturkan sesi perbincangan dengan pihak Kerajaan India berhubung isu yang dibangkitkan agar kedua-dua negara berada dalam situasi positif memandangkan hubungan baik yang telah terjalin selama ini antara Malaysia dan India.
Dalam masa yang sama, Kementerian telah bersedia untuk menghadapi isu ini dan telah membincangkannya bersama Kementerian Perdagangan Dalam Negeri dan Hal Ehwal Pengguna (KPDNHEP), Kementerian Pertanian dan Industri Asas Tani (MOA), Kementerian Perdagangan Antarabangsa dan Industri (MITI) dan KLN termasuk usaha untuk meningkatkan perdagangan dua hala dengan India.
Malaysia akan meneroka peluang untuk meningkatkan import gula mentah dari India pada tahun 2020 selain mengkaji prospek untuk mengimport lebih banyak daging kerbau dari India selaras dengan peningkatan permintaan pasaran tempatan.

Selain itu, syarikat-syarikat tempatan juga digalakkan untuk mengimport lebih banyak produk dari India dengan memanfaatkan perjanjian kerjasama Malaysia-India Comprehensive Economic Co-operation Agreement (MICECA).

Sekian, terima kasih.


NO SOALAN: 32 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PUAN ASMAK BINTI HUSIN TARIKH : 16 DISEMBER 2019 Puan Asmak Binti Husin minta MENTERI PERDAGANGAN ANTARABANGSA DAN INDUSTRI menyatakan langkah Kerajaan untuk memastikan inovasi teknologi "Industri 4.0" bergerak seiring dengan pemupukan agama, nilai dan budaya positif masyarakat Malaysia.

NO SOALAN: 32 JAWAPAN Tuan Yang di-Pertua, 1.


Arus yang dibawa oleh gelombang Revolusi Perindustrian ke-4 (IR4) mampu memberikan perubahan kepada industri-industri di Malaysia yang merangkumi industri pembuatan, pertanian, perkhidmatan dan lain-lain.

Gelombang IR4 juga dapat memberikan perubahan corak baharu terhadap gaya hidup manusia melalui kesannya terhadap kehidupan sosial dan harian.

2.
2.

MITI sebagai Kementerian yang bertanggungjawab terhadap pembangunan industri pembuatan di Malaysia telah melancarkan Dasar Industry4WRD pada 31 Oktober 2018 bagi menggalakkan peralihan ke Industri 4.0.

Melalui Dasar tersebut, MITI menyasarkan supaya industri pembuatan di Malaysia dapat berdiri teguh untuk bersaing dengan negara-negara maju seterusnya menambahkan sumbangan kepada KDNK negara.

Tuan Yang di-Pertua, 3.


Gelombang IR4 juga boleh dimanfaatkan bagi memupuk nilai agama dan budaya positif masyarakat Malaysia kerana penggunaan teknologi-teknologi dengan baik dan betul pastinya akan mendatangkan manfaat tidak kira di dalam apa jua aspek kehidupan.

Saya pasti bahawa kementerian-kementerian yang berkaitan sedang atau pun telah mempunyai perancangan untuk memanfaatkan IR4 bagi memupuk nilai agama dan budaya positif rakyat Malaysia.
Di dalam konteks MITI, perlulah difahami NO SOALAN: 32 bahawa bidang kuasa MITI adalah khusus kepada pembangunan industri jadi MITI akan memanfaatkan IR4 untuk membangunkan industri di Malaysia.

Penggunaan teknologi industri 4.0 dapat memastikan pematuhan standard dan garis panduan yang betul melalui penggunaan automasi berteknologi kamera pintar yang dapat memantau dan menyimpan data-data semasa proses pembuatan.
Ianya dapat memastikan aspek kebersihan dan kualiti dan pematuhan halal sentiasa ditahap yang telah ditetapkan dalam menyediakan barangan dan perkhidmatan yang selamat dan bermutu tinggi kepada masyarakat.

Penggunaan perkhidmatan e-hailing seperti Grab, yang menggunakan teknologi berasaskan telefon pintar, IoT dan Cloud memberi perubahan baru dalam penggunaan perkhidmatan pengangkutan yang selamat dengan kawalan dan pemantauan maklumat pemandu dan pengguna.

4.
4.

Elemen-elemen teknologi 4.0 dalam sektor pembuatan sacara tidak langsung menyokong kepada penerapan aspek agama dan sosial dalam menyediakan barangan dan perkhidmatan yang menerapkan pematuhan standard yang tinggi.

MITI sebagai Kementerian yang telah melancarkan Dasar mengenai Industri 4.0 sentiasa terbuka dan bersedia untuk membantu sebarang perancangan berkaitan IR4 atau industri 4.0.
MITI juga menyokong usaha untuk memanfaatkan IR4 bagi memupuk nilai agama dan budaya positif rakyat Malaysia kerana ia pastinya dapat membantu untuk menjadikan Malaysia sebuah negara yang aman, makmur dan sejahtera.

Sekian, terima kasih.
NO SOALAN: 33 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PUAN SOPIAH BINTI SHARIF TARIKH : 16 DISEMBER 2019 Puan Sopiah binti Sharif minta MENTERI PERDAGANGAN DALAM NEGERI DAN HAL EHWAL PENGGUNA menyatakan mengenai lambakan kedai dobi 24 jam yang semakin meningkat di kawasan bandar dan luar bandar serta timbul rungutan orang awam bahawa mesin dobi kurang penyelenggaraan dari tuan punya premis tetapi tetap mengaut keuntungan dengan banyaknya.
Nyatakan bilangan premis yang beroperasi di Penang dan sejauh mana pemantauan yang dijalankan oleh Kementerian ke atas premis-premis perniagaan ini.

NO SOALAN: 33 JAWAPAN Tuan Yang di-Pertua, Kementerian Perdagangan Dalam Negeri dan Hal Ehwal Pengguna (KPDNHEP) tidak mengawal kedai-kedai dobi sama ada yang beroperasi untuk tempoh 24 jam atau kurang.

Pihak Berkuasa Tempatan (PBT) adalah pihak yang memberi lesen untuk kedai-kedai dobi ini beroperasi.
Tiada sebarang lesen dikeluarkan oleh KPDNHEP melainkan permit untuk menyimpan dan menggunakan gas petroleum cecair (LPG) di kedai-kedai dobi tersebut.

Justeru itu, sebarang pemantauan berkaitan kedai dobi termasuklah penggunaan mesin dobi dan lain-lain adalah di bawah bidang kuasa PBT.

Sekian, terima kasih.


NO SOALAN: 35 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN KAMARUDIN BIN ABDUN TARIKH : 16 DISEMBER 2019 Tuan Kamarudin bin Abdun minta PERDANA MENTERI menyatakan sejauh manakah status memperkasakan institusi Parlimen sebagai sebuah badan bebas dalam membuat keputusan.
NO SOALAN: 35 JAWAPAN: YB TUAN MOHAMED HANIPA BIN MAIDIN TIMBALAN MENTERI DI JABATAN PERDANA MENTERI Tuan Yang di-Pertua, Untuk makluman Ahli Yang Berhormat, Kerajaan amat komited dalam memastikan usaha-usaha ke arah mengembalikan wibawa institusi Parlimen adalah berterusan dan tercapai.
Antara inisiatif yang telah pun dilaksanakan adalah menubuhkan sepuluh (10) Jawatankuasa Pilihan Khas di Dewan Rakyat termasuk Jawatankuasa Pilihan Khas Untuk Melantik Jawatan-Jawatan Utama Perkhidmatan Awam sebagai perintis berdasarkan kepentingan dan hala tuju negara yang telah diluluskan oleh Majlis Mesyuarat Dewan Rakyat pada Khamis, 16 Ogos 2018 semasa Mesyuarat Pertama, Penggal Pertama, Parlimen Keempat Belas.
Penubuhan Jawatankuasa-jawatankuasa Pilihan Khas ini adalah bagi mewujudkan satu sistem mekanisme semak dan imbang serta pengawasan (oversight) yang lebih menyeluruh, di samping memupuk nilai akauntabiliti dalam ketiga-tiga cabang Kerajaan: Eksekutif, Perundangan dan Kehakiman di bawah satu badan yang bebas dan bipartisan yang diletakkan di bawah kawal selia Parlimen Malaysia.
Penubuhan Jawatankuasa-jawatankuasa Pilihan Khas ini juga adalah selari dengan amalan Parlimen di negara-negara luar dan sejajar dengan Recommended Benchmarks for Democratic Legislators, Commonwealth Parliamentary Association (CPA).

Ia juga NO SOALAN: 35 selaras dengan aspirasi Kerajaan melalui Janji 16: Mengembalikan Wibawa Institusi Parlimen.
Jawatankuasa-jawatankuasa Pilihan Khas ini menjalankan fungsinya berdasarkan kepada terma rujukan masing-masing yang telah ditetapkan dan secara dasarnya merangkumi tiga aktiviti utama iaitu: (i) mengkaji atau mengawasi rang undang-undang (legislative oversight); (ii) pertanyaan (inquiry) tentang apa-apa perkara yang bersabit dengan Jawatankuasa itu; dan (iii) mengawasi perbelanjaan (oversight over the finance).
Manakala bagi Dewan Negara, usaha-usaha menggerakkan agenda reformasi Parlimen telah dimulakan dengan gerak kerja Jawatankuasa Kerja Reformasi Dewan Negara yang akan menjadi Kaukus Reformasi Dewan Negara.

Kaukus ini dilihat berupaya memainkan peranan penting dalam mengembalikan kepercayaan rakyat terhadap Dewan Negara yang berperanan menyemak imbang keputusan Dewan Rakyat.

Sekian, terima kasih.
NO SOALAN: 36 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PUAN SITI FATIMAH BINTI YAHAYA TARIKH : 16 DISEMBER 2019 Puan Siti Fatimah binti Yahaya minta MENTERI INDUSTRI UTAMA menyatakan strategi dan langkah-langkah yang diambil Kerajaan untuk meyakinkan negara India sebagai pasaran kedua terbesar minyak sawit Malaysia supaya tidak mengenakan duti import yang lebih tinggi atau menyekat sepenuhnya pembelian komoditi ini dari Malaysia.
NO SOALAN: 36 JAWAPAN Tuan Yang di-Pertua, Kementerian sedar akan kepentingan India sebagai negara pengimport utama minyak sawit negara.

Malah, India masih mengekalkan kedudukannya sebagai pasaran utama minyak sawit negara bagi tempoh Januari hingga September 2019 dengan jumlah eksport sebanyak 3.43 juta tan atau RM7.14 bilion iaitu meningkat sebanyak 106% berbanding 1.66 juta tan atau RM4.03 bilion bagi tempoh yang sama pada tahun 2018.
Berhubung langkah Kerajaan India yang berkemungkinan menyekat pembelian minyak sawit dari Malaysia, sehingga kini Kerajaan Malaysia masih belum menerima sebarang maklumat rasmi daripada Kerajaan India.

Malah para pengimport India sendiri berada dalam ketidaktentuan dan menyifatkannya sebagai spekulasi.
Nasihat penghentian sementara pembelian minyak sawit Malaysia oleh persatuan penapis minyak sayuran India dilihat hanya sebagai langkah berjaga-jaga berikutan masih tiada pengumuman rasmi dibuat oleh Kerajaan India berhubung perkara tersebut.

Tuan Yang Dipertua, Malaysia dan India mempunyai pertalian sejarah dan budaya, selain hubungan diplomatik dan perdagangan yang baik.

Malaysia sentiasa memandang India sebagai rakan dagangan yang strategik dan penting.
Sehubungan dengan itu, pihak Kerajaan sentiasa berusaha memperkukuhkan hubungan diplomatik antara kedua-dua negara.

NO SOALAN: 36 Dalam hubungan ini, Kementerian dimaklumkan bahawa pihak Kementerian Luar Negeri (KLN) sedang mengaturkan sesi perbincangan dengan pihak Kerajaan India berhubung isu yang dibangkitkan agar kedua-dua negara berada dalam situasi positif memandangkan hubungan baik yang telah terjalin selama ini antara Malaysia dan India.
Dalam masa yang sama, Kementerian telah bersedia untuk menghadapi isu ini dan telah membincangkannya bersama Kementerian Perdagangan Dalam Negeri dan Hal Ehwal Pengguna (KPDNHEP), Kementerian Pertanian dan Industri Asas Tani (MOA), Kementerian Perdagangan Antarabangsa dan Industri (MITI) dan KLN termasuk usaha untuk meningkatkan perdagangan dua hala dengan India.
Malaysia akan meneroka peluang untuk meningkatkan import gula mentah dari India pada tahun 2020 selain mengkaji prospek untuk mengimport lebih banyak daging kerbau dari India selaras dengan peningkatan permintaan pasaran tempatan.

Selain itu, syarikat-syarikat tempatan juga digalakkan untuk mengimport lebih banyak produk dari India dengan memanfaatkan perjanjian kerjasama Malaysia-India Comprehensive Economic Co-operation Agreement (MICECA).

Sekian, terima kasih.
NO SOALAN: 36 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PUAN SITI FATIMAH BINTI YAHAYA TARIKH : 16 DISEMBER 2019 Puan Siti Fatimah binti Yahaya minta MENTERI INDUSTRI UTAMA menyatakan strategi dan langkah-langkah yang diambil Kerajaan untuk meyakinkan negara India sebagai pasaran kedua terbesar minyak sawit Malaysia supaya tidak mengenakan duti import yang lebih tinggi atau menyekat sepenuhnya pembelian komoditi ini dari Malaysia.
NO SOALAN: 36 JAWAPAN Tuan Yang di-Pertua, Kementerian sedar akan kepentingan India sebagai negara pengimport utama minyak sawit negara.

Malah, India masih mengekalkan kedudukannya sebagai pasaran utama minyak sawit negara bagi tempoh Januari hingga September 2019 dengan jumlah eksport sebanyak 3.43 juta tan atau RM7.14 bilion iaitu meningkat sebanyak 106% berbanding 1.66 juta tan atau RM4.03 bilion bagi tempoh yang sama pada tahun 2018.
Berhubung langkah Kerajaan India yang berkemungkinan menyekat pembelian minyak sawit dari Malaysia, sehingga kini Kerajaan Malaysia masih belum menerima sebarang maklumat rasmi daripada Kerajaan India.

Malah para pengimport India sendiri berada dalam ketidaktentuan dan menyifatkannya sebagai spekulasi.
Nasihat penghentian sementara pembelian minyak sawit Malaysia oleh persatuan penapis minyak sayuran India dilihat hanya sebagai langkah berjaga-jaga berikutan masih tiada pengumuman rasmi dibuat oleh Kerajaan India berhubung perkara tersebut.

Tuan Yang Dipertua, Malaysia dan India mempunyai pertalian sejarah dan budaya, selain hubungan diplomatik dan perdagangan yang baik.

Malaysia sentiasa memandang India sebagai rakan dagangan yang strategik dan penting.
Sehubungan dengan itu, pihak Kerajaan sentiasa berusaha memperkukuhkan hubungan diplomatik antara kedua-dua negara.

NO SOALAN: 36 Dalam hubungan ini, Kementerian dimaklumkan bahawa pihak Kementerian Luar Negeri (KLN) sedang mengaturkan sesi perbincangan dengan pihak Kerajaan India berhubung isu yang dibangkitkan agar kedua-dua negara berada dalam situasi positif memandangkan hubungan baik yang telah terjalin selama ini antara Malaysia dan India.
Dalam masa yang sama, Kementerian telah bersedia untuk menghadapi isu ini dan telah membincangkannya bersama Kementerian Perdagangan Dalam Negeri dan Hal Ehwal Pengguna (KPDNHEP), Kementerian Pertanian dan Industri Asas Tani (MOA), Kementerian Perdagangan Antarabangsa dan Industri (MITI) dan KLN termasuk usaha untuk meningkatkan perdagangan dua hala dengan India.
Malaysia akan meneroka peluang untuk meningkatkan import gula mentah dari India pada tahun 2020 selain mengkaji prospek untuk mengimport lebih banyak daging kerbau dari India selaras dengan peningkatan permintaan pasaran tempatan.

Selain itu, syarikat-syarikat tempatan juga digalakkan untuk mengimport lebih banyak produk dari India dengan memanfaatkan perjanjian kerjasama Malaysia-India Comprehensive Economic Co-operation Agreement (MICECA).

Sekian, terima kasih.


NO SOALAN: 37 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK LIM PAY HEN TARIKH : 16 DISEMBER 2019 Datuk Lim Pay Hen minta MENTERI SUMBER MANUSIA menyatakan apakah Kementerian menjangka terdapat impak pemindahan sektor-sektor pengilangan, pembuatan atau perusahaan kecil dan sederhana dari kawasan bandar ke luar bandar akibat dasar menetapkan kadar gaji minima RM1,200 di bandar-bandar utama.
NO SOALAN: 37 JAWAPAN Tuan Yang di-Pertua, 1.

Berhubung impak perlaksanaan gaji minimum RM1,200 untuk wilayah bandar-bandar utama, masih terlalu awal untuk melihat implikasinya.

Kajian semula perintah gaji minimum secara amalannya akan dibuat oleh Majlis Perundingan Gaji Negara (MPGN) sekurang-kurangnya sekali dalam tempoh 2 tahun selaras dengan peruntukan Akta Majlis Perundingan Gaji Negara 2011 (Akta 732).

2.
2.

Untuk peringkat awal ini, Kerajaan melalui Jawatankuasa Teknikal Perundingan Gaji Negara (JTPGN) akan membuat kajian impak terlebih dahulu bagi melihat pelaksanaan Perintah Gaji Minimum 2018 dan dalam proses kajian impak ini, JTPGN akan turut memberi fokus isu gaji minimum mengikut wilayah bandar-bandar utama dengan membuat kajian interim bagi melihat kesan awal pelaksanaannya.

3.
3.

Kesimpulannya, keputusan yang dibuat oleh Kerajaan pada masa sekarang telah mengambil kira semua aspek demi memastikan hak pekerja sentiasa dijaga di samping kemampuan majikan membayar gaji.

Kerajaan berpendirian bahawa kadar gaji minimum sekarang adalah munasabah dan tidak membebankan.

Di samping itu juga, Kerajaan yakin pelaksanaan gaji minimum baharu ini tidak menjejaskan daya saing negara bagi menarik masuk pelaburan asing (FDI) ke dalam negara.

Sekian, terima kasih.
NO SOALAN: 38 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN ADRIAN BANIE LASIMBANG TARIKH : 16 DISEMBER 2019 Tuan Adrian Banie Lasimbang minta MENTERI DALAM NEGERI menyatakan apakah Tatacara Pengendalian Piawai (SOP) Kementerian dalam menguruskan proses penahanan kanak-kanak bawah umur 18 tahun di pusat tahanan imigresen seluruh negara di samping langkah-langkah menjaga hak asasi manusia dan kanak-kanak.
NO SOALAN: 38 JAWAPAN Tuan Yang di-Pertua, Penahanan kanak-kanak melalui operasi penguatkuasaan seterusnya akan dibawa ke Depot Tahanan Imigresen dan diasingkan mengikut jantina dan umur selaras Akta Kanak-Kanak 2001 [Akta 611].

Bagi kanak-kanak yang berusia kurang daripada 12 tahun, mereka akan ditempatkan bersama ibu, bapa atau penjaga mengikut jantina.
Terdapat dua (2) kategori kanak-kanak yang ditahan di Depot Tahanan Imigresen iaitu: i. kanak-kanak dengan penjaga yang ditahan bersama-sama ibu bapa yang melakukan kesalahan imigresen; dan ii.

kanak-kanak tanpa penjaga yang ditahan atas dasar kemanusiaan bagi mengelakkan perkara yang tidak diingini berlaku setelah dikenalpasti sebagai warganegara asing.

Kanak-kanak ini akan dirujuk kepada Perwakilan Asing bagi tujuan verifikasi dan dokumentasi sebelum dihantar pulang ke negara asal.
Proses pengesahan dan penyediaan dokumen perjalanan oleh Perwakilan Asing dilaksanakan semasa tempoh menunggu sebelum penghantaran pulang seseorang warganegara asing ke negara asal yang mengambil masa secara puratanya selama tiga (3) bulan.

Kanak-kanak ini akan dihantar NO SOALAN: 38 pulang bersama ibu, bapa atau penjaga setelah mempunyai tiket perjalanan pulang, dokumen perjalanan dan mendapat keputusan kes dari Timbalan Pendakwa Raya untuk diusir pulang ke negara asal.
Tuan Yang Di-Pertua, Saringan kesihatan ke atas kanak-kanak akan dibuat oleh Penolong Pegawai Perubatan Depot Imigresen semasa proses penerimaan serta memberikan rawatan awal/susulan ke hospital/klinik terdekat.

Kanak-kanak yang berada di Depot Tahanan Imigresen diberikan diet makanan yang disediakan mengikut nutrisi yang telah disyorkan oleh Kementerian Kesihatan Malaysia (KKM).
Antara langkah-langkah yang diambil oleh Jabatan Imigresen Malaysia (JIM) untuk memastikan kesejahteraan tahanan termasuk kanak-kanak adalah seperti berikut: i. bagi kes-kes akut dan kecemasan, pegawai imigresen di Depot Tahanan Imigresen akan menghantar tahanan yang terjejas ke klinik kesihatan awam yang terdekat.

Ini dilakukan mengikut prosedur operasi standard (SOP) yang ditetapkan oleh KKM; ii.
Kader (Penolong Pegawai Perubatan yang bekerja di JIM) perlu memberitahu mana-mana penyakit berjangkit yang disyaki ke pejabat kesihatan daerah terdekat mengikut Akta Pencegahan dan Kawalan Penyakit Berjangkit 1988; NO SOALAN: 38 iii.

sekiranya terdapat sebarang wabak atau kejadian kesihatan awam (public health event - PHE), pejabat kesihatan daerah terdekat akan menghantar satu pasukan untuk menyiasat, mengawal dan menguruskan wabak tersebut; iv.
untuk memastikan semua prosedur perubatan termasuk aktiviti pencegahan dan kawalan dijalankan mengikut SOP, JIM dengan kerjasama KKM sentiasa menganjurkan latihan kepada semua kakitangan perubatan termasuk kader, dengan objektif untuk meningkatkan pengetahuan dan kemahiran dalam menguruskan isu-isu kesihatan di Depot Tahanan Imigresen; v. imunisasi diberikan kepada kanak-kanak di pusat tahanan mengikut jadual imunisasi standard Malaysia dengan matlamat untuk mencegah sebarang penyakit berjangkit; vi.
mesyuarat tetap yang diadakan oleh KKM bersama-sama agensi berkaitan bagi membincangkan sebarang isu kesihatan yang berkaitan dengan Depot Tahanan Imigresen; vii.

memberikan kemudahan penggunaan telefon kepada tahanan untuk membuat panggilan kepada kedutaan/keluarga/majikan/ rakan; viii.

kebenaran lawatan ahli keluarga dan rakan-rakan ke atas tahanan; dan NO SOALAN: 38 ix.

aktiviti riadah dilaksanakan mengikut jadual yang telah ditetapkan.

Sekian, terima kasih.


NO SOALAN: 39 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DR. YAAKOB BIN SAPARI TARIKH : 16 DISEMBER 2019 Dr. Yaakob bin Sapari minta MENTERI PERTAHANAN menyatakan berapa ramai kemasukan anggota baru pasukan tentera mengikut pecahan kaum dari tahun 2008 sehingga tahun 2018.

Apakah usaha Kerajaan untuk menggalakkan masyarakat bukan bumiputera India dan Cina untuk menyertai anggota tentera.
NO SOALAN: 39 JAWAPAN Tuan Yang di-Pertua, Jumlah pengambilan anggota Angkatan Tentera Malaysia (ATM) dari tahun 2008 hingga Oktober 2019 ialah seramai 67,843 orang dengan pecahan mengikut kaum; Bumiputera seramai 66,404 orang, Cina seramai 288 orang, India seramai 1032 orang dan lain-lain kaum seramai 119 orang.

Bagi usaha menggalakkan penyertaan masyarakat semua kaum termasuk kaum India dan Cina menyertai ATM, beberapa inisiatif telah dan akan terus dilaksanakan seperti berikut: 1.
Mengadakan pelbagai aktiviti kerjaya melalui promosi pameran dan juga ceramah kerjaya; 2.

Membuat hebahan iklan promosi kerjaya dan pengambilan melalui penghebahan menggunakan platform medium rasmi portal Kementerian Pertahanan dan juga Perkhidmatan ATM, media elektronik dan juga media baru seperti facebook, twitter dan juga instagram; 3.
Memperkenalkan Perkhidmatan dengan mengetengahkan Pegawai dan Askar Lasykar sebagai panel tetamu jemputan untuk slot interaktif bual bicara televisyen atau radio; NO SOALAN: 39 4.

Memperkemas dan menambah baik skim perkhidmatan ATM supaya lebih kompetatif dengan agensi kerajaan lain; 5.

Mengkaji skim saraan dan elaun ATM dari semasa ke semasa mengikut keperluan; dan 6.
Mengedarkan brosur ke sekolah-sekolah dan lain-lain pertubuhan yang berkaitan bagi memupuk minat dan penyatuan maklumat tentang peluang dan kelebihan menyertai kerjaya ATM.

Justeru, Kementerian Pertahanan mempelawa agar ahli-ahli Dewan Negara untuk bersama-sama memainkan peranan mempromosi ATM kepada generasi belia negara khususnya kaum Bukan Bumiputera untuk memilih profesion ketenteraan sebagai pilihan kerjaya mereka.

Sekian, terima kasih.


NO SOALAN: 40 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK MOHAN A/L THANGARASU TARIKH : 16 DISEMBER 2019 Datuk Mohan a/l Thangarasu minta MENTERI KEWANGAN menyatakan rasional di sebalik dasar penurunan had harga bagi pemilikan rumah oleh warga asing dari RM 1 Juta ke RM 600,000.00 yang telah diumumkan melalui Belanjawan 2020.
NO SOALAN: 40 JAWAPAN Tuan Yang di-Pertua, Untuk makluman Yang Berhormat, seperti yang telah dijelaskan oleh YB Menteri Kewangan, cadangan mengurangkan nilai ambang bagi pemilikan warga asing daripada RM1 juta kepada RM600,000.00 hanya terpakai kepada unit kondominium dan pangsapuri sedia ada yang masih tidak terjual dan akan berkuatkuasa untuk tempoh satu tahun sahaja, bermula 1 Januari 2020 sehingga 31 Disember 2020.

Cadangan ini tidak terpakai kepada projek baharu yang belum dilancarkan.
Dengan itu, langkah ini dilihat tidak menjejaskan kepentingan warganegara Malaysia kerana hanya melibatkan unit perumahan yang tidak mendapat sambutan tempatan.

Langkah ini dijangka dapat membantu mengurangkan lambakan kondominium dan pangsapuri tidak terjual yang bernilai RM8.3 bilion pada suku tahun pertama 2019.

Namun demikian, Kerajaan akan sentiasa bersikap terbuka dan bersedia menerima pandangan dan cadangan semua pihak bagi menambahbaik dasar.

Sekian, terima kasih.


NO SOALAN: 41 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATIN RAHIMAH BINTI HAJI MAHAMAD TARIKH : 16 DISEMBER 2019 Datin Rahimah Binti Haji Mahamad minta MENTERI DALAM NEGERI menyatakan statistik terkini banduan yang disabitkan di seluruh negara dan kaedah alternatif yang paling berkesan agar proses koreksional banduan tidak membebankan perbelanjaan tahunan Kerajaan.
NO SOALAN: 41 JAWAPAN Tuan Yang di-Pertua, Untuk makluman Ahli Yang Berhormat, berdasarkan kepada statistik Jabatan Penjara pada 25 November 2019, jumlah banduan yang disabitkan dengan kesalahan dan ditahan di seluruh institusi penjara adalah seramai 50,092 orang.

Daripada jumlah tersebut seramai 37,465 adalah banduan warga Malaysia yang meliputi seramai 25,640 Melayu, 2,816 Cina, 3,836 India dan 5,173 lain-lain bangsa.

Manakala 12,627 lagi terdiri daripada penghuni warga negara asing.
Kementerian Dalam Negeri dan Jabatan Penjara Malaysia sedang dalam usaha memperkenalkan hukuman di luar tembok penjara iaitu Probation & Community Correction (pemulihan dalam komuniti) sebagai salah satu kaedah alternatif.

Melalui kajian yang dijalankan oleh Jabatan Penjara Malaysia, kaedah ini didapati membantu proses koreksional banduan di dalam komuniti dan pada masa yang sama ia mengurangkan bebanan perbelanjaan tahunan Kerajaan.
NO SOALAN: 41 Antara hukuman di luar tembok penjara di bawah program Probation & Community Correction adalah melaksanakan pemerkasaan hukuman sedia ada iaitu Akta Kehadiran Wajib dan Penangguhan Hukuman (Deferred Sentences).

Selain itu, dicadangkan juga hukuman baharu yang memerlukan penggubalan undang-undang iaitu Hukuman Tahanan Rumah (home detention), Hukuman Parol atas arahan Mahkamah dan Hukuman Parol Harian bagi pesalah yang layak Parol (Day Parole).
Jabatan Penjara berhasrat agar 2/3 banduan sabitan yang layak dapat menjalani hukuman di luar tembok penjara dan juga mengurangkan beban kewangan Kerajaan menjelang tahun 2030.

Berasaskan pelaksanaan pemulihan dalam komuniti yang sedia ada iaitu melalui Sistem Parol, Perintah Kehadiran Wajib dan Program Pemulihan Pemasyarakatan Industri telah menunjukkan pencapaian yang amat menggalakkan dari segi keberkesanan pemulihan, penyediaan peluang latihan dan pekerjaan serta mengurangkan kos pengurusan.
Semenjak program ini dimulakan sejumlah lebih dari 36,000 banduan atau pesalah telah terlibat dan kadar residivis adalah di bawah dari 0.5%.

Melalui program sebegini kos harian dan pengurusan ditanggung oleh banduan dan majikan yang terlibat dengan kawalan keselamatan yang minima oleh Jabatan Penjara Malaysia.
Bagi pelaksanaan Sistem Parol sahaja semenjak dilaksanakan pada tahun 2008 sehingga 2017, dianggarkan kaedah ini telah membantu penjimatan kos pengurusan Jabatan Penjara Malaysia sebanyak RM 61,434,450.00.

Malah, pelaksanaan Sistem Parol telah diperkemaskan melalui Program Corporate Smart Internship (CSI) dengan kerjasama dan sokongan dari syarikat swasta dan Government Linked Companies (GLC).
NO SOALAN: 41 Untuk makluman Ahli Yang Berhormat juga, Jabatan Penjara Malaysia turut memperkasakan program pemulihan di dalam penjara dalam aspek membina semula masa depan banduan agar mereka insaf, pulih, berkemahiran, mampu berdikari serta tidak mengulangi kesilapan setelah dibebaskan.

Antara langkah-langkah yang diambil oleh Jabatan dalam menjayakan usaha ini adalah: i. Menggalakkan pembelajaran akademik kepada banduan di peringkat persekolahan dan pengajian tinggi.
Pada masa kini, terdapat seramai 1,256 penghuni penjara mengikuti pembelajaran akademik dan 34 daripada mereka adalah di peringkat Diploma, Sarjana Muda, Sarjana dan Doktor Falsafah (PhD).

ii.

Latihan secara tidak bersijil dan bersijil di bengkel-bengkel perusahaan, akaun amanah dan usaha sama.

Pada ketika ini terdapat seramai 8,260 penghuni sedang mengikuti latihan kemahiran di 486 bengkel perusahaan, akaun amanah dan usaha sama.
Semenjak tahun 2012 hingga Ogos 2019, seramai 19,010 penghuni telah didaftarkan untuk mengikuti program Sistem Latihan Dual Nasional (SLDN) dan seramai 14,870 penghuni telah berjaya menerima sijil kemahiran tersebut dengan kerjasama dari Kementerian Sumber Manusia.

iii.

Latihan kemahiran secara bersijil juga ditawarkan kepada penghuni dalam bentuk latihan pekerjaan dengan beberapa syarikat swasta.
Di mana pihak syarikat tersebut akan memberi peluang pekerjaan kepada NO SOALAN: 41 banduan setelah dibebaskan.

Pada tahun 2019 seramai 91 banduan telah didaftarkan dan sedang mengikuti program ini.

Sekian, terima kasih.

NO SOALAN: 41 MAKLUMAT TAMBAHAN PERUNTUKAN DAN PERBELANJAAN RANGSUM BANDUAN BAGI TAHUN 2017 – 2019 BIL TAHUN PERUNTUKAN (RM) PERBELANJAAN (RM) CATATAN 1.

2017 117,534,497.00 116,550,486.99 Peruntukan dan perbelanjaan adalah termasuk peruntukan dasar sedia ada dan program khusus.

2.
2.

2018 139,278,497.00 132,633,279.32 3.

2019 156,660,275.00 113,047,406.05 Perbelanjaan adalah sehingga berakhir 31.10.2019.

Peruntukan yang diperuntukkan bagi tahun 2019 adalah di bawah program khusus.

JUMLAH KESELURUHAN 413,473,269.00 362,231,172.36 NO SOALAN: 41 ANGGARAN KESELURUHAN PERBELANJAAN BAGI SEORANG BANDUAN UNTUK SEHARI (TERKINI) BIL.

PERKARA JUMLAH (RM) 1.

Kos penyediaan makan / minum (harga bahan, gaji tukang masak dan kawalan di dapur) 9.00 2.
Kos perkhidmatan (surat/setem, elektrik/air, bahan bacaan dan perubatan) 1.20 3.

Pakaian (seluar/baju, peralatan tidur, tuala dan lain-lain) 2.00 4.

Keperluan harian (berus gigi, ubat gigi dan sabun) 0.50 5.

Kebersihan 4.43 6.

Kawalan Perjumpaan 1.00 7.

Pengurusan Pejabat Rekod 2.70 8.

Kawalan Keselamatan 13.75 9.

Program Pemulihan 6.52 JUMLAH KESELURUHAN PERBELANJAAN 41.10 NO SOALAN: 41 1.
Statistik Penghuni Pada 25 November 2019 Mengikut Kategori Institusi Dan Penghuni Kategori Institusi Kategori Penghuni Jumlah Penghuni 1 Penjara Banduan 67,892 2 Sekolah Henry Gurney Juvana 1,568 3 Pusat Pemulihan Akhlak Tahanan ADB (LLPK) 2,180 4 Pusat Pemulihan Khas Tahanan POCA 564 5 Tempat Tahanan Khas Tahanan POTA 2 6 Pusat Pemulihan Pemasyarakatan Orang Diselia 1,243 73,449 2.

Statistik Penghuni Penjara Mengikut Warganegara Pada 25 November 2019 Warga Negara Jumlah Penghuni Peratus 1.
Penghuni Warga Malaysia 56,669 77.15 2.

Penghuni Warga Asing 16,780 22.85 JUMLAH 73,449 NO SOALAN: 41 3.

Pecahan Penghuni Penjara Mengikut Jantina Pada 25 November 2019 Jantina Jumlah Penghuni Peratus 1.

Penghuni Lelaki 68,859 93.75 2.

Penghuni Wanita 4,590 6.25 JUMLAH 73,449 4.

Jumlah Penghuni Pada 25 November 2019 Mengikut Kesalahan Dadah Dan Bukan Dadah Kesalahan Jumlah Penghuni Peratus 1.

Dadah 46,078 62.73 2.

Bukan Dadah 27,371 37.27 JUMLAH 73,449 5.


Jumlah Penghuni 25 November 2019 Mengikut Kategori Dewasa Dan Muda (bawah 21 tahun) Umur Jumlah Penghuni Peratus 1.

Dewasa 69,495 94.62 2.


Muda 3,954 5.38 JUMLAH 73,449 NO SOALAN: 42 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DR. AHMAD AZAM BIN HAMZAH TARIKH : 16 DISEMBER 2019 Dr. Ahmad Azam bin Hamzah minta MENTERI AIR, TANAH DAN SUMBER ASLI menyatakan oleh kerana penggunaan hybrid, maka panel LED telah meningkat dari segi penggunaan dan mineral berunsur nadir bumi (REE) juga meningkat naik penggunaannya.
Adakah sumber mineral ini terdapat di Malaysia dan jika ada, adakah pihak Kerajaan bercadang untuk menerokainya.

NO SOALAN: 42 JAWAPAN Tuan Yang di-Pertua, 1.
Kementerian Air, Tanah dan Sumber Asli (KATS) melalui Jabatan Mineral dan Geosains Malaysia (JMG) sedang menjalankan kajian terhadap kewujudan unsur nadir bumi (Rare Earth Element, REE) dalam sejenis tanah liat dipanggil lempung jerapan ion (ion adsorption clay) di beberapa kawasan di negeri Semenanjung Malaysia seperti berikut: i) Kedah (Jerai, Kulim, Sik dan Baling) ii) Perak (Grik, Selama, Trong, Kati dan Batu Gajah) iii) Negeri Sembilan (Titi, Senaling dan Johol) iv) Melaka (Nyalas) v) Johor (Bukit Mor, Tangkak dan Soga) vi) Pahang (Sg.
Chamang dan Benta) vii) Kelantan (Stong, Batu Melintang, Tanah Merah dan Aring) viii) Terengganu (Maras, Kenyir, Telemong, Wakaf Tapai, Air Puteh, Kertih, Kijal, Jerangau dan Jengai).

2.

Selain daripada itu, kajian masih lagi diteruskan untuk menilai potensi sumber REE di kawasan-kawasan lain di seluruh Malaysia.

3.
3.

Memandangkan permintaan tinggi terhadap sumber REE ini di seluruh dunia, maka satu dasar dan hala tuju yang terperinci akan dibangunkan dengan mengambil kira pelbagai aspek terutamanya berkaitan dengan kesan kepada alam sekitar.

NO SOALAN: 42 Sekian, terima kasih.

NO SOALAN: 43 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK IR.

YONG WUI CHUNG TARIKH : 16 DISEMBER 2019 Datuk Ir.


Yong Wui Chung minta MENTERI PERDAGANGAN ANTARABANGSA DAN INDUSTRI menyatakan jumlah pelabur yang melabur di Sabah bagi tempoh 18 bulan terakhir mengikut jenis pelaburan, jumlah pelaburan dan daerah yang terlibat.

NO SOALAN: 43 JAWAPAN Tuan Yang di-Pertua, 1.

Bagi tempoh 2018 sehingga September 2019, sebanyak 19 projek pembuatan dengan jumlah nilai pelaburan sebanyak RM1.1 bilion telah diluluskan bagi negeri Sabah.
Adalah diperhatikan bahawa jumlah pelaburan yang diluluskan bagi tempoh sembilan (9) bulan 2019 adalah RM890.7 juta iaitu hampir empat (4) kali ganda berbanding dengan jumlah pelaburan yang diluluskan bagi keseluruhan tahun 2018 iaitu sebanyak RM227.3 juta.

2.

Pelaburan yang diluluskan dalam tempoh 2018 hingga September 2019 ini dijangka akan menjana sebanyak 1,087 peluang-pelang pekerjaan.
Pelaburan adalah tertumpu di dalam industri pembuatan logam, pembuatan makanan, industri perkayuan dan industri pengangkutan.

3.

Daripada 19 projek perkilangan yang diluluskan, sebanyak tujuh (7) projek akan dibangunkan di Kota Kinabalu, diikuti oleh Lahad Datu (4 projek) dan Sandakan (3 projek).

Daerah-daerah Papar, Kudat, Innanam, Menggatal dan Kota Marudu pula masing-masing menerima satu (1) projek perkilangan.

Sekian, terima kasih.
NO SOALAN: 44 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PROF EMERITUS TAN SRI DATO' SERI DR. IBRAHIM SHAH BIN ABU SHAH TARIKH : 16 DISEMBER 2019 Prof Emeritus Tan Sri Dato' Seri Dr. Ibrahim Shah Bin Abu Shah minta MENTERI PENGANGKUTAN menyatakan langkah-langkah yang diambil oleh pihak Kerajaan untuk memajukan dan menambah baik sistem pengangkutan awam di seluruh negara dan apakah sasaran penggunaan pengangkutan awam yang telah ditetapkan menjelang 2020 memandangkan bilangan kenderaan semakin meningkat.
NO SOALAN: 44 JAWAPAN Tuan Yang di-Pertua, 1.

Untuk makluman Yang Berhormat, bagi menambahbaik sistem pengangkutan awam negara di bandar dan di luar bandar, Kerajaan telah mengambil beberapa inisiatif merangkumi pelaksanaan serta pemantauan berterusan terhadap projek-projek pengangkutan awam, penjimatan kos kepada pengguna dan perluasan kawasan liputan rangkaian bas merangkumi bandar-bandar di seluruh negara, pengawalseliaan perkhidmatan teksi dan e-hailing.

2.
2.

Pada masa ini, terdapat tiga (3) projek pengangkutan awam berskala besar yang sedang dalam pembinaan di Lembah Klang.

Projek-projek ini dijangka memberi manfaat pertumbuhan ekonomi di kawasan sekitar jajaran disamping meningkatkan penggunaan pengangkutan awam di Lembah Klang.

Contohnya, MRT Sungai Buloh- Serdang-Putrajaya (SSP) yang dijangka siap pada tahun 2022 akan memberi perkhidmatan di sepanjang koridor berkepadatan 2 juta penduduk bermula dari Sungai Buloh, menerusi Kuala Lumpur ke Putrajaya.
Projek LRT3 pula yang menghubungkan Bandar Utama ke Klang, turut akan berintegrasi dengan jajaran MRT SBK di stesen Bandar Utama dan jajaran LRT Kelana Jaya di Stesen Glenmarie.

Jajaran LRT3 yang dijangka siap pada tahun 2024 akan meningkatkan kecekapan perjalanan dan membantu mengurangkan kesesakan lalu lintas bagi 2 juta penduduk sepanjang koridor Bandar Utama-Klang yang ingin ke pusat bandar Kuala Lumpur.
Pada 15 April 2019, Kerajaan telah mengumumkan untuk meneruskan projek Landasan Keretapi Pantai Timur (East Coast Rail NO SOALAN: 44 Link, ECRL) dengan kos RM44 bilion, dijangka siap pada Disember 2026 dengan penjajaran semula laluan yang akan meliputi bandar-bandar di Selangor, Putrajaya, Negeri Sembilan, Pahang, Terengganu dan Kelantan.

3.
3.

Melalui penjimatan kos kepada pengguna pengangkutan awam, Kerajaan telah memperkenalkan Pas Bulanan Tanpa Had iaitu MY100 dan MY50 bagi semua perkhidmatan rel dan bas di bawah RapidKL sejak Disember 2018.

Manakala bagi perkhidmatan KTM Komuter di Sektor Lembah Klang, Utara dan Selatan, pengguna boleh menikmati diskaun tambang perjalanan sebanyak 20 peratus melalui penggunaan kad XTRA20 yang telah mula dijual pada harga RM5 di kaunter KTM Komuter sejak 1 April 2019.
Ini secara langsung turut mengurangkan kos Rakyat menggunakan pengangkutan awam di Lembah Klang dan pelaksanaan diskaun 20% bagi kadar tambang Komuter juga dijangka akan meningkat prestasi ‘load factor’ perkhidmatan KTM Komuter yang belum mencapai potensi penuh terutamanya di sektor Lembah Klang.

4.

Bagi memastikan kesalinghubungan pengangkutan awam di kawasan bandar dan petempatan penduduk, Kerajaan juga telah menambahbaik liputan kawasan perkhidmatan pengangkutan awam.
Sebagai contoh, Kerajaan telah menambahbaik liputan kawasan perkhidmatan bas percuma GoKL dengan memperkenalkan 3 laluan baru pada tahun 2019 iaitu Laluan Jingga (Titiwangsa-MINDEF), Laluan Merah Jambu (LRT Universiti-PPR Seri Pantai) dan Laluan Biru Firus (LRT Dato’Keramat-Flat Kelumpuk Bambu, Setiawangsa).

Kerajaan juga sedang mengkaji perluasan kawasan liputan pengangkutan awam di negeri-negeri lain melalui kerjasama dengan Kerajaan Negeri.

NO SOALAN: 44 5.
Bagi memberikan kesaksamaan dan keseimbangan antara industri teksi dan industri e-hailing, Kerajaan telah merancang dan sedang melaksanakan penambahbaikan seperti (i) membuka semua jenama kenderaan dan pilihan model bagi kegunaan teksi, (ii) lanjutan tempoh pemeriksaan berkala PUSPAKOM dan pengurangan kos kepada pemandu, (iii) penggunaan tambang dinamik bagi perkhidmatan teksi yang mengambil penumpang melalui tempahan aplikasi e-hailing selain tambang meter secara “street hail”, (iv) penetapan kadar komisen maksima 10 peratus oleh syarikat e-hailing kepada pemandu teksi bagi setiap trip, (v) memperkenalkan modul latihan bari kepada pemandu teksi yang ingin memohon lesen vokasional, dan (vi) menggalakkan pemandu teksi mencarum di dalam Skim Bencana Kerja Pekerjaan Sendiri di bawah PERKESO.
6.

Bagi tahun 2019, Kerajaan telah menetapkan sasaran tahunan sebanyak purata harian 1.3 juta penumpang pengangkutan awam.

Sehingga Oktober 2019, jumlah pengguna pengangkutan awam di Lembah Klang telah mencapai purata 1.3 juta pengguna sehari dan jumlah ini telah mencapai sasaran 2019.

Kerajaan percaya dengan adanya penambahan inisiatif/projek baru pengangkutan awam ini, jumlah pengguna akan meningkat dari masa ke semasa.

Manakala sasaran bagi tahun 2020 belum ditetapkan.

Sekian, terima kasih.


NO SOALAN: 45 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PUAN LIM HUI YING TARIKH : 16 DISEMBER 2019 Puan Lim Hui Ying minta MENTERI PELANCONGAN, SENI DAN BUDAYA menyatakan apakah perancangan untuk meningkatkan sektor pelancongan 'ecotourism' dalam negara.
NO SOALAN: 45 JAWAPAN Tuan Yang di-Pertua, Sebagai sebuah negara yang kaya dengan keindahan alam semula jadi, Kementerian Pelancongan, Seni dan Budaya telah merangka Pelan Ekopelancongan Kebangsaan 2016-2025 atau NEP sebagai hala tuju dalam memperkukuhkan pembangunan segmen ekopelancongan dan memastikan kelestarian produk ekopelancongan di seluruh negara.
NEP telah mengenalpasti 60 kluster ekopelancongan di seluruh negara yang berpotensi dibangunkan melalui 19 strategi dan 86 pelan tindakan yang memfokuskan kepada pembangunan produk ekopelancongan di samping menonjolkan kepelbagaian budaya dan adat warisan masyarakat tempatan.

Menerusi pembangunan kluster-kluster ekopelancongan, aktiviti pelancongan berasaskan komuniti atau Community-Based Tourism (CBT) diberi fokus terutamanya program homestay yang dapat dikembangkan serta dipromosi secara holistik.
Pada masa yang sama destinasi-destinasi ekopelancongan di sepanjang kluster-kluster ini boleh dipromosikan sebagai destinasi pelancongan bersepadu yang seterusnya mampu menarik pelancong untuk tinggal lebih lama dan berbelanja lebih.

Berdasarkan NEP, kerajaan-kerajaan negeri digalakkan untuk menubuhkan jawatankuasa khas yang dikenali sebagai Destination Coordination Group atau DCG.
Jawatankuasa khas ini adalah diketuai oleh YB Exco Pelancongan Negeri bagi membincangkan isu-isu berkaitan pembangunan dan pengurusan produk ekopelancongan, konservasi dan NO SOALAN: 45 pemuliharaan alam semula jadi serta promosi dan pemasaran bersama agensi-agensi kerajaan, pihak berkuasa tempatan, penggiat industri, badan bukan kerajaan dan komuniti setempat.
Pada masa yang sama, Kerajaan juga menggalakkan lebih banyak projek pelancongan untuk menggunapakai konsep konsesi bagi meningkatkan daya tarikan produk pelancongan menerusi pengurusan destinasi yang inovatif dan berdaya saing, seperti yang telah dilaksanakan di Taman Kinabalu, Sabah; Taman Negara Gunung Mulu, Sarawak dan The Habitat Penang Hill, Pulau Pinang.
Ini juga adalah selari dengan strategi Dasar Pelancongan Negara 2020-2030 yang memberi penekanan kepada kerjasama awam-swasta demi menarik lebih ramai pelabur tempatan dan antarabangsa untuk membangunkan produk-produk pelancongan negara.

Pembangunan kluster-kluster ekopelancongan memerlukan penglibatan dan kerjasama erat daripada semua pihak berkepentingan terutamanya di peringkat kerajaan tempatan bagi memastikan objektif Pelan Ekopelancongan Kebangsaan ini tercapai.

Sekian, terima kasih.


NO SOALAN: 46 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN HAJI MUHAMAD BIN MUSTAFA TARIKH : 16 DISEMBER 2019 Tuan Haji Muhamad Bin Mustafa minta PERDANA MENTERI menyatakan senarai institusi atau agensi Kerajaan terdahulu yang terlibat dalam penjenamaan semula agensi semenjak peralihan kuasa Pakatan Harapan.
Berapakah jumlah kos yang telah dibelanjakan dalam proses penjenamaan semula agensi-agensi ini.
NO SOALAN: 46 JAWAPAN Tuan Yang di-Pertua, Institusi atau agensi kerajaan terdahulu yang terlibat dalam penjenamaan semula semenjak peralihan kuasa Pakatan Harapan antaranya: (i) Biro Tata Negara dijenamakan semula sebagai Institut Pembangunan dan Kecemerlangan Kepimpinan (Institute of Leadership Excellence and Development) (i-LEAD) Institut Pembangunan dan Kecemerlangan Kepimpinan ditubuhkan di bawah Kementerian Belia dan Sukan (KBS) berperanan untuk merangka dan melaksanakan program pemerkasaan anak muda susulan pemansuhan Biro Tatanegara (BTN) dan penjenamaan semula Program Latihan Khidmat Negara (PLKN).
(ii) 1Malaysia for Youth (iM4U) dijenamakan semula sebagai Impact Malaysia Impact Malaysia yang ditubuhkan bagi pembangunan belia dan sosial dengan penyertaan pelbagai sukarelawan di bawah satu bumbung.

Impact Malaysia adalah platform serta pembaharuan dibuat bagi menghubungkan badan kerajaan, syarikat korporat, Pertubuhan Bukan Kerajaan (NGO), organisasi masyarakat sivil, perusahaan sosial dan individu.
NO SOALAN: 46 (iii) Bahagian PERMATA dijenamakan semula sebagai Bahagian Genius Mesyuarat Jemaah Menteri pada 5 April 2019 telah membuat keputusan dan bersetuju dengan pindaan nama baharu Bahagian PERMATA kepada Bahagian GENIUS.

Secara dasarnya kos yang dibelanjakan bagi proses penjenamaan semula Bahagian GENIUS adalah melibatkan penukaran papan tanda bagi 90 buah Pusat Anak GENIUS Negara (PAGN) di bawah Program GENIUS Negara dan sebuah Pusat GENIUS Kurnia di bawah Program GENIUS Kurnia.
Bahagian GENIUS secara rasminya berada di bawah Kementerian Pendidikan Malaysia.

(iv) Majlis Profesor Negara (MPN) Majlis Profesor Negara (MPN) telah dibubarkan pada 23 Mei 2018.

MPN kini merupakan sebuah badan bebas yang beroperasi sebagai sebuah syarikat berdaftar dan tidak lagi mendapat peruntukan kewangan daripada Kerajaan.

Jemaah Menteri pada 26 Jun 2019 telah bersetuju dengan penubuhan Akademi Profesor Malaysia (APM).
APM merupakan sebuah badan bukan kerajaan (non-govermental organization - NGO) dan telah berdaftar sebagai organisasi yang sah dengan Jabatan Pendaftaran Pertubuhan Malaysia (ROS) pada 26 Mac 2019.

APM merupakan sebuah badan yang bersifat akademik, inklusif, bebas tanpa campur tangan politik, berpandukan kepada fakta NO SOALAN: 46 dan kebenaran, berintegriti tinggi, berwibawa, profesional serta mengamalkan kebebasan akademik yang tulen.
(v) Suruhanjaya Pengangkutan Awam Darat (SPAD) dijenamakan semula sebagai Agensi Pengangkutan Awam Darat (APAD) Agensi Pengangkutan Awam Darat (APAD) adalah agensi di bawah Kementerian Pengangkutan Malaysia yang bertanggungjawab dalam merancang dan menentukan dasar, program dan strategi berkaitan pengangkutan awam darat bagi meningkatkan sistem pengangkutan awam negara yang menjadi teras Bidang Keberhasilan Utama Negara (NKRA).
Ini termasuklah menentukan dasar dan merancang perkhidmatan rel, bas dan teksi serta pengangkutan barangan melalui rel dan jalan raya.

(vi) Jabatan Integriti dan Tadbir Urus Negara (JITN) dibubarkan dan dijenamakan sebagai Pusat Governans, Integriti dan Anti-Rasuah Nasional (GIACC) di bawah Jabatan Perdana Menteri.

(vii) Unit Pelaksanaan Projek Awam (PPEU), Jabatan Perdana Menteri dibubarkan dan fungsi dipindah ke Jabatan Kerja Raya, Kementerian Kerja Raya.
NO SOALAN: 46 (viii) Bahagian Hal Ehwal Penguatkuasaan Maritim Malaysia (BHEPMM), Jabatan Perdana Menteri dibubarkan dan fungsi dipindah ke Kementerian Dalam Negeri dan Majlis Keselamatan Negara (MKN), Jabatan Perdana Menteri.

Sekian, terima kasih.


NO SOALAN: 47 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATO' SRI TI LIAN KER TARIKH : 16 DISEMBER 2019 Dato' Sri Ti Lian Ker minta MENTERI PERUMAHAN DAN KERAJAAN TEMPATAN menyatakan kadar penggunaan I-Kredikom dan perancangan terperinci Kementerian dalam mempromosikan penggunaan sistem ini kepada umum.

NO SOALAN: 47 JAWAPAN Tuan Yang di-Pertua, Untuk makluman Ahli Yang Berhormat, 1.
Aplikasi mobil i-KrediKom telah dilancarkan oleh Yang Berhormat Menteri Perumahan dan Kerajaan Tempatan pada 5 April 2019.

Sehingga 10 November 2019, sebanyak 2,433 aplikasi i-KrediKom telah dimuat turun.

Berikut adalah pecahan muat turun aplikasi mengikut sistem: SISTEM BILANGAN Android 1,755 iOS 678 JUMLAH 2,433 2.
Untuk makluman Yang Berhormat juga, Kementerian Perumahan dan Kerajaan Tempatan (KPKT) telah dan sedang dalam perancangan untuk meningkatkan lagi promosi bagi penggunaan aplikasi i-KrediKom dengan melaksanakan perkara-perkara seperti berikut: i. membuat hebahan secara berkala di laman web KPKT; ii.

membuat promosi melalui pameran dan agihan risalah (flyers/ pamphets) untuk orang awam sewaktu Kementerian menganjurkan sesuatu program; NO SOALAN: 47 iii.
menyebar luas penggunaan aplikasi i-KrediKom melalui laman Facebook, Instagram dan Twitter KPKT; iv.

meuar-uarkan penggunaan aplikasi i-KrediKom untuk orang awam semasa sidang media KPKT; v. memasukkan slot wawancara mengenai penggunaan aplikasi i-KrediKom dalam radio Jabatan Kerajaan Tempatan serta memuat naik slot wawancara tersebut ke dalam saluran YouTube Bahagian Kawalan Kredit Komuniti; dan vi.

memuat naik i-Brosur bagi penggunaan i-KrediKom ke dalam laman web KPKT.

Sekian, terima kasih.


NO SOALAN: 48 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN ALAN LING SIE KIONG TARIKH : 16 DISEMBER 2019 Tuan Alan Ling Sie Kiong minta MENTERI HAL EHWAL EKONOMI menyatakan bagaimanakah Unit Peneraju Agenda Bumiputera (TERAJU) dapat mengenal pasti perkembangan perniagaan yang dijalankan oleh usahawan di bawah Skim Usahawan Permulaan Bumiputera (SUPERB).
NO SOALAN: 48 JAWAPAN Tuan Yang di-Pertua, 1.
Untuk makluman ahli Yang Berhormat, Unit Peneraju Agenda Bumiputera (TERAJU) adalah sebuah agensi strategik yang berperanan untuk meneraju, menyelaras dan memacu pembangunan Bumiputera ke arah meningkatkan sosioekonomi Bumiputera termasuk bertindak sebagai: i) penyelaras bagi agenda Bumiputera yang lebih komprehensif dan inklusif sejajar dengan WKB 2030; ii) agensi strategik yang merangka strategi pembangunan Bumiputera dalam setiap pelan pembangunan sektor dan negara; dan iii) pemangkin kepada pembentukan masyarakat Bumiputera yang progresif, kompetitif, berdaya tahan dan mencapai kesaksamaan keberhasilan sosioekonomi setara dengan etnik lain.
2.

Program Skim Usahawan Permulaan Bumiputera (SUPERB) yang dilaksanakan oleh TERAJU merupakan satu platform bagi mengangkat idea perniagaan yang kreatif, inovatif dan berdaya saing oleh usahawan belia permulaan (start-up) Bumiputera.

Program SUPERB dijalankan untuk membantu usahawan yang terpilih bagi membawa idea perniagaan mereka ke peringkat pengkomersialan.
Bagi tujuan tersebut, peserta SUPERB yang dipilih sebagai pemenang dalam pertandingan ini akan ditawarkan geran pembangunan NO SOALAN: 48 perniagaan sehingga RM500 ribu.

Pemilihan ini dibuat berdasarkan merit termasuk mengambil kira potensi, inovasi, kebolehpasaran produk dan kelestarian dan keupayaan perniagaan yang dicadangkan.

3.

Sejak pelaksanaan program SUPERB pada tahun 2014, seramai 157 orang usahawan permulaan (start-up) Bumiputera telah menerima manfaat daripada program SUPERB ini.
Pemenang yang terpilih juga telah menerima nilai peruntukan geran sebanyak RM78.5 juta.

Pembiayaan geran tersebut telah menjadi pemangkin kepada penghasilan prototaip baharu dalam sektor/bidang antaranya seperti Elektrik dan Elektronik, Pemborongan dan Peruncitan dan Perkhidmatan Perniagaan.

Manakala, sejumlah 58% produk daripada penerima manfaat program ini telah dikomersialkan.
Sebagai contoh, seorang pemenang kategori pembentukan idea (ideation) SUPERB Siri Pertama 2015 telah berjaya menghasilkan prototaip dan mengkomersialkan kerusi pergigian bergerak automatik yang pertama di dunia serta berjaya merekodkan jualan sebanyak RM480,000 setelah menerima bantuan SUPERB.

Produk pemenang ini juga telah berjaya menembusi pasaran Jepun serta Arab Saudi pada akhir tahun 2019 dan dijangka akan memulakan jualan pertama di pasaran tersebut seawal suku pertama tahun 2020.

4.
4.

Bagi tahun 2019, program ini telah diteruskan dan berjaya melahirkan seramai 26 pemenang baharu yang telah menjalani proses saringan dan bermula daripada Julai sehingga selesai pertandingan peringkat akhir pada 23 dan 24 November 2019.

NO SOALAN: 48 5.
NO SOALAN: 48 5.

Dalam usaha memantapkan pelaksanaan program SUPERB ini, sebanyak 10 agensi kerajaan telah dilantik sebagai agensi kolaborasi program ini termasuk Malaysia Venture Capital Management (MAVCAP), Malaysia Digital Economy Corporation (MDEC) dan Perbadanan Usahawan Nasional Berhad (PUNB).
Selain berperanan bagi menyalurkan geran pembangunan perniagaan, kolaborasi ini adalah bagi membantu pemenang-pemenang SUPERB melalui business matching, market access, capacity building dan juga pembiayaan lanjutan seperti modal teroka.

6.

Dalam konteks WKB 2030, TERAJU akan terus menjadi agensi strategik yang merangka strategi pembangunan Bumiputera dalam pelan pembangunan sektor dan negara.
TERAJU juga akan menjadi pemangkin kepada pembentukan masyarakat Bumiputera yang progresif, kompetitif, berdaya tahan setara dengan etnik lain.

Ini adalah penting dalam memastikan matlamat WKB 2030 dapat dicapai dan secara tidak langsung akan menyediakan lebih banyak peluang ekonomi dan pekerjaaan berpendapatan tinggi kepada Bumiputera.

Sekian, terima kasih.


NO SOALAN: 49 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN MANOLAN BIN MOHAMAD TARIKH : 16 DISEMBER 2019 Tuan Manolan bin Mohamad minta PERDANA MENTERI menyatakan apakah pelan strategik untuk Masyarakat Orang Asli di dalam Wawasan Kemakmuran Bersama yang dilancarkan pada 5hb Oktober 2019 dan adakah Pelan Strategik JAKOA 2016-2020 akan diteruskan.
NO SOALAN: 49 JAWAPAN Tuan Yang di-Pertua, Untuk makluman Ahli Yang Berhormat, Wawasan Kemakmuran Bersama (WKB) 2030 adalah merupakan iltizam untuk menjadikan Malaysia sebagai sebuah negara yang terus membangun secara mampan seiring dengan pengagihan ekonomi yang adil, saksama dan inklusif pada semua peringkat kumpulan pendapatan, etnik, wilayah dan rantaian bekalan.

Ianya bermatlamatkan kepada penyediaan taraf hidup yang wajar bagi semua rakyat Malaysia pada tahun 2030.
Pelan Pembangunan Nasional Orang Asli (PPNOA) yang kini dalam proses penyediaan oleh JAKOA adalah sejajar dengan Wawasan Kemakmuran Bersama (WKB) 2030 yang merupakan kerangka halatuju Negara bagi tempoh tahun 2021 sehingga 2030.

PPNOA juga mengambil kira Teras Strategik dan cadangan Aktiviti Pertumbuhan Ekonomi Utama (KEGA), WKB 2030 dalam pembangunan Pelan Tindakan Bersama PPNOA.
Untuk makluman Ahli Yang Berhormat, Masyarakat Orang Asli adalah merupakan salah satu dari sembilan (9) kumpulan sasaran di bawah pengurusan polariti WKB 2030 yang akan diberikan keutamaan supaya kedudukan sosioekonomi kumpulan ini ditingkatkan seiring dengan kemajuan arus perdana.

NO SOALAN: 49 Merujuk kepada Pelan Strategik JAKOA 2016-2020 ianya masih diteruskan dan akan berakhir pada tahun 2020.
Pelan Strategik JAKOA akan diteruskan melalui Pelan Pembangunan Nasional Orang Asli yang akan melibatkan Pelan Strategik JAKOA 2021-2025 dan Pelan Strategik JAKOA 2026-2030.

Sekian, terima kasih.
NO SOALAN: 50 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATO' DR. ANANTHAN A/L SOMASUNDARAM TARIKH : 16 DISEMBER 2019 Dato' Dr. Ananthan A/L Somasundaram minta MENTERI SUMBER MANUSIA menyatakan langkah-langkah yang diambil oleh Kementerian setakat ini untuk menghentikan pekerja asing seperti tukang gunting rambut, tukang emas dan sebagainya dari India dan adakah kita mempunyai tenaga buruh tempatan yang mencukupi bagi menggantikan pekerja asing ini.
NO SOALAN: 50 JAWAPAN Tuan Yang di-Pertua, 1.

Mesyuarat Jawatankuasa Bersama Mengenai Pengurusan Pekerja Asing pada 8 Ogos 2019 telah bersetuju untuk menghentikan pengambilan pekerja asing dalam sub sektor perkhidmatan dobi, tekstil, tukang gunting rambut dan tukang emas.

Ini setelah mengambil kira pandangan pihak berkepentingan dan Kementerian Kawal Selia yang mendapati faktor keperluan penggajian pekerja asing yang rendah di bawah sub sektor ini.

2.
2.

Kerajaan sentiasa menyarankan majikan untuk melihat penggajian pekerja asing sebagai satu langkah jangka masa pendek di mana kebergantungan terhadap mereka mestilah dikurangkan secara progresif.
Setiap majikan mestilah memiliki pelan penggantian atau exit strategy jangka masa pertengahan dan jangka masa panjang seperti menggajikan pencari kerja tempatan melalui penawaran pakej gaji, insentif kewangan dan faedah-faedah pekerjaan yang menarik, beralih kepada perkhidmatan layan diri dan penggajian pekerja separa masa dan sebagainya.

Sekian, terima kasih.


NO SOALAN: 51 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATO' KESAVADAS A/L A.ACHYUTHAN NAIR TARIKH : 16 DISEMBER 2019 Dato' Kesavadas A/L A.Achyuthan Nair minta MENTERI PERTANIAN DAN INDUSTRI ASAS TANI menyatakan salah satu hala tuju MOA 2019-2020 adalah untuk memperkasa sektor pertanian negara dan merangsang pelaburan sektor swasta di dalamnya.
Sejauh manakah penglibatan pelabur swasta di dalam pertanian negara setakat ini dan adakah terdapat pelabur asing yang berminat untuk melabur terutamanya dalam bidang penternakan dan tenusu.

NO SOALAN: 51 JAWAPAN Tuan Yang di-Pertua, 1.

Salah satu daripada usaha untuk menjadikan sektor agromakanan ini moden dan berdaya maju adalah menerusi usaha untuk meningkatkan pelaburan oleh pihak swasta sama ada pelaburan langsung domestik dan asing serta pelaburan timbal balik.
Kementerian Pertanian dan Industri Asas Tani (MOA) sentiasa bekerjasama dengan lain-lain Kementerian/ jabatan/ agensi/ Kerajaan Negeri/ Pihak Berkuasa Koridor dan agensi promosi pelaburan menerusi sesi libat urus serta perkongsian maklumat bagi membantu pihak pelabur yang menunjukkan minat untuk melabur sepanjang rantaian nilai sektor agromakanan.

2.
2.

Tambahan lagi, prospek pelaburan sektor agromakanan di Malaysia juga diwar-warkan melalui 7 Pejabat Perwakilan Pertanian di luar negara dan Lembaga Pembangunan Pelaburan Malaysia (MIDA).

Usaha-usaha yang diambil dan dilaksanakan adalah bertujuan menjadikan Malaysia sebagai destinasi pilihan pelaburan dalam sektor agromakanan.

3.

Penglibatan pelabur swasta dalam sektor penternakan termasuk dalam bidang tenusu dan pedaging tidak dapat dinafikan.
Pada tahun 2019, sebanyak 2 syarikat telah mendapat kelulusan untuk menjalankan penternakan di Taman Kawasan Penternakan Ruminan (TKPR) manakala 2 syarikat telah beroperasi dengan nilai pelaburan NO SOALAN: 51 yang dijangka dibawa iaitu sebanyak RM38.6 juta bagi ternakan lembu tenusu dan lembu pedaging.

Kapasiti pengeluaran yang dijangka akan dihasilkan daripada pelaburan ini adalah sebanyak 3.45 juta liter susu setahun manakala pengeluaran daging pula sebanyak 751.92 Metrik Tan (MT).

4.
4.

Terdapat juga pelabur asing dari Australia, Jepun dan Qatar yang telah menunjukkan minat dan dalam proses perbincangan untuk pelaburan dalam bidang penternakan pedaging dan tenusu.

Sekian, terima kasih.


NO SOALAN: 52 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PUAN ASMAK BINTI HUSIN TARIKH : 16 DISEMBER 2019 Puan Asmak Binti Husin minta PERDANA MENTERI menyatakan langkah Kerajaan untuk menyelesaikan jurang pentafsiran peruntukan tertentu dalam Perlembagaan Persekutuan seperti Perkara 153, Perkara 8, Perkara 11 oleh pelbagai pihak di Malaysia.
NO SOALAN: 52 JAWAPAN: YB TUAN MOHAMED HANIPA BIN MAIDIN TIMBALAN MENTERI DI JABATAN PERDANA MENTERI Tuan Yang di-Pertua, Untuk makluman Ahli Yang Berhormat, 1.

Fasal (1) Perkara 4 Perlembagaan Persekutuan memperuntukkan bahawa Perlembagaan Persekutuan merupakan undang-undang utama Negara dan apa-apa undang-undang yang tidak selaras dengan Perlembagaan Persekutuan adalah tidak sah setakat ketidakselarasan itu.

2.
2.

Perlembagaan Persekutuan digubal berdasarkan cadangan yang dikemukakan oleh Federation of Malaya Constitutional Commission 1956-1957 atau lebih dikenali sebagai Suruhanjaya Reid yang kemudiannya telah diteliti semula melalui Constitutional Proposals for the Federation of Malaya atau lebih dikenali sebagai White Paper.
Cadangan yang dikemukakan untuk penggubalan Perlembagaan Persekutuan telah dibuat berdasarkan harapan, pertimbangan, rundingan dan kompromi yang dicapai antara pelbagai pihak, daripada Kerajaan British sehinggalah pemimpin-pemimpin tempatan yang diberikan mandat untuk mewakili dan membawa suara rakyat untuk kemerdekaan Tanah Melayu dan cadangan penggubalan Perlembagaan Persekutuan tersebut merupakan suatu kontrak sosial yang dipersetujui pada masa itu.

3.
3.

Kontrak sosial itu telah diterjemahkan ke dalam beberapa peruntukan dalam Perlembagaan Persekutuan antaranya Perkara 3 Perlembagaan NO SOALAN: 52 Persekutuan (agama bagi Persekutuan), Perkara 11 Perlembagaan Persekutuan (kebebasan beragama), Perkara 153 Perlembagaan Persekutuan (perizaban kuota berkenaan dengan perkhidmatan, permit dsb.

bagi orang Melayu dan anak negeri mana-mana antara Negeri Sabah dan Sarawak) dan Bahagian III Perlembagaan Persekutuan (kewarganegaraan).
Kontrak sosial yang membawa kepada penggubalan peruntukan Perlembagaan Persekutuan itu telah diiktiraf oleh Mahkamah Rayuan dalam kes Menteri Dalam Negeri & Ors v Titular Roman Catholic Archbishop of Kuala Lumpur [2013] 6 MLJ 468 seperti yang berikut: “[33] In short, art 3(1) was a by-product of the social contract entered into by our founding fathers who collectively produced the Federal Constitution, which is recognised as the Supreme Law of the country.”.

4.
4.

Selain itu, kedudukan Perlembagaan Persekutuan sebagai undang-undang utama juga merupakan prinsip ketiga yang terkandung dalam Rukun Negara iaitu “Keluhuran Perlembagaan”.

Dalam hal ini, Rukun Negara dibentuk dengan tujuan utama untuk membentuk perpaduan yang kukuh dan prinsip yang terkandung dalam Rukun Negara jelas merupakan kunci kepada keharmonian dan perpaduan kaum demi kejayaan dan kestabilan Negara.

5.
5.

Selaras dengan kedudukannya sebagai undang-undang utama Negara, Perlembagaan Persekutuan hendaklah ditafsirkan secara harmoni dengan mengambil kira konteks penggubalan Perlembagaan Persekutuan tersebut.
Prinsip ini dijelaskan oleh Mahkamah Persekutuan dalam kes Dato' Seri Ir Hj Mohammad Nizar bin Jamaluddin v Dato' Seri Dr Zambry NO SOALAN: 52 bin Abdul Kadir (Attorney General, intervener) [2010] 2 MLJ 285 seperti yang berikut: “[27] One other important guide in interpretation of Constitution is that, 'The Constitution must be considered as a whole, and so as to give effect, as far as possible, to all its provisions.
It is an established canon of constitutional construction that no one provision of the Constitution is to be separated from all the others, and considered alone, but that all the provisions bearing upon a particular subject are to be brought into view and to be so interpreted as to effectuate the great purpose of the instrument.
An elementary rule of construction is, that if possible, effect should be given to every part and every word of a Constitution and that unless there is some clear reason to the contrary, no portion of the fundamental law should be treated as superfluous'.”.

6.
6.

Perlembagaan Persekutuan bukan sahaja perlu dibaca dan ditafsirkan secara harmoni tetapi hendaklah ditafsirkan dengan luas, menyeluruh dan “with less rigidity and more generosity” seperti yang diputuskan oleh Mahkamah Persekutuan dalam kes Dato’ Menteri Othman bin Baginda & Anor v Dato' Ombi Syed Alwi bin Syed Idrus [1981] 1 MLJ 29 seperti yang berikut: “In interpreting a constitution two points must be borne in mind.
First, judicial precedent plays a lesser part than is normal in matter of ordinary statutory interpretation.

Secondly, a constitution, being a living piece of legislation, its provisions must be construed broadly and not NO SOALAN: 52 in a pedantic way - "with less rigidity and more generosity than other Acts.".

7.
7.

Oleh yang demikian, prinsip pentafsiran Perlembagaan Persekutuan bukan sahaja perlu dibaca dan ditafsirkan secara harmoni namun hendaklah dibaca secara meluas dan ditafsirkan dengan fleksibel, dengan mengambil kira konteks penggubalan Perlembagaan Persekutuan tersebut dan peruntukan lain dalam Perlembagaan Persekutuan.

8.

Selain itu, Mahkamah Persekutuan juga berperanan mentafsir peruntukan dalam Perlembagaan Persekutuan.
Berdasarkan Fasal (1) Perkara 128 Perlembagaan Persekutuan, Mahkamah Persekutuan mempunyai bidang kuasa untuk memutuskan soal mengenai kesahan sesuatu undang-undang yang dibuat oleh Parlimen atau Badan Perundangan sesuatu Negeri dan menentukan pertikaian apa-apa soal lain antara Negeri dengan Negeri atau antara Persekutuan dengan mana-mana Negeri.
Seterusnya, Fasal (2) Perkara 128 Perlembagaan Persekutuan memperuntukkan bahawa sekiranya dalam mana-mana prosiding di hadapan suatu mahkamah lain berhubung dengan persoalan yang berbangkit tentang kesan mana-mana peruntukan dalam Perlembagaan Persekutuan, Mahkamah Persekutuan mempunyai bidang kuasa (tertakluk kepada mana-mana kaedah mahkamah yang mengawal selia penjalanan bidang kuasa itu) untuk memutuskan persoalan itu dan menghantar balik kes itu kepada mahkamah yang satu lagi untuk dibereskan mengikut keputusan yang dibuat.
NO SOALAN: 52 9.

Sebagai kesimpulan, Perkara 128 Perlembagaan Persekutuan memperuntukkan bahawa hanya Mahkamah Persekutuan yang mempunyai bidang kuasa untuk memutuskan kesahan sesuatu undang-undang yang dibuat dan menentukan pertikaian antara mana-mana Negeri dengan Negeri atau antara Persekutuan dengan mana-mana Negeri.
Selain itu, Perkara 128 Perlembagaan Persekutuan juga memperuntukkan secara jelas bahawa hanya Mahkamah Persekutuan mempunyai bidang kuasa untuk memutuskan suatu soal berbangkit tentang kesan mana-mana peruntukan dalam Perlembagaan Persekutuan.

10.
10.

Perkara 130 Perlembagaan Persekutuan juga memperuntukkan bahawa Yang di-Pertuan Agong boleh merujuk kepada Mahkamah Persekutuan untuk mendapatkan pendapatnya apa-apa soal mengenai kesan mana-mana peruntukan dalam Perlembagaan Persekutuan yang telah berbangkit atau yang tampak pada Yang di-Pertuan Agong mungkin berbangkit.

Sekian, terima kasih.


NO SOALAN: 53 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK THEODORE DOUGLAS LIND TARIKH : 16 DISEMBER 2019 Datuk Theodore Douglas Lind minta MENTERI HAL EHWAL EKONOMI menyatakan justifikasi Kerajaan Persekutuan diberikan atau dibayar sama rata dengan negeri-negeri pengeluar minyak dan gas oleh Petronas iaitu sebanyak 5%.

NO SOALAN: 53 JAWAPAN Tuan Yang di-Pertua, 1.


Untuk makluman Ahli Yang Berhormat, berdasarkan Akta Kemajuan Petroleum 1974 (PDA74), PETRONAS akan membuat pembayaran wang tunai sebagaimana yang dipersetujui antara pihak-pihak yang berkenaan kepada Kerajaan Persekutuan dan Kerajaan mana-mana Negeri yang berkenaan.

2.
2.

Kemudiannya pada tahun 1975 dan 1976, PETRONAS telah menandatangani satu perjanjian iaitu “the Royalty Agreements” di antara Kerajaan Persekutuan dengan negeri-negeri berkaitan untuk membuat bayaran tunai sepertimana yang dipersetujui oleh semua pihak sebanyak lima (5) peratus untuk nilai petroleum won and saved, selagi terdapatnya pengeluaran petroleum dihasilkan oleh PETRONAS.

Bayaran ini akan dibuat sebanyak dua (2) kali setahun iaitu pada bulan Februari dan Ogos.

Sekian, terima kasih.
NO SOALAN: 54 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PUAN NURIDAH BINTI MOHD SALLEH TARIKH : 16 DISEMBER 2019 Puan Nuridah binti Mohd Salleh minta MENTERI TENAGA, SAINS, TEKNOLOGI, ALAM SEKITAR DAN PERUBAHAN IKLIM menyatakan apakah usaha Kerajaan dalam melaksanakan 'Circular Economy' dan apakah hasil perbincangan yang boleh dibawa balik sempena seminar Circularity 2030 yang diadakan di Singapura baru-baru ini.
NO SOALAN: 54 JAWAPAN Tuan Yang di-Pertua, Untuk makluman Ahli Yang Berhormat, 1.

Kementerian Tenaga, Sains, Teknologi, Alam Sekitar dan Perubahan Iklim (MESTECC) sedang dalam usaha membangunkan Pelan Hala Tuju Ekonomi Kitaran (Circular Economy Roadmap) di mana intipati utama ekonomi kitaran adalah untuk mengekalkan sumber yang digunakan selama mana yang mungkin, dikitar dan diguna semula untuk pembuatan produk dan material baharu.
Pelan Hala Tuju ini akan mengambil kira faktor rekabentuk dan pembuatan produk, penggunaan dan pengurusan sisa.

Kementerian ini berharap dengan adanya ekosistem yang holistik di bawah Pelan Hala Tuju ini, penggunaan dan sisa plastik serta bahan-bahan yang lain dapat diuruskan dengan baik.

Pelan Hala Tuju ini akan dilancarkan pada suku keempat tahun 2020, bermula dengan Pelan Hala Tuju Ekonomi Kitaran bagi Sektor Plastik.

2.
2.

Sebagai langkah awal dalam pembangunan Pelan Hala Tuju ini, Kementerian akan mengadakan sesi libat urus bersama semua pemegang taruh dalam rantaian nilai plastik bagi mendapatkan input serta komitmen mereka.

Selain itu, Kementerian ini sedang meneroka potensi pembentukan sebuah Pakatan Plastik Malaysia atau Malaysia Plastic Pact (MPP) dengan keahlian daripada entiti perniagaan, agensi kerajaan serta badan bukan kerajaan.
MPP adalah satu platform untuk NO SOALAN: 54 semua pemegang taruh dalam rantaian nilai plastik menyatakan komitmen dan mengambil tindakan yang selari dengan peranan masing-masing dalam menangani isu pencemaran plastik di Malaysia.

Sekian, terima kasih.

NO SOALAN: 55 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATO' ISA BIN AB.

HAMID TARIKH : 16 DISEMBER 2019 Dato' Isa Bin Ab.


Hamid minta PERDANA MENTERI menyatakan apakah program dan bajet dalam pemerkasaan Orang Asli Islam yang dilaksanakan sejak pemerintahan Kerajaan Pakatan Harapan.

NO SOALAN: 55 JAWAPAN Tuan Yang di-Pertua, Untuk makluman Ahli Yang Berhormat, 1.
Sepanjang Tahun 2018-2019, Kerajaan melalui Jabatan Kemajuan Islam Malaysia (JAKIM) telah melaksanakan pelbagai program dalam memperkasakan Orang Asli Islam antaranya ialah : i. Melaksanakan kelas pengajian fardhu ain di 636 buah perkampungan orang asli dengan kerjasama Jabatan dan Majlis Agama Islam Negeri-negeri.

Sebanyak 46,080 kelas pengajian fardu ain telah berjaya diadakan di sembilan (9) buah negeri yang mempunyai perkampungan Orang Asli.
Kelas pengajian ini digerakkan oleh 243 orang Penggerak Masyarakat Orang Asli yang telah dilantik dan melibatkan peruntukan sebanyak RM883,475.60.

ii.

Memberi latihan secara berterusan antaranya latihan Imam dan Bilal, latihan mengurus jenazah, latihan pembacaan ayat-ayat suci al-Quran, latihan sebagai penceramah di radio dan sebagainya.

iii.

Melantik penceramah dalam kalangan Orang Asli dan memberi latihan kepada mereka.

iv.
iv.

Selain itu, pihak JAKIM juga berusaha menaiktaraf surau kepada surau Jumaat di perkampungan Orang asli.

Pada masa sekarang NO SOALAN: 55 terdapat sebanyak 27 buah surau jumaat di perkampungan Orang Asli.

v. JAKIM juga turut membantu membaik pulih surau dan rumah-rumah penggerak masyarakat orang asli.

Pada tahun 2019, JAKIM telah membelanjakan sebanyak RM241,923.84 bagi tujuan baik pulih surau di perkampungan Orang Asli dan rumah Penggerak Masyarakat Orang Asli.
Selain itu sebanyak RM194,788.00 pula telah dibelanjakan untuk membina surau-surau baharu.

Sekian, terima kasih.

NO SOALAN: 56 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN NGA HOCK CHEH TARIKH : 16 DISEMBER 2019 Tuan Nga Hock Cheh minta MENTERI PENGANGKUTAN menyatakan sama ada harga maksima/siling akan ditetapkan bagi harga tiket penerbangan semasa musim puncak.
Jikalau tiada, mengapakah syarikat penerbangan diberi layanan istimewa (preferential treatment).

NO SOALAN: 56 JAWAPAN Tuan Yang di-Pertua, 1.
Untuk makluman Yang Berhormat, bagi tujuan mengatasi masalah kenaikan harga tambang semasa musim puncak khususnya semasa musim perayaan, YB Menteri Pengangkutan dalam mesyuarat dengan syarikat-syarikat penerbangan pada 4 September 2018 antara lainnya telah memutuskan supaya Kerajaan tidak menetapkan harga siling dan harga lantai bagi tambang tiket penerbangan domestik bagi tujuan mengelakkan sebarang manipulasi oleh syarikat-syarikat penerbangan yang mana purata harga tiket akan menjadi lebih tinggi walaupun di luar musim perayaan sekiranya ia dilaksanakan.
2.

Bagi tujuan mengurangkan kenaikan harga tambang sempena musim perayaan, Kerajaan telah mendapatkan komitmen daripada syarikat-syarikat penerbangan negara untuk meningkatkan kapasiti penerbangan melebihi 20 peratus bagi tempoh 7 hari sebelum musim perayaan Tahun Baru Cina, Hari Raya Aidilfitri, Hari Gawai dan Pesta Keamatan khususnya di laluan-laluan yang mempunyai permintaan yang tinggi.
Dalam hubungan ini, orang ramai disaran untuk membuat perancangan dengan membeli tiket penerbangan lebih awal bagi mendapatkan tawaran harga tiket yang lebih murah berbanding pembelian pada saat akhir.

NO SOALAN: 56 3.

Memandangkan langkah untuk mewujudkan penerbangan tambahan didapati berjaya mengurangkan harga tiket penerbangan khususnya pada musim perayaan, maka Kerajaan akan terus mengguna pakai kaedah ini pada masa hadapan.
Pihak Kementerian hanya akan mempertimbangkan semula cadangan untuk menetapkan harga siling dan harga lantai bagi tambang tiket penerbangan domestik sekiranya kaedah untuk menambah penerbangan tambahan tidak berjaya menyelesaikan masalah kenaikan harga tambang sempena musim perayaan.

4.
4.

Ketetapan berhubung harga siling dan harga lantai bagi tambang tiket penerbangan domestik terpakai kepada semua syarikat penerbangan negara tanpa sebarang layanan istimewa (preferential treatment) diberikan terhadap sesebuah syarikat penerbangan.

5.

Manakala kadar tambang yang dikenakan oleh syarikat MASwings ke kawasan luar bandar di Sabah dan Sarawak adalah berdasarkan siling yang telah ditetapkan oleh Kerajaan.
Harga siling yang ditetapkan ini adalah tidak termasuk dengan bayaran lain seperti cukai, yuran dan caj.

Penetapan ini adalah berasaskan perjanjian Public Service Obligation Agreement for Rural Air Services (PSO for RAS) dengan MASwings Sdn.

Bhd.

(MASwings) pada 4 Januari 2019 bagi meneruskan penyediaan operasi Perkhidmatan Udara Luar Bandar (RAS) di Sabah dan Sarawak untuk tempoh 6 tahun iaitu bermula 2019 hingga 2024.

Sekian, terima kasih.


NO SOALAN: 57 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATO' HAJI HUSAIN BIN AWANG TARIKH : 16 DISEMBER 2019 Dato' Haji Husain Bin Awang minta MENTERI LUAR NEGERI menyatakan pelan jangka masa yang ditetapkan terhadap pembukaan rasmi Pejabat Kedutaan Malaysia di Palestin.
NO SOALAN: 57 JAWAPAN Tuan Yang di-Pertua, Saya mengucapkan terima kasih kepada Yang Berhormat Senator Dato' Haji Husain Bin Awang di atas pertanyaan yang dikemukakan.

Tuan Yang di-Pertua, 2.

Sebagaimana Dewan yang mulia ini sedia maklum, pada 25 Oktober 2019, YAB Perdana Menteri telah mengumumkan keputusan Kerajaan Malaysia untuk membuka Kedutaan Besar Malaysia ke Palestin, bermastautin di Amman, Jordan.
Keputusan tersebut diumumkan semasa Sidang Kemuncak Pergerakan Negara-Negara Berkecuali (Non-Aligned Movement – NAM) di Baku, Azerbaijan.

3.

Cadangan penubuhan Kedutaan Besar Malaysia ke Palestin bermastautin di Amman, Jordan adalah satu pendekatan yang paling praktikal pada masa ini bagi menzahirkan sokongan kuat Malaysia kepada Palestin.

Dalam hal ini, Kementerian Luar Negeri telah memulakan tindakan susulan bagi merealisasikan pelaksanaan cadangan ini pada pertengahan tahun 2020.
Inisiatif ini juga adalah langkah yang paling praktikal bagi Malaysia, memandangkan Malaysia tidak mempunyai hubungan diplomatik dengan Israel.

Sekiranya pejabat Kedutaan ditempatkan di Ramallah, maka Malaysia perlu berurusan dengan Israel secara rasmi bagi perkara-perkara logistik, pentadbiran dan urusan keluar-masuk ke Ramallah.

NO SOALAN: 57 4.
NO SOALAN: 57 4.

Kementerian Luar Negeri sedang bekerjasama rapat dengan Kementerian Luar Negeri dan Ekspatriat Jordan bagi mengenalpasti dan menetapkan proses-proses yang terlibat.

Tuan Yang di-Pertua, 5.

Inisiatif penubuhan sebuah Kedutaan Besar Malaysia ke Palestin merupakan satu langkah yang popular dan disokong oleh majoriti rakyat Malaysia sendiri.

Dewan Rakyat telah menyokong keputusan ini secara sebulat suara pada 31 Oktober 2019.

6.
6.

Dengan penubuhan Kedutaan Besar Malaysia ke Palestin, ia akan lebih menzahirkan komitmen Malaysia, bukan sahaja dalam kalangan kepimpinan dan rakyat Palestin malah dalam kalangan masyarakat antarabangsa.

Secara tidak langsung, ini menunjukkan bahawa Malaysia akan terus memberi sokongan padu kepada Palestin dan usaha-usaha ke arah pembentukan Palestin sebagai sebuah negara yang merdeka dan berdaulat, bebas daripada penjajahan Israel.

7.
7.

Keputusan Kerajaan telah disambut baik oleh Palestin dan kebanyakan negara lain yang terus menyokong perjuangan mereka.

8.

Selain daripada itu, ini membolehkan Kerajaan untuk mendapatkan maklumat terkini mengenai perkembangan di Palestin serta konflik Palestin-Israel.

Ia juga dilihat akan memberi peluang yang lebih besar untuk Malaysia memainkan peranan dalam proses perdamaian antara Hamas di Gaza dan Fatah di Tebing Barat.

NO SOALAN: 57 9.
NO SOALAN: 57 9.

Sebagaimana Dewan yang mulia ini sedia maklum, badan bukan kerajaan (non-government organisation – NGO) Malaysia amat aktif dalam membantu rakyat Palestin.

Dengan adanya Kedutaan, memudahkan Kerajaan untuk membantu NGO-NGO Malaysia untuk menyalurkan bantuan kepada rakyat Palestin, di samping menyediakan perkhidmatan bantuan konsular kepada rakyat Malaysia yang mengunjungi Palestin terutamanya yang melawat Masjid Al-Aqsa.

10.
10.

Malaysia akan terus komited dan proaktif dalam memberikan sokongan berterusan kepada isu-isu Palestin sehingga impian rakyat Palestin untuk memiliki tanahair Palestin yang berdaulat satu kenyataan.

Sekian, terima kasih.
NO SOALAN: 58 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK LIM PAY HEN TARIKH : 16 DISEMBER 2019 Datuk Lim Pay Hen minta MENTERI KEWANGAN menyatakan perangkaan jumlah kiriman wang oleh pekerja asing di Malaysia kembali ke negara asal mereka bagi tahun 2015 sehingga September 2019 dan mengikut pecahan negara asal warga pekerja asing melalui institusi perbankan dan penyedia perkhidmatan pengiriman wang bukan bank apabila laporan 2018 Bank Negara menyatakan bahawa akaun pendapatan negara merekodkan defisit.
NO SOALAN: 58 JAWAPAN Tuan Yang di-Pertua, Untuk makluman Ahli Yang Berhormat, Kiriman wang ke luar negara untuk gaji, ganjaran dan pampasan oleh pekerja asing direkodkan di bawah Akaun Pendapatan Sekunder, Imbangan Pembayaran.

Akaun ini merekodkan defisit kerana kiriman wang keluar adalah lebih banyak berbanding kiriman wang masuk daripada pekerja Malaysia di luar negara.
Kiriman wang ke luar negara oleh pekerja asing melalui bank dan penyedia perkhidmatan pengiriman wang bukan bank mengikut destinasi utama bagi tahun 2015 sehingga 2019 adalah seperti berikut:- NO SOALAN: 58 RM juta 2015 2016 2017 2018 Jan – Sept 2019 Jumlah kiriman keluar dihantar melalui: 34,899 34,253 32,952 40,632 30,415 i. bank 14,266 12,678 12,389 17,581 12,902 ii.
penyedia perkhidmatan pengiriman wang bukan bank 20,633 21,575 20,563 23,051 17,513 destinasi utama bagi pengiriman wang melalui penyedia perkhidmatan bukan bank: Indonesia 6,208 6,699 7,150 7,738 5,596 Bangladesh 4,585 4,820 3,978 5,524 4,819 Nepal 3,649 3,228 2,602 2,900 1,891 India 1,958 2,104 2,105 2,264 1,611 Filipina 1,125 1,197 1,201 1,227 935 Negara-negara lain 3,107 3,527 3,526 3,398 2,661 Sekian, terima kasih.
NO SOALAN: 59 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK HAJI ISMAIL BIN IBRAHIM TARIKH : 16 DISEMBER 2019 Datuk Haji Ismail Bin Ibrahim minta MENTERI PELANCONGAN, SENI DAN BUDAYA menyatakan statistik pelancong asing yang datang ke Malaysia pada 2019 dan bagaimanakah Kerajaan dapat meningkatkan keupayaan Malaysia meningkatkan pelancong asing dari Negara-negara Eropah, USA dan Timur Tengah.
NO SOALAN: 59 JAWAPAN Tuan Yang di-Pertua, Statistik ketibaan pelancong asing bagi tempoh Jan - Sept 2019 adalah seramai 20,109,203 pelancong, iaitu pertambahan sebanyak 3.7% berbanding tempoh yang sama pada tahun 2018.

Manakala jumlah perbelanjaan pelancong asing pada Jan – Sept 2019 pula adalah sebanyak RM66.14 bilion, iaitu kenaikan sebanyak 6.9% berbanding tempoh yang sama tahun 2018.
Dalam usaha meningkatkan pelancong kedatangan pelancong asing dari negara-negara Eropah, USA dan Timur Tengah, Kementerian Pelancongan, Seni dan Budaya, melalui Tourism Malaysia, pada setiap tahun menyertai pameran-pameran pelancongan utama dunia seperti Arabian Travel Market (ATM) bagi pasaran Timur Tengah World Travel Market (WTM) bagi pasaran Eropah, International Turismo Bourse (ITB) bagi pasaran Eropah Selain menyertai pameran, Tourism Malaysia juga menjalin kerjasama dengan syarikat-syarikat penerbangan dalam usaha menarik pelancong dari pasaran ini.
Paling terbaru adalah kempen usahasama promosi dengan Etihad Airways bagi tempoh 2019 - 2020, bagi pasaran UAE, KSA, Egypt, UK, Jerman, Perancis, Rusia dan Itali.

NO SOALAN: 59 Kempen VM2020 secara digital bersama Expedia juga telah dimeterai untuk pasaran Australia, Amerika Syarikat dan Jepun bagi meningkatkan tempahan pakej percutian ke Malaysia.
Kempen bersepadu ini akan membantu mempromosikan Malaysia sebagai destinasi pelancongan terkemuka sempena VM2020 kepada lebih 750 juta pengunjung Expedia di seluruh dunia.

Sekian, terima kasih.


NO SOALAN: 60 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PUAN SOPIAH BINTI SHARIF TARIKH : 16 DISEMBER 2019 Puan Sopiah binti Sharif minta MENTERI PENGANGKUTAN menyatakan mengenai pertambahan bilangan kenderaan-kenderaan yang menggunakan enjin pembakaran dalaman (internal combustion engine) yang menjadi punca utama kepada pencemaran udara.
Apakah langkah proaktif yang diambil Kementerian bagi mengatasi masalah ini.

NO SOALAN: 60 JAWAPAN Tuan Yang di-Pertua, 1.

Untuk makluman Yang Berhormat, Kementerian Pengangkutan sentiasa memberi penekanan yang berat ke atas perkara berkaitan dengan pencemaran alam sekitar dan kemampanan sektor pengangkutan negara untuk tempoh masa panjang.
Dalam hubungan ini, Kementerian secara berterusan akan merancang dan melaksanakan inisitif-inisiatif yang akan menyokong sasaran Sustainable Development Goal (SDG) seperti yang telah diterima pakai oleh negara kita.

2.

Sebagai contoh, bagi mengurangkan kebergantungan kepada kenderaan yang menggunakan fossil fuel, Kementerian pada tahun 2011 telah bersetuju untuk memberikan insentif pengurangan Lesen Kenderaan Motor (LKM) sebanyak 50% kepada kenderaan elektrik berbanding kadar asas yang ditetapkan.
Bermula daripada pengenalan inistiatif ini, Kementerian mendapati telah terdapat peningkatan dalam jumlah kenderaan elektrik yang didaftarkan di Malaysia iaitu 177 pada 31 Ogos 2011 kepada 6304 buah setakat 15 Oktober 2019.

3.

Selain itu, Kementerian juga secara berterusan memperkenalkan inisiatif untuk menambahbaik dan menggalakkan penggunaan perkhidmatan pengangkutan awam terutamanya di bandar-bandar utama di dalam negara.
Peningkatan pengangkutan awam akan berupaya mengurangkan kebergantungan kepada penggunaan kenderaan persendirian seperti kereta dan motorsikal.

Antara inisiatif yang telah dilaksanakan adalah dengan NO SOALAN: 60 memperkenalkan pas My100 dan My50 pas di Lembah Kelang, serta Pas Mutiara di Pulau Pinang.

Menerusi program-program di bawah kontrak ISBSF dan SBST pula, Kerajaan secara berterusan memastikan terdapatnya perkhidmatan bas untuk kegunaan orang ramai di seluruh negara.

4.
4.

Projek pembangunan MRT2 yang pada masa ini sedang dalam fasa pembangunan juga akan meluaskan lagi jaringan sistem pengangkutan awam di kawasan Lembah Kelang, menghubungkan stesen Sungai Buloh ke Stesen Kampung Batu dan Stesen Kampung Batu ke Putrajaya Sentral.

Pembangunan projek MRT2 ini akan melibatkan pembangunan jajaran pengangkutan awam sejauh 52.2 kilometer dengan jumlah keseluruhan sebanyak 35 stesen dan dijangka akan siap sepenuhnya dalam pertengahan tahun 2022.

5.
5.

Disamping itu, Kementerian juga sedang dalam proses untuk membangunkan pelaksanaan perkhidmatan bas elektrik di seluruh negara, yang dijangka akan mengurangkan lagi kebergantungan kepada basi konvensional seterusnya mengurangkan impak dan isu berkaitan alam sekitar, seperti pemanasan global, kualiti udara, implikasi kesihatan dan pencemaran Gas Rumah Hijau (GHG) daripada sektor pengangkutan.
Kementerian menjangkakan untuk mula melaksanakan pilot project bagi pelaksanaan elektrik bas ini dalam penggal ketiga tahun 2020.

Sekian, terima kasih.
NO SOALAN: 61 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK ABDUL GHANI BIN MOHAMED YASSIN TARIKH : 16 DISEMBER 2019 Datuk Abdul Ghani Bin Mohamed Yassin minta MENTERI HAL EHWAL EKONOMI menyatakan banyak rungutan di kalangan perunding dalam industri "oil and gas" masih banyak menggunakan perunding-perunding dari luar negara dan tidak memberi kepercayaan dan peluang kepada perunding-perunding tempatan.
Nyatakan berapa ramai perunding luar negara yang masih digunakan oleh Petronas dan apakah bidang dan kepakaran mereka.

NO SOALAN: 61 JAWAPAN Tuan Yang di-Pertua, 1.

Untuk makluman Ahli Yang Berhormat, Petroliam Nasional Berhad (PETRONAS) sebagai sebuah syarikat minyak negara yang ditubuhkan di bawah Akta Kemajuan Petroleum 1974 (PDA1974) komited untuk membantu memajukan industri minyak dan gas tempatan.

2.
2.

Suka saya maklumkan bahawa bagi tempoh Januari hingga Ogos 2019, lebih 60 peratus daripada jumlah keseluruhan syarikat-syarikat perunding yang dilantik oleh PETRONAS merupakan syarikat-syarikat perunding tempatan.
Walau bagaimanapun, bagi skop kerja yang terlalu khusus dan teknikal seperti Kejuruteraan, Pemilikan, Pembinaan dan Pelaksanaan (Engineering, Procurement, Construction and Commissioning – EPCC), teknologi proprietari dan digital (ICT), kepakaran tempatan adalah sangat terhad dan ianya perlu diperolehi daripada sumber luar.
Sebagai contoh, teknologi pemetaan seismik laut dalam (seismic deep water acquisition services) hanya dimiliki oleh syarikat antarabangsa dan kepakaran ini tidak dimiliki oleh mana-mana perunding tempatan atau boleh dibangunkan oleh PETRONAS sendiri dalam masa yang singkat.

3.

Untuk makluman Ahli Yang Berhormat, PETRONAS melantik perunding-perunding atau vendor-vendor dari luar negara untuk memastikan kelangsungan projek dan sasaran kritikal tercapai.
Kerja- NO SOALAN: 61 kerja yang dilaksanakan oleh perunding luar ini lazimnya memerlukan kos modal yang tinggi, berteknologi tinggi, kompleks dan rumit kerana lapangan-lapangan minyak dan gas pada masa ini adalah di laut dalam (deep water) dan mempunyai kadar kontaminan yang tinggi seperti CO2 (Karbon Dioksida), sulfur dan merkuri.

Sehingga kini hanya terdapat empat firma antarabangsa sahaja yang menawarkan khidmat seismic deep water acquisition services ini.

4.
4.

Bagi memastikan lebih ramai vendor serta perunding tempatan terlibat secara aktif dan kompetitif di dalam industri minyak dan gas, pelbagai usaha, program serta inisiatif terus dilaksanakan PETRONAS dengan kerjasama pelbagai kementerian dan agensi seperti Program Pembangunan Vendor (VDP dan VDPX), VDP Inovasi dan Teknologi, Program Lestari, BeyondHome dan program pembiayaan vendor OGSE (Oil and Gas Services & Equipment) PETRONAS.

5.
5.

Di bawah Program VDP PETRONAS, sehingga Oktober 2019 sebanyak 108 syarikat telah mendapat manfaat dengan nilai kontrak bernilai lebih kurang RM9 bilion.

Empat (4) syarikat bumiputera telah disenaraikan di Bursa Malaysia manakala 30 VDP tempatan telah beroperasi di luar negara.

6.

PETRONAS sentiasa mengambil perhatian tinggi dalam membangunkan kapasiti dan keupayaan perunding-perunding tempatan.
Bagi aktiviti penerokaan dan pengeluaran minyak dan gas di Turkmenistan dan Myanmar sebagai contoh, PETRONAS telah turut melibatkan perunding-perunding tempatan disebabkan infrastruktur NO SOALAN: 61 dan kepakaran negara tersebut masih terhad.

Ini secara tidak langsung membuka peluang kepada perunding-perunding tempatan untuk meneroka pasaran baharu.

Sekian, terima kasih.


NO SOALAN: 62 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK LEE TIAN SING TARIKH : 16 DISEMBER 2019 Datuk Lee Tian Sing minta MENTERI PENGANGKUTAN menyatakan langkah-langkah melaksanakan e-hailing motosikal di samping melindungi teksi dan operasi e-hailing yang lain supaya perniagaan mereka masih berkekalan dan tidak diganti oleh e-hailing motosikal.
NO SOALAN: 62 JAWAPAN Tuan Yang di-Pertua, 1.
Untuk makluman Yang Berhormat, Jemaah Menteri dalam mesyuaratnya pada 1 November 2019 telah bersetuju supaya syarikat perniagaan pengantaraan yang akan menyediakan perkhidmatan kenderaan perkhidmatan awam dan kenderaan barangan menggunakan motosikal (bike-hailing) dikawal selia melalui kaedah/peraturan pelesenan di bawah Akta Pengangkutan Jalan 1987 [Akta 333], Akta Lembaga Pelesenan Kenderaan Perdagangan [Akta 334] dan Akta Pengangkutan Awam Darat 2010 [Akta 715].

2.
2.

Perkhidmatan bike-hailing ini akan dikenakan syarat-syarat yang setara seperti mana telah ditetapkan ke atas perkhidmatan e-hailing (iaitu merangkumi syarat-syarat ke atas syarikat perniagaan pengantaraan, pemandu, pengoperasian perkhidmatan dan kenderaan).

3.
3.

Bagi mengawal selia perkhidmatan ini, Kementerian Pengangkutan pada masa ini sedang dalam proses membangunkan rangka perundangan dan syarat-syarat perkhidmatan bike-hailing (iaitu satu aktiviti yang menyediakan perkhidmatan pengangkutan awam dan barangan menggunakan motosikal).

4.
4.

Memandangkan proses pindaan undang-undang akan mengambil masa kerana termasuk memerlukan pembentangan dan kelulusan di Parlimen, Kerajaan telah bersetuju supaya syarikat perniagaan NO SOALAN: 62 pengantaraan yang berminat menyediakan perkhidmatan bike-hailing ini dibenarkan melaksanakan proses rintis atau Proof of Concept (POC).

5.

Di sepanjang tempoh POC ini, pihak syarikat perniagaan pengantaraan boleh membuat persiapan dan pengujian pelaksanaan perkhidmatan bike-hailing.
POC ini juga akan turut membolehkan pihak Kerajaan dan syarikat perniagaan pengantaraan untuk mengumpul data, menilai tahap permintaan, menilai tahap penerimaan dan lain-lain keperluan operasi berhubung perkhidmatan bike-hailing ini.

6.

POC ini akan bermula mulai Januari 2020.

Tempoh POC pula akan ditetapkan selama enam bulan.

Namun begitu, hasil penemuan ke atas kajian keberkesanan perkhidmatan bike-hailing hanya akan diperolehi selepas POC tamat dan selepas semua data yang dikumpul dianalisa.
Kementerian akan memaklumkan semula hasil kajian keberkesanan ini setelah semua proses berkenaan dimuktamadkan.

7.

Pada masa ini Kementerian bersama agensi seperti APAD dan JPJ sedang memperincikan semua peraturan dan tatacara serta semua persiapan di peringkat pentadbiran berkaitan pelaksanaan POC ini.

Sekian, terima kasih.
NO SOALAN: 63 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN KAMARUDIN BIN ABDUN TARIKH : 16 DISEMBER 2019 Tuan Kamarudin bin Abdun minta PERDANA MENTERI menyatakan :- (a) berapakah jumlah kes yang dilaporkan kepada Suruhanjaya Pilihan raya (SPR) semasa berlangsungnya 7 Pilihan raya kecil (PRK) dan apakah status semua laporan tersebut; dan (b) bagaimana SPR memastikan tiada lagi isu-isu seperti Menteri dan Timbalan Menteri menyalahgunakan aset serta peruntukan Kementerian ketika berkempen.
NO SOALAN: 63 JAWAPAN: YB TUAN MOHAMED HANIPA BIN MAIDIN TIMBALAN MENTERI DI JABATAN PERDANA MENTERI Tuan Yang di-Pertua, Untuk makluman Ahli Yang Berhormat, (a) Suruhanjaya Pilihan Raya (SPR) telah merekodkan sebanyak 486 laporan kesalahan pilihan raya bagi pelaksanaan 9 Pilihan Raya Kecil (PRK) selepas Pilihan Raya Umum Ke-14 (PRU Ke-14).

Daripada jumlah tersebut, sebanyak 30 laporan polis telah dibuat oleh SPR.
Justeru, laporan polis tersebut masih dalam tindakan siasatan oleh pihak Polis Diraja Malaysia (PDRM).

(b) Berhubung dengan isu penyalahgunaan aset Kerajaan oleh Anggota Pentadbiran semasa kempen pilihan raya, SPR tidak menghalang mana-mana calon untuk berkempen tetapi ia hendaklah dilaksanakan selaras dengan peruntukan undang-undang di bawah Akta Kesalahan Pilihan Raya 1954 (Akta 5) dan undang-undang lain yang berkaitan.
Dalam memastikan kelancaran aktiviti berkempen semasa PRK yang dilaksanakan sebelum ini, SPR telah melaksanakan pelbagai penambahbaikan berkaitan urusan pemantauan kempen pilihan raya seperti berikut: (i) Memberikan taklimat dan penerangan mengenai do’s and don’ts bagi urusan kempen pilihan raya kepada calon atau wakil calon semasa Mesyuarat Penyelarasan Pegawai NO SOALAN: 63 Pengurus dan Calon Semasa PRK pada Hari Penamaan Calon; (ii) Mengeluarkan kenyataan media untuk memberi peringatan kepada semua pihak yang terlibat dengan aktiviti berkempen semasa pilihan raya; (iii) Menyediakan Surat Pematuhan Peraturan Kempen Pilihan Raya Semasa Tempoh Berkempen dan Hari Mengundi bagi memaklumkan peraturan dan syarat yang perlu dipatuhi oleh setiap calon dan parti politik yang bertanding semasa pilihan raya; (iv) Menyediakan Surat Pemantauan SPR Semasa Hari Mengundi Kepada Calon Dan Parti Politik Yang Bertanding bagi memaklumkan kesalahan-kesalahan yang telah dilakukan semasa pilihan raya; (v) Menyediakan Surat Aku Janji Calon Semasa Tempoh Berkempen dan Hari Mengundi untuk ditandatangani oleh calon yang bertanding semasa pilihan raya.
Ini bagi memastikan setiap calon yang bertanding adalah komited untuk melaksanakan aktiviti kempen pilihan raya mengikut arahan dan peruntukan undang-undang yang ditetapkan; (vi) Mempertingkatkan kerjasama pintar (smart partnership) dengan jabatan/agensi yang berkait rapat dengan kesalahan pilihan raya seperti Polis Diraja Malaysia (PDRM), NO SOALAN: 63 Suruhanjaya Pencegahan Rasuah Malaysia (SPRM) dan Suruhanjaya Komunikasi dan Multimedia Malaysia (SKMM).
Melalui jalinan kerjasama tersebut, SPRM bersetuju untuk mewujudkan Bilik Operasi SPRM yang beroperasi selama 24 jam di sepanjang tempoh berkempen semasa pilihan raya; (vii) Memaparkan maklumat berkaitan tindakan penguatkuasaan dan statistik laporan PDRM dan SPRM yang dipantau dan direkodkan oleh SPR di Facebook, Twitter dan Portal SPR.
Untuk makluman Yang Berhormat, SPR sentiasa memberi saranan kepada semua pihak agar membuat laporan kesalahan pilihan raya kepada mana-mana jabatan/agensi yang berkaitan seperti PDRM, SPRM dan SKMM sekiranya mempunyai maklumat mengenai kesalahan pilihan raya yang telah berlaku semasa pilihan raya.

Ini bagi membolehkan tindakan dan siasatan segera diambil oleh jabatan/agensi tersebut.
Berhubung dengan perkara tersebut, SPR amat memerlukan kerjasama yang menyeluruh daripada setiap parti politik, jabatan/agensi, badan bukan Kerajaan dan pihak-pihak lain yang berkaitan dalam memastikan urusan kempen pilihan raya dilaksanakan secara lancar dan teratur.

SPR sentiasa komited dalam memastikan setiap urusan pemantauan dan penguatkuasaan dilaksanakan secara adil, telus dan tidak menyebelahi mana-mana pihak.

NO SOALAN: 63 Sekian, terima kasih.


NO SOALAN: 64 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATO' DR. ANANTHAN A/L SOMASUNDARAM TARIKH : 16 DISEMBER 2019 Dato' Dr. Ananthan A/L Somasundaram minta MENTERI KERJA RAYA menyatakan adakah Kerajaan berhasrat untuk memasang lampu jalan di sepanjang lebuh raya utama di negara ini bagi mengurangkan kadar kemalangan yang sering berlaku pada waktu malam.
NO SOALAN: 64 JAWAPAN Tuan Yang di-Pertua, Untuk makluman Ahli Yang Berhormat Senator, pihak Kementerian Kerja Raya (KKR) bersama agensi di bawahnya iaitu Lembaga Lebuhraya Malaysia (LLM) telah berusaha untuk memasang lampu jalan di sepanjang lebuh raya utama di negara bagi menambahbaik keselesaan dan keselamatan pengguna lebuh raya.

Namun ianya tidak dapat dilaksanakan sepenuhnya akibat daripada kekangan kewangan.
Setakat ini pihak kerajaan telah pun melaksanakan beberapa projek pemasangan lampu di sebahagian jajaran lebuh raya utama dengan menggunakan belanjawan kerajaan bagi menanggung kos pembinaan dan diserahkan kepada pihak Syarikat Konsesi untuk tujuan operasi dan penyenggaraan.

Berikut adalah jajaran-jajaran tersebut: 1.

Lebuhraya PLUS (Sungai Besi ke Senawang); 2.

Lebuhraya ELITE (Nilai ke Subang); dan 3.


Lebuhraya Kuala Lumpur Karak (Gombak ke Terowong Genting Sempah) Bagi jajaran yang lain, setakat ini masih belum ada perancangan untuk melaksanakannya.

Namun ianya akan dipertimbangkan sekiranya terdapat peruntukan bagi melaksanakannya.
NO SOALAN: 64 Sebagai makluman juga, dari segi Perjanjian Konsesi yang telah ditandatangani antara pihak Kerajaan dan Syarikat Konsesi, secara amnya, Syarikat Konsesi adalah disyaratkan untuk menyediakan kemudahan lampu jalan di lokasi-lokasi berikut: 1.

Bagi lebuh raya antara bandar (inter-urban), kemudahan lampu jalan hendaklah disediakan di lokasi-lokasi terpilih sahaja iaitu di Plaza Tol, Persimpangan Bertingkat, Kawasan Rehat dan Rawat serta Hentian Sebelah, 2.
Bagi lebuh raya dalam bandar (urban), kemudahan lampu jalan hendaklah dipasang di sepanjang lebuh raya termasuk juga di Plaza Tol, Persimpangan Bertingkat, Kawasan Rehat dan Rawat serta Hentian Sebelah.

Sekiranya kerajaan mengarahkan syarikat konsesi untuk memasang kemudahan lampu jalan di lokasi-lokasi selain daripada yang termaktub di dalam Perjanjian Konsesi, maka ianya adalah merupakan kerja-kerja tambahan yang melayakkan syarikat konsesi membuat tuntutan kerja tambahan daripada pihak kerajaan.
Selain itu, ada juga inisiatif-inisiatif daripada pihak syarikat konsesi sendiri yang berbesar hati untuk melaksanakan pemasangan lampu di jajaran/lokasi selain daripada lokasi yang disyaratkan di dalam perjanjian konsesi.

Contoh Syarikat Konsesi yang telah menjalankan inisiatif pemasangan lampu ialah Lebuhraya PLUS di laluan jajaran utama, Menora (N5) iaitu KM 260.0 – KM NO SOALAN: 64 256 (kedua-dua arah) dan Gua Tempurung (C1) iaitu KM 306.1 – 301.4 (kedua-dua arah).

Sekian, terima kasih.
NO SOALAN: 65 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK HAJI ISMAIL BIN IBRAHIM TARIKH : 16 DISEMBER 2019 Datuk Haji Ismail Bin Ibrahim minta MENTERI DALAM NEGERI menyatakan bagaimana PDRM meningkatkan usaha lebih giat dalam membendung jalinan atau sokongan kumpulan individu terhadap aktiviti kongsi gelap, gengsterisme serta jenayah terancang yang terkait dengan gerakan terrorisme rentas sempadan seperti DAESH dan LTTE.
NO SOALAN: 65 JAWAPAN Tuan Yang di-Pertua, Kerajaan tidak berkompromi dengan sebarang aktiviti yang mampu menggugat keselamatan negara termasuklah kegiatan kongsi gelap, kumpulan jenayah terancang atau kumpulan pengganas.

Dalam usaha menangani ancaman dan pengaruh kumpulan-kumpulan ini, pihak PDRM serta agensi-agensi penguatkuasaan yang lain sentiasa menguatkuasakan undang-undang secara konsisten bagi memastikan ancaman dari kumpulan-kumpulan ini dapat dibanteras sepenuhnya.
Antara undang-undang yang digunakan ialah Akta Kesalahan Keselamatan (Langkah-Langkah Khas) 2012 (SOSMA), Akta Pencegahan Jenayah 1959 (POCA) dan Akta Pertubuhan 1966.

Selain daripada tindakan melalui penguatkuasaan undang-undang, Kerajaan juga mengambil langkah yang komprehensif dalam menangani isu ini yang antara lain merangkumi langkah pencegahan, kawalan serta kerjasama strategik dengan pebagai pihak.
Dari segi pencegahan, pelbagai program kesedaran telah dilaksanakan bagi memastikan elemen negatif kumpulan-kumpulan ini dapat dicegah daripada meresapi dan mempengaruhi pemikiran orang ramai terutamanya golongan pelajar dan belia.

Program kesedaran ini diadakan melalui pelbagai medium bagi menerangkan konteks jihad yang sebenar, bahaya fahaman ekstrem dan kesan negatif terlibat dalam jenayah.
NO SOALAN: 65 Selain itu, kandungan media-media sosial turut dipantau bagi memastikan penyebaran kandungan-kandungan yang negatif berkaitan jenayah dan keganasan dapat disekat dan media sosial tidak disalahgunakan bagi tujuan jenayah dan keganasan.

Kerajaan turut melaksanakan langkah kawalan dengan melaksanakan saringan di pintu-pintu masuk bagi mengesan, mengawal dan menyekat pergerakan penjenayah atau pengganas.
Tuan Yang Di- Pertua, Usaha memerangi ancaman ini memerlukan kerjasama strategik dengan pelbagai pihak di segenap peringkat.

Sebagai contoh, kerjasama diadakan dengan pihak swasta dalam program dan kempen kesedaran mengenai keselamatan dan jenayah.

Pihak polis juga mengadakan kerjasama dengan pihak sekolah dengan menempatkan Pegawai Perhubungan Polis di sekolah-sekolah bagi membantu pihak sekolah dalam mencegah dan mengesan pembabitan pelajar dalam aktiviti jenayah.
Di peringkat antarabangsa pula, kerajaan telah mengadakan kerjasama dengan negara-negara luar melalui platform seperti agensi perisikan dan persidangan antarabangsa antaranya yang melibatkan pihak Interpol, ASEAN Ministerial Meeting on Transnational Crime (AMMTC) dan Senior Officials Meeting on Transnational Crime (SOMTC) dalam pelbagai aspek khususnya dari segi perkongsian maklumat, kepakaran serta latihan.

NO SOALAN: 65 Sekian, terima kasih.


NO SOALAN: 66 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK JOHN AMBROSE TARIKH : 16 DISEMBER 2019 Datuk John Ambrose minta MENTERI PERUMAHAN DAN KERAJAAN TEMPATAN menyatakan pemilikan rumah terkini mengikut kaum dan kategori rumah murah, sederhana dan mewah.
Nyatakan langkah-langkah terperinci untuk memastikan semua rakyat terutama yang sudah berkeluarga memiliki rumah dan langkah-langkah untuk mengawal kadar sewa berpatutan kepada mereka yang belum memiliki rumah.

NO SOALAN: 66 JAWAPAN Tuan Yang di-Pertua, Untuk makluman Ahli Yang Berhormat, 1.

Skim-skim perumahan yang diuruskan oleh KPKT adalah untuk golongan B40 dan M40 yang melibatkan kategori rumah murah dan sederhana murah.
Untuk kategori golongan B40 yang melibatkan Program Perumahan Rakyat (PPR), pemilihan peserta atau penghuni adalah mengikut syarat-syarat yang telah ditetapkan tanpa mengira latar belakang kaum dan agama.

Sehingga 31 Oktober 2019, jumlah unit rumah Program Perumahan Rakyat (PPR) yang telah diisi adalah sebanyak 82,133 unit.

Jumlah ini adalah merangkumi unit rumah PPR Dimiliki dan juga PPR Disewa.

2.
2.

Untuk makluman Ahli Yang Berhormat juga, Skim Pinjaman Perumahan Untuk Golongan Berpendapatan Rendah (SPP) yang dilaksanakan sejak tahun 1976 pula telah memberikan manfaat kepada 11,222 peminjam untuk membina rumah di atas tanah sendiri atau tanah dimiliki waris terdekat sehingga tahun 2018.

Sebanyak 293 permohonan yang berjumlah RM17.5 juta telah diluluskan pada tahun 2018.

3.
3.

Manakala untuk golongan M40, Skim Perumahan Mampu Milik Swasta (MyHome) telah memanfaatkan seramai 5,185 pembeli rumah pertama di seluruh negara.

Terdapat 80 projek berdaftar di bawah Skim MyHome di seluruh negara dengan jumlah sebanyak 8,822 unit.

NO SOALAN: 66 4.

Kerajaan sememangnya berhasrat untuk menyediakan perumahan kepada semua rakyat termasuk setiap keluarga untuk memiliki rumah pertama.
Namun demikian, bagi memastikan hasrat ini tercapai, setiap isi rumah perlu memastikan komitmen kewangan mereka memenuhi syarat pembiayaan kewangan dan pemilihan rumah hendaklah bertepatan dengan pendapatan.

5.
Justeru itu, Kerajaan telah menyediakan pelbagai inisiatif dalam meningkatkan tahap kemampuan pemilikan rumah melalui penurunan harga rumah serta meningkatkan akses kepada pembiayaan perumahan mampu milik seperti: i. pemberian insentif kepada bakal pembeli melalui pengecualian 100% duti setem terhadap nilai hartanah sehingga RM1 juta bagi surat cara pembelian rumah dan pengecualian 100% duti setem ke atas perjanjian pinjaman bagi pembelian rumah kediaman bernilai melebihi RM300 ribu hingga RM2.5 juta; ii.
menambah baik skim pembiayaan perumahan terutamanya bagi kumpulan B40 dan M40 bagi meningkatkan aksesibiliti kepada pemilikan perumahan; iii.

menentukan kategori harga rumah mampu milik mengikut ukuran kemampuan berdasarkan median pendapatan isi rumah mengikut kawasan dan negeri; NO SOALAN: 66 iv.
meningkatkan penyediaan rumah mampu milik melalui kerjasama dengan pemaju swasta secara cross-subsidy iaitu penyediaan tanah oleh Kerajaan dan pembinaan dilaksanakan oleh pemaju swasta; v. memperluas pilihan perumahan melalui pasaran sewa untuk memenuhi keperluan masyarakat yang pelbagai dengan melaksanakan kajian dan penggubalan Akta Sewa Rumah Kediaman yang akan menyediakan peruntukan khas untuk melindungi penyewa dan pemilik rumah; vi.
memperkenalkan skim Sewa untuk Memiliki / Rent to Own (RTO) perumahan mampu milik bagi meningkatkan peluang pemilikan rumah yang berkualiti kepada rakyat; dan vii.

penganjuran Kempen Pemilikan Rumah (HOC) yang diperuntukkan kepada rakyat bagi memiliki kediaman dengan insentif yang diberikan oleh Kerajaan dan diskaun daripada pihak pemaju.

6.
6.

Untuk makluman Ahli Yang Berhormat, berhubung kadar sewaan di negara kita, ia ditentukan berdasarkan kepada: i. Kawasan (contoh: terletak di luar bandar atau bandar); ii.

Aksesibiliti terhadap kemudahan yang disediakan; iii.

Jarak ke pengangkutan awam; iv.

Kemudahan awam yang disediakan; dan v. Tahap keselamatan.

NO SOALAN: 66 7.

Pada masa ini, tiada undang-undang khusus yang mengawal selia sewaan kediaman.
Oleh itu, Kerajaan sedang mengkaji dan menggubal Akta Sewaan Kediaman yang bertujuan untuk mengawal atur sewaan kediaman demi mengurangkan isu yang timbul dalam transaksi sewaan.
Antara fungsi utama Akta Sewaan Kediaman yang dicadangkan adalah untuk memberi perlindungan kepada penyewa dari kenaikan sewa yang tidak munasabah serta pengusiran yang tidak sah, mewujudkan satu kerangka untuk mengawal atur sistem kawalan sewaan kediaman, mengimbangkan kepentingan pemilik kediaman dan penyewa serta mewujudkan institusi penyelesaian pertikaian antara pihak-pihak yang terlibat dalam urus niaga atau transaksi sewaan tersebut.

8.
8.

Untuk makluman Ahli Yang Berhormat juga, KPKT dengan kerjasama NAPIC sedang membangunkan Housing Integrated Management System (HIMS) bertujuan untuk menyediakan sistem lengkap mengenai maklumat penawaran serta keperluan perumahan bagi memastikan perancangan perumahan yang lebih terancang dan sistematik.
Walau bagaimanapun, buat masa ini statistik pemilikan rumah adalah berdasarkan Banci Penduduk dan Perumahan Malaysia, 2010 mengikut kumpulan etnik seperti jadual berikut: NO SOALAN: 66 Jumlah Isi Rumah Persendirian Mengikut Pemilikan Rumah (Memiliki) dan Kumpulan Etnik Ketua Isi Rumah Banci Penduduk dan Perumahan Malaysia, 2010 Sekian, terima kasih.
Kumpulan Etnik Pemilikan Rumah Melayu 1,966,937 Cina 1,011,214 Bumiputera lain 388,391 India 249,616 Lain-lain 18,069 A. Warganegara Malaysia 3,634,227 B. Bukan warganegara Malaysia 106,197 JUMLAH 3,740,424 NO SOALAN: 67 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PUAN HAJAH SABANI BINTI MAT TARIKH : 16 DISEMBER 2019 Puan Hajah Sabani binti Mat minta MENTERI DALAM NEGERI menyatakan apakah 'Standard Operating Procedures' bagi pelaksanaan inisiatif memberi taraf kewarganegaraan kepada rakyat Malaysia (Pemastautin Tetap) yang berusia 60 tahun ke atas serta bagaimanakah inisiatif ini akan dilaksanakan dan berapakah jumlah orang yang sudah menerima kewarganegaraan hasil inisiatif ini.
NO SOALAN: 67 JAWAPAN Tuan Yang di-Pertua, Kementerian Dalam Negeri (KDN) telah melaksanakan tindakan segera selaras dengan pengumuman YAB Perdana Menteri pada 14 Ogos 2018 serta keputusan Mesyuarat Jemaah Menteri pada 17 Ogos 2018 agar pemegang Kad Pengenalan Pemastautin Tetap (MyPR) berumur 60 tahun dan ke atas yang memenuhi syarat di bawah Bahagian III Perlembagaan Persekutuan, Citizenship Rules 1964 [LN.82/1964] serta perundangan berkaitan yang berkuat kuasa seperti peraturan imigresen, keberadaan yang sah dan lain-lain dipertimbangkan untuk dianganugerahkan kewarganegaraan Malaysia.
Berdasarkan rekod Jabatan Pendaftaran Negara (JPN) dari tahun 2018 sehingga 30 November 2019, sejumlah 2,057 pemohon yang berusia 60 tahun ke atas telah dianugerahkan taraf kewarganegaraan Malaysia.

Sekian, terima kasih.
NO SOALAN: 67 MAKLUMAT TAMBAHAN STATISTIK PENGELUARAN SIJIL WARGANEGARA MENGIKUT KATEGORI UMUR DAN PERKARA DARI 2018 - 30 NOVEMBER 2019 UMUR (TAHUN) PERKARA 15(1) PERKARA 15(2) PERKARA 15A PERKARA 16 PERKARA 19 JUMLAH 59 DAN KE BAWAH 3,196 58 869 - 190 4,313 60 DAN KE ATAS 274 - - 582 1,201 2,057 JUMLAH BESAR 3,470 58 869 582 1,391 6,370 Nota : SUMBER : PANGKALAN DATA JPN TARIKH : 2/12/2019 NO SOALAN: 68 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DR. NUING JELUING TARIKH : 16 DISEMBER 2019 Dr. Nuing Jeluing minta MENTERI PENDIDIKAN menyatakan maklumat terkini mengenai kerja-kerja membaik pulih sekolah-sekolah yang daif di Sarawak.
Berapakah sekolah yang telah dibaiki dan kos yang terlibat dan berapakah sekolah yang masih menunggu untuk dibaiki.

Berapakah jumlah bajet untuk pembaikan sekolah daif untuk tahun ini (2019) dan tahun depan (2020).

NO SOALAN: 68 JAWAPAN Tuan Yang di-Pertua, Pelaksanaan kerja naik taraf dan pembangunanan semula sekolah daif di negeri Sarawak telah melibatkan 235 buah sekolah dengan peruntukan berjumlah RM1.029 billion melalui peruntukan pembangunan dan Private Finance Initiative (PFI).
Sehingga 23 November 2019, sebanyak 123 buah sekolah telah siap dibina dan telah digunakan.

Manakala baki 112 buah sekolah masih lagi dalam peringkat pelaksanaan, dan daripada jumlah ini, 17 buah sekolah masih dalam proses tender semula.

Untuk makluman, projek-projek sekolah daif ini adalah sekolah-sekolah yang berskala 7 dan telah disahkan tidak selamat untuk digunakan oleh Jabatan Kerja Raya (JKR).
Bagi pelaksanaan tahun 2019, peruntukan sebanyak RM100 juta telah diluluskan melibatkan naik taraf dan pembangunan semula 32 buah sekolah daif di Sarawak.

Kesemua projek ini dilaksanakan oleh pihak JKR secara tender terbuka.

30 projek ini dalam peringkat pembinaan manakala dua (2) lagi projek masih dalam proses perolehan.
Selain itu, Jabatan Pendidikan Negeri Sarawak juga telah menerima peruntukan sebanyak RM56 juta pada tahun 2019 bagi kerja-kerja pembaikan dan penyelenggaraan sekolah-sekolah di seluruh Sarawak.
NO SOALAN: 68 Manakala bagi pelaksanaan naik taraf dan pembangunan semula sekolah daif yang khusus di bawah peruntukan khas bayaran balik RM1 billion, sebanyak RM350 juta telah diluluskan untuk tujuan pembangunan (Fasa 1) yang melibatkan 37 buah projek pembinaan, yang mana 22 projek sedang dalam proses perolehan, manakala baki 15 projek masih dalam proses reka bentuk akhir dan dijangka akan ditender pada akhir Disember 2019.

Sekian, terima kasih.
NO SOALAN: 69 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PROF EMERITUS TAN SRI DATO' SERI DR. IBRAHIM SHAH BIN ABU SHAH TARIKH : 16 DISEMBER 2019 Prof Emeritus Tan Sri Dato' Seri Dr. Ibrahim Shah Bin Abu Shah minta MENTERI KEWANGAN menyatakan berapakah jumlah hutang negara yang telah dilakukan oleh Kerajaan sejak Mei 2018 dan kenapakah peningkatan hutang berlaku sedangkan Kerajaan bersungguh-sungguh ingin menghapuskan hutang yang dilakukan oleh Kerajaan terdahulu.
NO SOALAN: 69 JAWAPAN Tuan Yang di-Pertua, Untuk makluman Ahli Yang Berhormat, 1.

Pada akhir-2018, hutang Kerajaan Persekutuan berjumlah RM741 bilion atau 51.2% daripada Keluaran Dalam Negeri Kasar (KDNK) meningkat sebanyak RM54.1 bilion berbanding RM686.8 bilion atau 50.1% daripada KDNK pada Disember 2017.
Kedudukan ini adalah selepas mengambil kira pinjaman kasar sebanyak RM131.6 bilion dalam tahun 2018 di mana RM64.3 bilion adalah Terbitan Pelaburan Kerajaan (MGII), RM51 bilion terbitan Sekuriti Kerajaan Malaysia (MGS), RM16.3 bilion terbitan Bil Perbendaharaan dan RM36 juta terbitan luar pesisir.

Sebanyak RM77.5 bilion digunakan untuk membiayai semula hutang yang matang dan bakinya untuk membiayai defisit bagi tahun yang sama.

2.
2.

Sehingga akhir-September 2019 pula, hutang Kerajaan Persekutuan adalah berjumlah RM804.8 bilion atau 53% daripada (KDNK) dengan peningkatan sebanyak RM63.8 bilion berbanding akhir Disember 2018 (RM741 bilion; 51.2%).

Jumlah pinjaman kasar bagi sembilan bulan pertama 2019 adalah sebanyak RM110.9 bilion di mana sebanyak RM47.9 bilion digunakan untuk membiayai semula hutang yang telah matang.
Baki sebanyak RM63 bilion adalah untuk membiayai defisit fiskal Kerajaan berjumlah RM32.3 bilion dan RM30.7 bilion pula adalah prefunding untuk membiayai semula hutang yang akan matang dalam tempoh Oktober – Disember 2019.

NO SOALAN: 69 Tuan Yang di-Pertua, 3.

Untuk makluman Yang Berhormat, Kerajaan sentiasa mencatatkan defisit dalam kedudukan kewangan tahunan, kecuali bagi tahun 1993 – 1997.
Oleh yang demikian, bagi menampung defisit fiskal ini, Kerajaan akan terus membuat pinjaman baharu dan ini akan menambahkan jumlah hutang Kerajaan Persekutuan.

Hutang Kerajaan Persekutuan hanya dapat dikurangkan sekiranya kedudukan kewangan Kerajaan Persekutuan mempunyai lebihan (surplus) selepas menampung perbelanjaan pembangunan.

Lebihan ini akan digunakan untuk membiayai hutang dan Kerajaan tidak perlu membuat pinjaman.

4.
4.

Selain itu, Kerajaan juga mempunyai komitmen jaminan yang merupakan bayaran tanggungan bagi hutang syarikat berkaitan Kerajaan bagi pelaksanaan pelbagai projek infrastruktur dan utiliti awam termasuk hutang 1Malaysia Development Berhad (1MDB) mencatat RM189.5 bilion (akhir 2018: RM164.9 bilion).
Sementara itu, liabiliti lain dalam bentuk komitmen tunai bagi projek public-private partnership (PPP) di bawah Unit Kerjasama Awam Swasta (UKAS) dan projek yang dilaksanakan secara off-budget melalui inisiatif pembiayaan swasta (PFI) dan PBLT Sdn Bhd dianggarkan berjumlah RM181.7 bilion (akhir 2018: RM184.9 bilion).

Secara keseluruhannya, jumlah hutang dan liabiliti Kerajaan berjumlah RM1.17 trilion atau 77.1% daripada KDNK pada akhir Jun 2019 (akhir 2018: RM1.09 trilion; 75.4%).
Peningkatan dalam komitmen jaminan adalah bagi menyiapkan projek infrastruktur sedia ada dan tiada jaminan baharu diluluskan di bawah pentadbiran Kerajaan sekarang.

Komitmen PPP NO SOALAN: 69 dijangka terus berkurangan berikutan Kerajaan akan terus menyediakan peruntukan tahunan bagi bayaran PPP ini.

Sekian, terima kasih.


NO SOALAN: 70 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK RAZALI BIN IDRIS TARIKH : 16 DISEMBER 2019 Datuk Razali bin Idris minta MENTERI PERUMAHAN DAN KERAJAAN TEMPATAN menyatakan status semasa janji Kerajaan melaksanakan pembinaan 1 Juta Rumah Mampu Milik (RMM) dan senarai ahli-ahli jawatankuasa pemandu pemantauan pelaksanaan yang telah dilantik.
NO SOALAN: 70 JAWAPAN Tuan Yang di-Pertua, Untuk makluman Ahli Yang Berhormat, 1.

Antara komitmen Kerajaan dalam mengutamakan pembinaan rumah mampu milik (RMM) adalah melalui penyediaan 1 juta RMM dalam tempoh 10 tahun (Julai 2018 hingga 2028).

Sebanyak 386,340 unit rumah dalam kategori perancangan, 181,211 unit rumah dalam pembinaan dan 39,864 unit rumah telah disiapkan dalam tempoh Julai 2018 hingga 30 Jun 2019.

2.
2.

Mesyuarat Jawatankuasa Pemandu Pelaporan Maklumat Pelaksanaan 1 Juta Rumah Mampu Milik Bagi Tempoh 10 Tahun (2018-2028) yang dipengerusikan oleh YB Menteri Perumahan dan Kerajaan Tempatan ditubuhkan bagi memantau pelaksanaan perumahan mampu milik di peringkat Kerajaan /Agensi Persekutuan, Kerajaan Negeri dan pemaju swasta secara keseluruhan sepanjang tempoh pelaksanaan tersebut.

Terdapat 8 Kementerian, 15 Agensi Persekutuan serta 13 Kerajaan Negeri yang terlibat dalam penyediaan perumahan mampu milik.
3.

Untuk makluman Ahli Yang Berhormat juga, Mesyuarat Jawatankuasa Pemandu Pelaporan Maklumat Pelaksanaan 1 Juta Rumah Mampu Milik Bagi Tempoh 10 Tahun (2018-2028) Bil.

1/2019 bertarikh 28 November 2019 telah meluluskan pelantikan Ahli Jawatankuasa yang terdiri daripada Ketua Setiausaha Kementerian, Ketua Pengarah/Ketua NO SOALAN: 70 Pegawai Eksekutif/Pengurus Besar Agensi Persekutuan, Pengerusi Jawatankuasa Tetap Kerajaan Negeri serta pemaju swasta yang terlibat di dalam penyediaan perumahan.
Sekian, terima kasih.

NO SOALAN: 71 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN ADRIAN BANIE LASIMBANG TARIKH : 16 DISEMBER 2019 Tuan Adrian Banie Lasimbang minta MENTERI PENDIDIKAN menyatakan apakah langkah yang akan diambil oleh pihak universiti awam bagi membantu graduan bersiap sedia dalam menghadapi alam pekerjaan di mana banyak cabaran kepada graduan untuk mendapat pekerjaan di seluruh negara.
NO SOALAN: 71 JAWAPAN Tuan Yang di-Pertua, Kementerian Pendidikan Malaysia (KPM) beriltizam untuk memastikan tiga teras utama iaitu pemerkasaan institusi pendidikan tinggi (IPT) melalui autonomi-akauntabiliti, keunggulan global melalui kolaborasi antarabangsa dan graduan holistik yang serba boleh, seimbang, bercirikan keusahawanan dan berkemahiran tinggi tercapai.

Antara inisiatif KPM adalah pelaksanaan program akademik berbentuk 2u2i.
Jenama 2u2i digunakan untuk menggambarkan konsep pembelajaran yang menggabungkan pembelajaran di dalam kampus dan di luar kampus sepanjang tempoh pengajian di dalam pelbagai kombinasi antaranya seperti 3u1i (3 tahun di universiti, 1 tahun di industri) dan 2u2i (2 tahun di universiti, 2 tahun di industri).
Program 2u2i memberi pendedahan awal kepada pelajar berkenaan persekitaran kerja sebenar di samping menjadi platform untuk pelajar mengasah kemahiran praktikal dan kemahiran insaniah semasa tempoh pengajian.

Program 2u2i dapat memenuhi keperluan industri, di mana bidang program yang ditawarkan adalah relevan dan dipacu industri yang terlibat.

Ini adalah kerana para pelajar dilatih sepenuhnya oleh Jurulatih Industri semasa penempatan di industri.
Selain jalinan erat dan kerjasama dengan industri, penerapan nilai-nilai keusahawanan turut dilaksanakan di semua IPT.

Para pelajar secara berkumpulan diberikan tugasan khusus dalam merancang, menyedia dan NO SOALAN: 71 menjalankan projek usahawan dengan pemantauan penyelia.
Pelaksaan tugasan secara praktikal ini dapat memupuk kemahiran usahawan kepada pelajar sekaligus melahirkan pelajar yang kreatif, berani menghadapi tekanan, bijak mengurus dan mampu mencipta peluang pekerjaan kepada lebih ramai graduan apabila telah bergraduat nanti.

Dalam memastikan menerapkan elemen industri dalam pembelajaran, KPM telah memperkenalkan program akademik berbentuk 2u2i.

Program ini bertujuan untuk menggabungkan pembelajaran akademik dan aplikasi pembelajaran sebenar di tempat kerja.
Di samping itu program ini dapat meningkatkat pengalaman (experiental learrning) yang secara efektifnya dapat diterokai di luar kampus atau di industri di mana pengalaman kerja sebenar dapat disediakan oleh industri.

Melalui program 2u2i, pelajar mendapat pengalaman industri mengikut bidang pengajian; justeru graduan yang dilahirkan mempunyai pengalaman yang cukup bagi menghadapi alam pekerjaan.
Terdapat juga program yang ditawarkan yang melahirkan graduan yang memiliki sijil pengiktirafan daripada badan profesional yang mana hal ini meningkatkan lagi kebolehpasaran graduan di Malaysia.

Program seperti ini juga mampu untuk memastikan graduan yang dihasilkan mempunyai pengalaman dalam bidang pekerjaan selain membolehkan mereka bersaing dan memenuhi keperluan industri masa kini.

Hal ini juga mampu graduan bersiap sedia dalam menghadapi alam pekerjaan.
NO SOALAN: 71 Kementerian melalui Jabatan Pendidikan Tinggi sentiasa memastikan bahawa pengisian pembelajaran di peringkat universiti adalah selari dengan permintaan pasaran pekerjaan dan keperluan industri.

Pelbagai program kerjasama yang terjalin antara pihak industri dan kementerian dengan bermatlamat ke arah meningkatkan kebolehpasaran graduan telah dilaksanakan dan berfokus kepada program berimpak tinggi.
Antaranya adalah melalui pengenalan Academia Talent Exchange Programme (AIxCHANGE) :CEO@ Faculty Programme, di mana pelajar-pelajar didedahkan dengan perkongsian pengalaman dan kemahiran kolaborasi antara akademia dan pihak industri, melalui syarahan dan slot interaksi dengan pelbagai tokoh syarikat-syarikat berkaitan kerajaan (GLC) dan industri-industri terkemuka antarabangsa serta tempatan.
Pada tahun 2019, program ini telah berjaya mendapat penyertaan seramai 64 orang CEO yang terdiri daripada pelbagai sektor industri.

Antara keberhasilan dan impak dalam pengajaran dan pembelajaran melalui Academia Talent Exchange Programme (AIxCHANGE) :CEO@ Faculty Programme adalah mahasiswa berpeluang memahami dunia sebenar melalui perkongsian pengalaman CEO daripada segi pengurusan pentadbiran, kepimpinan dan teknologi di lapangan.
Perkongsian amalan terbaik dari sudut pandangan CEO membolehkan pelajar berfikiran lebih kreatif dan inovatif serta berupaya berfikir di luar kotak, seterusnya mewujudkan pembelajaran lebih holistik.

Ini akan dapat meningkatkan kebolehpasaran graduan dan mengurangkan ketidaksepadanan di dalam penawaran dan permintaan pasaran kerja.

Selain itu juga, integrasi dan sinergi antara tenaga pakar industri dengan penyelidik universiti dan pelajar NO SOALAN: 71 dapat diwujudkan.
IPT juga berjaya beralih daripada beroperasi secara bersendirian kepada quadruple helix iaitu ekosistem inovasi yang saling berkaitan antara akademia, industri, kerajaan dan komuniti yang telah membentuk perkongsian sumber untuk pembangunan negara.

Program AIxCHANGE telah diperluaskan dengan pelaksanaan Academia Industry Expert Exchange Program (AIxPERT).
Program AIxPERT ini melibatkan pertukaran kepakaran dan pengalaman antara pihak industri dan universiti dalam usaha untuk meningkatkan kebolehpasaran graduan.

Sebagai langkah permulaan, seramai 12 orang pensyarah dari enam (6) universiti awam iaitu UniMAP, USM, UTM, UPM, UiTM dan UTHM telah dipilih dalam program visiting faculty member di INTEL bermula dari 24 Jun hingga 30 Ogos 2019 di Intel Malaysia.
Selain daripada penekanan kualiti dalam bidang akademik, pihak kementerian mengetengahkan elemen kasih sayang (love), kebahagiaan (happiness), saling hormat menghormati (mutual respect) dan manusiawi (humanity) di dalam diri pelajar IPT melalui pelaksanaan program-program kokurikulum yang dijalankan.
Antara program berimpak tinggi yang akan /telah dilaksanakan adalah Pidato Antarabangsa Bahasa Melayu (PABM), Debat Diraja, Konvensyen Pemimpin Mahasiswa Islam IPT (ISLC) dan Anugerah Tokoh Siswa selain program seperti Kembara Siswa Patriotik, misi kesukarelawanan, MyInovasi, ROBOCON, Gap Year dan International Student Sports Carnival (ISSC).
NO SOALAN: 71 Penglibatan pelajar melalui badan-badan beruniform seperti Pasukan Latihan Pegawai Simpanan (PALAPES), Kor Sukarelawan Polis Siswa/Siswi (SUKSIS), Kor Siswa/Siswi Pertahanan Awam (Kor Sispa) dan Kumpulan Latihan Kelanasiswa Malaysia (KLKM) juga dilihat mampu memperkukuhkan lagi nilai-nilai jati diri pelajar seterusnya meningkatkan nilai kebolehpasaran graduan.
Pihak kementerian menaruh harapan yang tinggi agar segala pendekatan yang telah / akan dilaksanakan ini dapat membina jati diri dan kekuatan diri pelajar IPT seterusnya mampu memberi nilai tambah kepada graduan dalam menghadapi alam pekerjaan yang mencabar.

Sekian, terima kasih.
NO SOALAN: 72 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK MOHAN A/L THANGARASU TARIKH : 16 DISEMBER 2019 Datuk Mohan a/l Thangarasu minta MENTERI DALAM NEGERI menyatakan mengapa "Liberations Tigers of Tamil Eelam or Tamil Tigers" masih disenaraikan sebagai kumpulan pengganas sedangkan beberapa institusi dunia seperti Kesatuan Eropah melalui "European Court of Justice" telah menyahsenaraikan kumpulan tersebut dari senarai kumpulan pengganas sejak tahun 2017 lagi.
NO SOALAN: 72 JAWAPAN Tuan Yang di-Pertua, Untuk makluman Ahli-ahli Yang Berhormat dan Dewan yang mulia ini, penyenaraian sesuatu kumpulan sebagai kumpulan pengganas dibuat berdasarkan penilaian oleh pihak polis ke atas kegiatan kumpulan tersebut yang boleh memberikan kesan negatif dan ancaman keselamatan ke atas negara.
Walaupun beberapa buah negara termasuklah Kesatuan Eropah telah mengeluarkan LTTE daripada senarai kumpulan pengganas masing-masing, ia tidak bermakna kumpulan pengganas tersebut tidak lagi menimbulkan ancaman keselamatan kepada negara kita.

Buat masa ini Kementerian mendapati LTTE masih lagi boleh memberikan ancaman keselamatan kepada negara dan oleh itu adalah wajar penyenaraian LTTE sebagai kumpulan pengganas diteruskan.

LTTE di Malaysia diklasifikasikan pada tahap "Moderate" dan terkawal.
Namun, mengambil kira aktiviti yang dianjurkan seperti pengumpulan dana, pengrekrutan golongan yang bersimpati serta penyebaran propaganda LTTE mampu memberi impak negatif sekali gus menggugat keselamatan negara.

Beberapa aktiviti tahunan dikesan masih dianjurkan oleh penyokong LTTE berbangsa Tamil tempatan yang berpusat di beberapa buah negeri seperti Kuala Lumpur, Perak, Selangor, Kedah dan Pulau Pinang.
NO SOALAN: 72 Walaubagaimanapun, sekiranya LTTE didapati tidak lagi menimbulkan ancaman keselamatan kepada negara, maka Kementerian tiada halangan untuk mengeluarkan LTTE daripada senarai kumpulan pengganas negara ini.

Tuan yang Dipertua, Saya ingin menekankan bahawa penilaian oleh pihak polis terhadap LTTE dan juga kumpulan pengganas yang lain dibuat secara teliti berdasarkan maklumat risikan, analisis dan kajian yang mendalam.

Penilaian ini tidak dipengaruhi oleh mana-mana pihak.
Justeru, Malaysia tidak perlu terikut-ikut dengan tindakan yang dibuat oleh negara-negara lain berkaitan perkara ini.

Sekian, terima kasih.


2 NO SOALAN: 73 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN MANOLAN BIN MOHAMAD TARIKH : 16 DISEMBER 2019 Tuan Manolan bin Mohamad minta MENTERI PEMBANGUNAN WANITA, KELUARGA DAN MASYARAKAT menyatakan apakah program-program yang dijalankan bersama wanita-wanita Orang Asli untuk pembangunan keluarga dan komuniti mereka.
3 NO SOALAN: 73 JAWAPAN Tuan Yang di-Pertua, Kerajaan sentiasa prihatin merancang dan melaksanakan pelbagai inisiatif untuk memastikan Orang Asli tidak dipinggirkan dan mendapat manfaat daripada agenda pembangunan nasional.
Kerajaan melalui Jabatan Kemajuan Orang Asli (JAKOA) bertanggungjawab memastikan masyarakat Orang Asli termasuk wanita mendapat peluang dan bantuan sokongan dari aspek pembangunan kapasiti mereka bagi membolehkan mereka menjadi ahli masyarakat yang mampu menjana ekonomi dan berdaya saing.
Kementerian Pembangunan Wanita, Keluarga dan Masyarakat (KPWKM) turut menyokong usaha JAKOA dengan bekerjasama melaksanakan pelbagai program dan aktiviti bagi membantu mendaya upaya dan memperkasa wanita Orang Asli melalui Pejabat Pembangunan Wanita Negeri (PPWN).

PPWN berkolaborasi dengan JAKOA dan pelbagai pihak untuk melaksanakan program serta aktiviti yang bersesuaian dengan keperluan untuk pembangunan wanita Orang Asli.
Antara program yang dilaksanakan melalui PPWN Pahang ialah Program PACBE iaitu program pembangunan kapasiti bersama wanita Orang Asli.

Pada bulan Ogos 2019, PPWN Pahang telah mengadakan program Pengurusan Rumah Tangga di Kg.

Kuala Tahan, Jerantut yang dihadiri seramai 130 orang dan pada bulan September 2019 seramai 73 orang wanita Orang Asli telah menghadiri program Seni Kraftangan di Cameron Highlands.
NO SOALAN: 73 Kementerian Pembangunan Luar Bandar (KPLB) juga turut berkolaborasi dengan JAKOA untuk melaksanakan aktiviti khusus untuk wanita Orang Asli bagi pembangunan keluarga dan komuniti mereka.

Program yang telah dilaksanakan adalah seperti Program Kemahiran Literasi (3M) dan Program Latihan Kemahiran dan Kerjaya (PLKK).

PLKK berkonsepkan pemberian latihan kemahiran dan penempatan kerjaya yang berpendapatan selepas selesai menjalani kursus tersebut.
Seramai 223 orang beliawanis Orang Asli telah mengikuti lapan kursus yang ditawarkan seperti Kursus Estetik, Kursus Dandanan Rambut, Kursus Manik Sulaman, Kursus Pembantu Operasi di Lapangan Terbang, Kursus Perhotelan, dan lain-lain lagi.

Selain itu, pada tahun 2019 seramai 571 orang beliawanis / wanita Orang Asli terlibat secara langsung dalam perancangan dan pelaksanaan aktiviti pembangunan komuniti dan kampung Orang Asli melalui platform Majlis Pengurusan Komuniti Kampung Orang Asli (MPKK OA).
Program ini diharapkan dapat memberi impak positif kepada wanita Orang Asli, khususnya, dan keluarga, amnya, di mana mereka boleh menggunakan kemahiran untuk membantu menjana pendapatan keluarga dan komuniti.

Sekian, terima kasih.


NO SOALAN: 74 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PUAN RAJ MUNNI BINTI SABU TARIKH : 16 DISEMBER 2019 Puan Raj Munni binti Sabu minta MENTERI PEMBANGUNAN USAHAWAN menyatakan apakah usaha-usaha Kerajaan dalam membangunkan Industri Aeroangkasa sebagai industri yang berpotensi memacu ekonomi negara ke tahap yang lebih tinggi.

NO SOALAN: 74 JAWAPAN Tuan Yang di-Pertua, 1.


Untuk makluman Yang Berhormat, Kementerian Pembangunan Usahawan (MED) sedang mempertingkatkan pelaksanaan beberapa inisiatif berkaitan dengan pembangunan industri aeroangkasa di Malaysia sebagai salah satu industri utama yang berupaya melonjakkan ekonomi negara.
Antara lain, pihak Kementerian melalui agensi Kerajaan, SME Corporation Malaysia telah melaksanakan Program "Aerospace Manufacturing Initiative: Developing SMEs in Global Aerospace Manufacturing Industry" (AMI), bertujuan untuk membangunkan keupayaan Perusahaan Kecil dan Sederhana (PKS) tempatan menjadi sebahagian daripada rantaian bekalan industri Aeroangkasa global.

2.
2.

Pelaksanaan program AMI ini selaras dengan Teras Strategik Satu (1), Dasar Keusahawanan Negara (DKN) yang mendorong transformasi perniagaan dan industri seiring dengan Revolusi Industri 4.0 bagi menghasilkan industri nilai tinggi.

Program AMI ini juga selaras dengan aspirasi Pelan Induk Industri Aeroangkasa untuk menjadikan Malaysia sebagai hab pengilang peralatan aeroangkasa di Asia Tenggara menjelang tahun 2030.

3.
3.

PKS yang dikenalpasti di bawah program ini telah diberi bantuan dalam bentuk pembangunan kapasiti serta kewangan bagi NO SOALAN: 74 meningkatkan keupayaan mereka.

Tiga (3) elemen penting di bawah kerangka pelaksanaan Program AMI adalah: i. Transformasi Organisasi - menambahbaik pengurusan PKS terutamanya aspek pengurusan sistem kualiti syarikat, pengubahsuaian prosedur dan peningkatan pengurusan proses pembuatan selaras dengan piawaian ketat di dalam industri Aeroangkasa; ii.
Strategi Pemasaran - membangunkan strategi pemasaran PKS dengan penglibatan di dalam pameran dan persidangan antarabangsa bagi mendedahkan PKS tentang selok belok pasaran aeroangkasa di peringkat global; dan iii.

Roadmap Teknologi - Meningkatkan penggunaan teknologi terkini selaras dengan pelaksanaan aplikasi Industri 4.0 di dalam industri Aeroangkasa.

4.
4.

Sehingga Oktober 2019, sebanyak tiga puluh (30) PKS telah menyertai program AMI dengan jumlah jualan sebanyak RM58.9 juta serta 281 Permintaan untuk Cadangan (RFP) dari syarikat Tier-1 dan Tier-2.

Selain daripada itu, PKS terlibat juga telah memperoleh pensijilan sistem pengurusan kualiti yang diperlukan, seperti pensijilan AS9100 untuk memenuhi syarat untuk menjadi pengeluar sumber komponen ruang angkasa.

NO SOALAN: 74 5.
NO SOALAN: 74 5.

Pelaksanaan program AMI setakat ini berjaya membuka peluang kepada PKS untuk meneroka pasaran perniagaan berskala sederhana dan besar dengan menjadi pembekal komponen kepada syarikat-syarikat di dalam sektor aeroangkasa seperti Spirit Aerosystems, Composite Techology Research Malaysia (CTRM), Aerospace Composites dan UMW Aerospace.

6.

Lain-lain usaha Kerajaan melalui MED bagi membangunkan sektor aeroangkasa adalah menerusi kerjasama dengan syarikat-syarikat antarabangsa.
Pada bulan September 2019, MED telah mengadakan pertemuan dengan dua (2) buah syarikat dari Jepun untuk menjalinkan kerjasama di dalam bidang aeroangkasa iaitu Kawasaki Heavy Industries (KHI) dan Mitsubishi Heavy Industries (MHI).

Antara manfaat yang akan diperolehi oleh PKS atau vendor tempatan berdasarkan kerjasama dengan kedua-dua buah syarikat ini adalah seperi berikut: NO SOALAN: 74 Bil.

Syarikat Bidang Kerjasama Berpotensi 1.


Kawasaki Heavy Industries (KHI) Kerjasama di dalam pembuatan komponen untuk sektor aeroangkasa dan juga perkhidmatan MRO (Maintenance, Repair and Overhaul).

2.

Mitsubishi Heavy Industries (MHI) Pembangunan Mitsubishi Regional Jet (SpaceJet) di Malaysia di dalam sektor pemasangan dan pembuatan komponen.

Selain itu, perkhidmatan MRO (Maintenance, Repair and Overhaul) melalui kerjasama atau perkongsian dengan syarikat Malaysia.

7.
7.

MED juga komited untuk meningkatkan pengetahuan PKS tempatan di dalam bidang aeroangkasa dan kini sedang dalam usaha membantu syarikat tempatan iaitu Sapura Aerospace Technologies Sdn.

Bhd.

untuk menghantar tenaga kerja bagi menjalani latihan di dalam bidang aeroangkasa di Jepun.

8.

Selain itu, MED turut menyokong pembangunan ekosistem industri dron, air mobility dan UAV di Malaysia.
Pada 6 Mei 2019, Kementerian telah mengadakan mesyuarat penyelarasan bersama Kementerian Pengangkutan (MOT), Pihak Berkuasa Penerbangan Awam Malaysia (CAAM), Jabatan Ukur dan Pemetaan Malaysia (JUPEM) dan Suruhanjaya Komunikasi dan Multimedia Malaysia (SKMM) serta pemain industri seperti syarikat Strand, Aerodyne dan FourFangs.

NO SOALAN: 74 9.
NO SOALAN: 74 9.

Kementerian juga mengadakan kerjasama erat dengan MOT dan lain-lain agensi pelaksana bagi memastikan kelancaran pembangunan ekosistem industri dron, air mobility dan UAV.

Sekian, terima kasih.
NO SOALAN: 75 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN HAJI MUHAMAD BIN MUSTAFA TARIKH : 16 DISEMBER 2019 Tuan Haji Muhamad Bin Mustafa minta MENTERI PENDIDIKAN menyatakan apakah rancangan latihan atau kurikulum yang diwujudkan dalam melatih para pelajar dari peringkat sekolah rendah dan menengah serta sarjana di IPT untuk menjadi graduan yang lebih berdikari agar kebergantungan kepada Kerajaan dapat diminimumkan.
NO SOALAN: 75 JAWAPAN Tuan Yang di-Pertua, Kementerian Pendidikan Malaysia (KPM) sentiasa berusaha dan komited untuk menyediakan kurikulum yang terkini untuk memastikan murid dibekalkan dengan pengetahuan, kemahiran dan nilai yang relevan dengan keperluan masyarakat dan negara.

Dalam usaha melahirkan murid yang lebih berdikari langkah-langkah ini telah diambil oleh KPM iaitu: 1.
Elemen Pendidikan Keusahawanan telah pun diperkenalkan kepada murid-murid bermula dari peringkat pra sekolah sehingga ke peringkat sekolah menengah.

2.

Pendidikan Keusahawan juga telah ditawarkan sebagai mata pelajaran elektif iaitu mata pelajaran Pengajian Keusahawanan kepada murid-murid di Sekolah Menengah Teknik.

3.
3.

Memberi pendedahan kepada murid-murid tentang pendidikan kewangan dengan memberi tumpuan kepada pengetahuan dan kefahaman, perubahan tingkah laku, sikap dan nilai yang menjurus kepada kemahiran pengurusan kewangan dengan bijak.
Manakala langkah diambil di peringkat latihan pra perkhidmatan pula adalah seperti berikut: 1. mewajibkan pelajar di Institut Pendidikan Guru (IPG) untuk mengambil kursus EDUP3080 Asas Kepimpinan dan Pembangunan Profesionalisme Guru untuk pelajar memahami asas kepemimpinan dan pembangunan diri secara profesional serta berupaya menampilkan ciri-ciri kepemimpinan dalam pengajaran dan pembelajaran (PdP).

NO SOALAN: 75 2.

Mewajibkan mengambil MPU2062 Kursus Bina Insan Guru.
Kursus ini bertujuan memantapkan pembinaan jati diri, kepimpinan, kerja berpasukan, proaktif, berdaya tahan, berdaya saing, mempunyai nilai dan sikap profesionalisme insan guru melalui pengalaman autentik, holistik, kontekstual dan kemahiran insaniah.

Selain daripada itu, KPM turut menyediakan program latihan dalam perkhidmatan untuk meningkatkan pengetahuan, kepakaran, dan kompetensi guru-guru di sekolah.
Program latihan ini dilaksanakan dengan menggunakan pelbagai kaedah seperti bersemuka, dalam talian, teradun dan latihan di tempat kerja (in-situ).

Dalam memastikan graduan universiti awam (UA) menjadi graduan yang berdikari, pembangunan program akademik di UA turut menerapkan elemen industri dalam pembelajaran.

Pihak KPM telah memperkenalkan program akademik berbentuk mod industri.
Program ini juga dapat meningkatkan pengalaman (experiental Learrning) yang secara efektifnya dapat diterokai di luar kampus atau di industri di mana pengalaman kerja sebenar dapat disediakan oleh industri.

Melalui program 2u2i, pelajar mendapat pengalaman industri mengikut bidang pengajian; justeru merapatkan jurang ketidaksepadanan di antara kehendak industri dan graduan yang dihasilkan oleh IPT.
Selain itu, program seperti ini juga dapat meningkatkan pengalaman graduan yang membolehkan mereka mendapatkan pekerjaan yang mudah di industri.

NO SOALAN: 75 Selain itu, terdapat juga program yang ditawarkan yang melahirkan graduan yang memiliki sijil pengiktirafan daripada badan profesional yang mana hal ini meningkatkan lagi kebolehpasaran graduan di Malaysia.
Program seperti ini juga mampu untuk memastikan graduan yang dihasilkan mempunyai pengalaman dalam bidang pekerjaan selain membolehkan mereka bersaing dan memenuhi keperluan industri masa kini.

Hal ini juga mampu graduan bersiap sedia dalam menghadapi alam pekerjaan.

Di samping itu juga, beberapa inisiatif jalinan kolaborasi antara akademia dan industri telah dilaksanakan demi melahirkan graduan yang sesuai dengan pasaran pekerjaan semasa adalah seperti: 1.
Engineering@UM-Industrial Innovation Centre di kampus UM yang mengandungi makmal industri yang menempatkan fasiliti research and development bagi kegunaan bersama para jurutera syarikat, penyelidik universiti, staf universiti dan pelajar.

2.

Pelaksanaan program Pusat Kecemerlangan Industri (Industry Centre of Excellence, ICoE) bagi meningkatkan kolaborasi antara IPT dengan pihak industri melalui pembangunan kurikulum, latihan industri dan pendedahan industri kepada pelajar dan tenaga pengajar IPT.

3.
3.

Samsung Malaysia bekerjasama dengan Universiti Teknikal Melaka (UTeM) dengan menubuhkan Samsung 'Internet of Things' (IoT) Academy yang memberi impak positif kepada universiti dan juga syarikat Samsung.

4.

Ericsson Malaysia telah bekerjasama dengan Universiti Teknologi Malaysia (UTM) membentuk sebuah pusat iaitu UTM-ERICSSON IC5G berhubung Research & Development dalam teknologi 5G untuk rantau Asia Tenggara.
NO SOALAN: 75 Bagi menyokong kepada pembentukan graduan yang holistik dan berdaya saing, pelbagai inisiatif diambil oleh kementerian bagi merealisasikan hasrat tersebut termasuklah melaksanakan pelbagai program kokurikulum yang berimpak tinggi dan mampu memperkasakan nilai-nilai insaniah dalam kalangan pelajar.

Penglibatan pelajar melalui badan-badan beruniform juga dilihat mampu memperkukuhkan lagi nilai-nilai jati diri pelajar seterusnya meningkatkan nilai kebolehpasaran graduan.

Sekian, terima kasih.


NO SOALAN: 76 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK TEO ENG TEE @ TEO KOK CHEE TARIKH : 16 DISEMBER 2019 Datuk Teo Eng Tee @ Teo Kok Chee minta MENTERI DALAM NEGERI menyatakan jumlah rakyat Malaysia yang melepaskan kewarganegaraan mengikut kaum, kumpulan umur, jantina dan negara pilihan bagi lima tahun yang terakhir (sehingga September 2019).
NO SOALAN: 76 JAWAPAN Tuan Yang di-Pertua, Berdasarkan rekod Jabatan Pendaftaran Negara (JPN) dari tahun 2015 sehingga 30 September 2019, JPN telah menerima sebanyak 46,773 permohonan pelepasan kewarganegaraan Malaysia.

Perincian pemohon mengikut keturunan, umur, jantina dan negara dituju adalah seperti mana berikut:- Keturunan i. Cina: 42,028 orang pemohon; ii.

India: 1,429 orang pemohon; iii.

Hokkien: 668 orang pemohon; iv.

Khek (Hakka): 585 orang pemohon; v. Melayu: 487 orang pemohon; dan vi.
Lain-lain keturunan: 1,576 orang pemohon.

Umur i.

59 tahun dan ke bawah: 44,697 orang pemohon; dan ii.

60 tahun dan ke atas: 2,076 orang pemohon; NO SOALAN: 76 Jantina i. Lelaki: 19,186 orang pemohon; dan ii.

Perempuan: 27,587 orang pemohon; Negara Dituju i. Singapura: 41,791 orang pemohon; ii.

Australia: 2,334 orang pemohon; iii.

New Zealand: 501 orang pemohon; iv.

Amerika Syarikat: 443 orang pemohon; v. Kanada: 437 orang pemohon; dan vi.

Lain-lain Negara: 1,267 orang pemohon.


Sekian, terima kasih.

NO SOALAN: 77 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PUAN ASMAK BINTI HUSIN TARIKH : 16 DISEMBER 2019 Puan Asmak Binti Husin minta MENTERI PELANCONGAN, SENI DAN BUDAYA menyatakan dasar penggunaan Bahasa Melayu dalam pengiklanan dan papan sepanduk sambutan pelancong daripada luar terutama di pintu-pintu masuk Malaysia seperti di KLIA.
NO SOALAN: 77 JAWAPAN Tuan Yang di-Pertua, Kementerian Pelancongan, Seni dan Budaya sememangnya sentiasa mendokong penggunaan bahasa Melayu sebagai bahasa kebangsaan yang menjadi bahasa perpaduan dalam menyatu padukan semua kaum di negara ini.
Pada masa yang sama juga, Kementerian juga, turut menitik beratkan aspek pemakaian bahasa Melayu sebagai medium penyampai maklumat pada mana-mana media iklan dan promosi seperti papan iklan, papan tanda, banting dan banner promosi dalam mana-mana aktiviti promosi acara mahupun penyampaian informasi pelancongan kepada umum.
Dalam hal ini, Kementerian Pelancongan, Seni dan Budaya selalu merujuk kepada pihak Dewan Bahasa dan Pustaka (DBP) terlebih dahulu untuk mendapatkan status pengesahan penggunaan bahasa dan visual sebelum memohon lesen iklan dari pihak Berkuasa Tempatan (PBT) bagi kerja-kerja pemasangan dilakukan.
Kementerian ini juga turut akur dengan mana-mana peruntukan yang tertakluk pada undang-undang kecil iklan PBT, sebagai contoh Dewan Bandaraya Kuala Lumpur (DBKL) misalnya telah menetapkan saiz tulisan bagi bahasa kebangsaan adalah perlu 2/3 lebih besar daripada bahasa asing dan tulisan itu hendaklah lebih cerah daripada bahasa asing.
Negeri Kelantan dan Terengganu telah menetapkan agar penyampaian mesej NO SOALAN: 77 promosi pada mana-mana iklan yang ingin dipasang perlulah mengguna atau memasukan karektor tulisan jawi melayu dalam visual kreatif.

Sekian, terima kasih.


NO SOALAN: 78 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATO' HAJI MOHD SUHAIMI BIN ABDULLAH TARIKH : 16 DISEMBER 2019 Dato' Haji Mohd Suhaimi Bin Abdullah minta MENTERI BELIA DAN SUKAN menyatakan apakah Kerajaan akan menumpukan fasiliti-fasiliti sukan di kawasan 'hotspot' yang mempunyai banyak masalah sosial khususnya penagihan dadah.

NO SOALAN: 78 JAWAPAN Tuan Yang di-Pertua, 1.


Salah satu kriteria pembinaan fasiliti sukan adalah untuk meningkatkan pembabitan masyarakat khususnya pada belia.

Di samping itu, pembinaannya adalah bagi tujuan "serampang dua mata" iaitu untuk mencegah serta mengurangkan masalah sosial di kalangan remaja dan belia seperti yang termaktub dalam Dasar Belia Malaysia (DBM).
Berikut merupakan senarai Kompleks Sukan Komuniti (KSK) di kawasan luar bandar dan FELDA: Bil Negeri KSK Bilangan 1 KEDAH JERLUN 1 BANDAR BAHARU 1 2 PULAI PINANG PINANG TUNGGAL 1 3 PERAK SUNGAI SIPUT 1 4 NEGERI SEMBILAN RANTAU 1 SIMPANG PERTANG 1 5 MELAKA KERUBONG 1 6 JOHOR LOK HENG, KOTA TINGGI 1 SEROM 1 KUNDANG ULU 1 BANDAR PENAWAR 1 7 PAHANG PELANGAI 1 PEKAN 1 NO SOALAN: 78 8 TERENGGANU BESUT 1 9 SARAWAK MUKAH 1 10 SABAH LIBARAN 1 JUMLAH KSK 16 Sekian, terima kasih.
NO SOALAN: 79 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATO' SRI TI LIAN KER TARIKH : 16 DISEMBER 2019 Dato' Sri Ti Lian Ker minta PERDANA MENTERI menyatakan apakah status penyelidikan mengenai isu menghendap atau 'stalking' di Malaysia dan bilakah undang-undang bagi menyelesaikan masalah ini akan dibentangkan di Parlimen sekali lagi.
NO SOALAN: 79 JAWAPAN: YB TUAN MOHAMED HANIPA BIN MAIDIN TIMBALAN MENTERI DI JABATAN PERDANA MENTERI Tuan Yang di-Pertua, Untuk makluman Ahli Yang Berhormat, 1.

Jawatankuasa Kerja (“Jawatankuasa”) untuk mengkaji dasar berhubung dengan keperluan untuk mewujudkan undang-undang untuk menangani isu menghendap (“stalking”) telah ditubuhkan.

2.
2.

Pada masa ini, Jawatankuasa yang dianggotai oleh wakil daripada pelbagai agensi Kerajaan itu sedang menyediakan draf undang-undang bagi kesalahan menghendap (“stalking”) dan Jawatankuasa juga sedang mempertimbangkan untuk memasukkan peruntukan tersebut melalui pindaan kepada undang-undang sedia ada.

Sekian, terima kasih.


NO SOALAN: 80 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PUAN LIM HUI YING TARIKH : 16 DISEMBER 2019 Puan Lim Hui Ying minta MENTERI PENGANGKUTAN menyatakan jumlah perbelanjaan untuk pengangkutan awam dalam setiap negeri dari tahun 2013 sehingga 2018.

NO SOALAN: 80 JAWAPAN Tuan Yang di-Pertua, 1.


Untuk makluman Yang Berhormat, pengangkutan awam merupakan satu kemudahan serta keutamaan yang diberikan keutamaan oleh pihak Kerajaan.

Dari segi jumlah peruntukan, adalah agak sukar untuk memberikan jumlah sebenar peruntukan di setiap negeri memandangkan peruntukan pengangkutan awam merupakan satu usaha sama yang melibatkan peruntukan daripada Kerajaan Persekutuan, Kerajaan Negeri dan Kerajaan Tempatan.

2.
2.

Pada masa ini, terdapat 3 projek pengangkutan awam berskala besar yang sedang dalam pembinaan di Lembah Klang.

Projek-projek ini dijangka memberi manfaat pertumbuhan ekonomi di kawasan sekitar jajaran di samping meningkatkan penggunaan pengangkutan awam di Lembah Klang.

Contohnya, MRT Sungai Buloh Serdang Putrajaya (SSP) yang dijangka siap pada tahun 2022 akan memberi perkhidmatan di sepanjang koridor berkepadatan 2 juta penduduk bermula dari Sungai Buloh, menerusi Kuala Lumpur ke Putrajaya.
Projek LRT3 pula yang menghubungkan Bandar Utama ke Klang, turut akan berintegrasi dengan jajaran MRT SBK di stesen Bandar Utama dan jajaran LRT Kelana Jaya di Stesen Glenmarie.

Jajaran LRT3 yang dijangka siap pada tahun 2024 akan meningkatkan kecekapan perjalanan dan membantu mengurangkan kesesakan lalu lintas bagi 2 juta penduduk sepanjang koridor Bandar Utama-Klang yang ingin ke pusat bandar Kuala Lumpur.

NO SOALAN: 80 3.
NO SOALAN: 80 3.

Pada 15 April 2019, Kerajaan telah mengumumkan untuk meneruskan projek Landasan Keretapi Pantai Timur (East Coast Rail Link, ECRL) dengan kos RM44 bilion, dijangka siap pada Disember 2026 dengan penjajaran semula laluan yang akan meliputi bandar-bandar di Selangor, Putrajaya, Negeri Sembilan, Pahang, Terengganu dan Kelantan.

4.
4.

Melalui penjimatan kos kepada pengguna pengangkutan awam, Kerajaan telah memperkenalkan Pas Bulanan Tanpa Had iaitu MY100 dan MY50 bagi semua perkhidmatan rel dan bas di bawah RapidKL sejak Disember 2018.

Manakala bagi perkhidmatan KTM Komuter di Sektor Lembah Klang, Utara dan Selatan, pengguna boleh menikmati diskaun tambang perjalanan sebanyak 20 peratus melalui penggunaan kad XTRA20 yang telah mula dijual pada harga RM5 di kaunter KTM Komuter sejak 1 April 2019.
Ini secara langsung turut mengurangkan kos Rakyat menggunakan pengangkutan awam di Lembah Klang dan pelaksanaan diskaun 20% bagi kadar tambang Komuter juga dijangka akan meningkat prestasi ‘load factor’ perkhidmatan KTM Komuter yang belum mencapai potensi penuh terutamanya di sektor Lembah Klang.

5.

Bagi memastikan kesalinghubungan pengangkutan awam di kawasan bandar dan petempatan penduduk, Kerajaan juga telah menambahbaik liputan kawasan perkhidmatan pengangkutan awam.
Sebagai contoh, Kerajaan telah menambahbaik liputan kawasan perkhidmatan bas percuma GoKL dengan memperkenalkan 3 laluan baru pada tahun 2019 iaitu Laluan Jingga (Titiwangsa-MINDEF), Laluan Merah Jambu (LRT Universiti-PPR Seri Pantai) dan Laluan Biru Firus (LRT Dato’Keramat-Flat Kelumpuk Bambu, Setiawangsa).

Kerajaan juga sedang mengkaji perluasan kawasan NO SOALAN: 80 liputan pengangkutan awam di negeri-negeri lain melalui kerjasama dengan Kerajaan Negeri.

6.
6.

Selain itu, untuk tahun 2020, Kerajaan akan meneruskan program ISBSF dan juga SBST dengan kos anggaran sebanyak RM 146 juta.

Sekian, terima kasih.


NO SOALAN: 81 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK JOHN AMBROSE TARIKH : 16 DISEMBER 2019 Datuk John Ambrose minta PERDANA MENTERI menyatakan status halal produk minuman Bubble Tea yang membanjiri pasaran negara dan tindakan Kerajaan bagi mengelakkan kekeliruan dalam kalangan umat Islam selaku pengguna serta kesan minuman tersebut terhadap kesihatan.
NO SOALAN: 81 JAWAPAN Tuan Yang di-Pertua, Untuk makluman Ahli Yang Berhormat, 1.

Kerajaan telah melaksanakan sistem pensijilan halal Malaysia bagi membantu pengguna membuat pilihan dan mengenal pasti status halal sesuatu produk.
Konsep halalan toyyiban yang ditekankan dalam pensijilan halal meliputi semua aspek termasuk dari bahan ramuan, proses penyediaan, kesucian peralatan, kebersihan premis serta pengendalian yang mementingkan piawaian pematuhan syariah, keselamatan, kualiti dan jaminan integriti sesuatu produk atau perkhidmatan.

Produk minuman Bubble Tea bukanlah sejenis jenama malah ia adalah sejenis produk yang dihasilkan berdasarkan komponen ramuan.
Sekiranya bubble tea yang dihasilkan daripada ramuan yang dipastikan halal atau mempunyai sijil halal serta memenuhi syarat dan mematuhi segala prosedur yang ditetapkan, ia layak untuk dipersijilkan halal.

2.

Buat masa ini terdapat empat (4) syarikat yang menghasilkan produk minuman bubble tea telah memperolehi Sijil Pengesahan Halal Malaysia (SPHM) di pasaran Malaysia.

Adapun sesetengah produk yang tiada SPHM seperti sesetengah produk bubble tea, bukanlah bermakna ianya tidak halal.
Namun ianya bermaksud belum dipersijilkan halal.

Justeru, JAKIM amat mengalu-alukan pihak industri untuk memohon SPHM bagi produk-produk mereka agar segala NO SOALAN: 81 kekeliruan atau kemusykilan berkenaan status halal sesuatu produk atau premis itu dapat diatasi.
Dalam hal ini, masyarakat pengguna juga perlu peka dan bijak memilih makanan dan minuman serta barang-barang keperluan yang berada di pasaran dan premis makanan yang telah disahkan halal oleh pihak yang berautoriti dan juga yang diiktiraf oleh JAKIM.

Untuk mengetahui produk dan premis makanan yang memiliki Sijil Pengesahan Halal Malaysia, sila layari Portal Halal Malaysia di www.halal.gov.my.

Semakan juga boleh dilakukan melalui aplikasi telefon pintar Verify Halal.

3.
3.

Adapun dari aspek kesan minuman tersebut terhadap aspek kesihatan ia adalah di bawah bidang kuasa Kementerian Kesihatan Malaysia.

Sekian, terima kasih.


NO SOALAN: 82 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB PUAN RAJ MUNNI BINTI SABU TARIKH : 16 DISEMBER 2019 Puan Raj Munni binti Sabu minta MENTERI PEMBANGUNAN WANITA, KELUARGA DAN MASYARAKAT menyatakan apakah langkah-langkah proaktif yang diambil oleh Kerajaan bagi menghadapi status Malaysia sebagai negara tua menjelang tahun 2030.
NO SOALAN: 82 JAWAPAN Tuan Yang di-Pertua, Bagi memastikan kesejahteraan warga emas menjelang tahun 2030 dan tahun seterusnya, Kementerian dalam perancangan untuk menyediakan hala tuju bagi persediaan Malaysia ke arah negara tua pada 2030 dari segi penilaian semula Dasar dan Pelan Tindakan Warga Emas Negara sedia ada.

Pembangunan hala tuju ini amat penting dalam merangka strategi, program dan tindakan yang perlu bagi memastikan keperluan sebenar warga emas dapat dipenuhi menjelang 2030.
Beberapa langkah proaktif telah diambil oleh Kementerian pada masa ini.

Kementerian sedang melaksanakan Kajian Diagnostik Bagi Membentuk Model Penjagaan Warga Emas Jangka Masa Panjang Yang Bersepadu dan Mapan di Malaysia yang dijangka selesai pada penghujung tahun 2020.

Hasil yang dijangkakan adalah pembentukan model pembiayaan serta model penjagaan yang bersepadu serta pelan tindakan pelaksanaan penjagaan jangka masa panjang.
Kajian ini akan mengambil kira keperluan jagaan kesihatan dan sosial di institusi serta di komuniti.

Kementerian juga sedang melaksanakan Kajian Kandungan, Pendekatan dan Skop Bagi Pewujudan Satu Akta Khusus Untuk Warga Emas di Malaysia memandangkan sehingga kini Malaysia masih belum mempunyai akta khusus untuk kumpulan sasar ini.
Hasil utama kajian ini adalah penggubalan satu akta khusus bagi warga emas, yang dijangka akan NO SOALAN: 82 dibentangkan di Parlimen pada tahun 2021, yang menumpukan kepada mempertingkatkan perlindungan dan hak asasi warga emas di Malaysia.
Kementerian juga berkolaborasi dengan Kementerian Hal Ehwal Ekonomi (MEA) dan United Nations Development Programme (UNDP) untuk melaksanakan projek daerah mesra warga emas atau dengan izin age- friendly city melalui projek rintis di Taiping, Perak di mana YAB Timbalan Perdana Menteri telah melancarkan pelaksanaan projek rintis ini pada 30 Oktober 2019.

Projek rintis selama dua (2) tahun ini akan dijalankan berdasarkan panduan age-friendly city daripada World Health Organisation (WHO).
Satu kerangka kerja bagi pewujudan daerah mesra warga emas ini akan dihasilkan yang mana boleh diguna pakai oleh pihak berkuasa tempatan lain kelak.
Selain daripada perancangan baharu yang dinyatakan ini, inisiatif sedia ada Kementerian tetap dilaksanakan dan ditambah baik seperti pemberian Bantuan Orang Tua (BOT) sebanyak RM350 sebulan seorang kepada golongan warga emas yang layak, pelepasan cukai kepada anak- anak untuk penjagaan dan rawatan perubatan ibu dan bapa, inisiatif Program Khidmat Bantu Rumah (Home Help), penambahan Pusat Aktiviti Warga Emas (PAWE) dan Program Intergenerasi untuk menggalakkan penjagaan berasaskan komuniti.
Semua inisiatif ini juga mengarah kepada alternatif terhadap jaringan keselamatan sosial khusus untuk warga emas pada masa hadapan.

NO SOALAN: 82 Tuan Yang di-Pertua, Kementerian ingin menegaskan bahawa isu penuaan merupakan isu sejagat yang merupakan tanggungjawab bersama semua pihak.
Walaupun langkah proaktif telah diambil oleh Kementerian dalam usaha merancang keperluan perkhidmatan Kerajaan untuk warga emas pada masa akan datang namun, pelaksanaannya memerlukan komitmen dan kolaborasi di peringkat Kerajaan Persekutuan, Kerajaan Negeri, Pihak Berkuasa Tempatan (PBT), pihak swasta, ahli akademik, Pertubuhan Bukan Kerajaan (NGO), komuniti, keluarga dan warga emas sendiri.
Kementerian akan terus komited dan mengalu-alukan kerjasama semua pihak termasuk Ahli-Ahli Yang Berhormat Dewan Negara sekalian untuk bekerjasama dengan Kementerian dan Jabatan Kebajikan Masyarakat (JKM) dalam memberikan sokongan terhadap semua inisiatif yang dilaksanakan untuk golongan warga emas.

Sekian, terima kasih.


NO SOALAN: 83 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN ISMAIL BIN YUSOP TARIKH : 16 DISEMBER 2019 Tuan Ismail bin Yusop minta PERDANA MENTERI menyatakan apakah perkembangan terkini isu keselamatan di Wilayah Selatan Thailand dan perancangan pihak Kerajaan dalam membantu mengekalkan perdamaian di selatan Thailand.

NO SOALAN: 83 JAWAPAN Tuan Yang di-Pertua, 1.


Perkembangan terkini isu keselamatan di Wilayah Selatan Thailand masih berada di tahap terkawal namun terdapat beberapa insiden-insiden keselamatan yang berlaku baru-baru ini di wilayah tersebut yang masih membimbangkan dan sekiranya ianya tidak ditangani dengan teliti, konflik perbezaan pandangan kumpulan-kumpulan pejuang dengan Kerajaan Thailand ini dikhuatiri akan berlanjutan.

2.
2.

Fasilitator Kerajaan Malaysia kini terus giat mengadakan beberapa siri pertemuan dengan kumpulan-kumpulan pejuang selatan Thai serta pihak-pihak yang berkepentingan (stakeholders) yang disebut sebagai pihak-pihak yang berbeza pandangan dengan Kerajaan Thailand serta pertemuan bersama Ketua Panel Perunding Kerajaan Thailand.

3.
3.

Dalam hubungan ini, bagi tujuan mengekalkan komitmen kedua-dua pihak untuk berunding serta mengekalkan momentum kemajuan proses dialog damai, kedua-dua pihak telah menyatakan persetujuan dan bersedia untuk mengadakan rundingan secara rasmi pada bulan Disember 2019.

Sekian, terima kasih.
NO SOALAN: 84 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATO' KESAVADAS A/L A.ACHYUTHAN NAIR TARIKH : 16 DISEMBER 2019 Dato' Kesavadas A/L A.Achyuthan Nair minta MENTERI PENDIDIKAN menyatakan :- (a) apakah statistik kanak-kanak berumur 13-17 tahun yang tidak meneruskan persekolahan dan penjelasan mengenai pindaan Akta Pendidikan untuk menjadikan pendidikan wajib sehingga SPM; dan (b) apakah pelan Kementerian untuk memastikan akses jarak dekat dan selamat untuk murid-murid terutamanya di kawasan luar bandar.
NO SOALAN: 84 JAWAPAN Tuan Yang di-Pertua, (a) Kementerian Pendidikan Malaysia (KPM) sentiasa memandang serius isu keciciran murid.

Statistik daripada tahun 2016 hingga 2019 menunjukkan bahawa kadar keciciran murid di sekolah menengah yang berumur antara 13 hingga 17 tahun telah menurun.

Keciciran murid sekolah menengah pada tahun 2016 adalah 1.50 peratus telah menurun menjadi 1.14 peratus pada tahun 2019.
KPM telah melaksanakan pelbagai usaha untuk mengurangkan kadar keciciran murid seperti menambah baik kemudahan asas, memperbanyakkan program motivasi, meningkatkan kesedaran ibu bapa, mewujud dan memperluas program-program bantuan seperti menyediakan Biasiswa Kecil Persekutuan, Rancangan Makanan Tambahan dan Kumpulan Wang Amanah Pelajar Miskin (KWAPM).
KPM turut menyediakan pelbagai bantuan seperti pemberian buku teks secara percuma, Rancangan Makanan Tambahan (RMT), Program Susu Sekolah, dan pembinaan asrama sekolah supaya semua kanak-kanak dapat kekal bersekolah serta menyediakan khidmat guru kaunselor dan guru pemulihan untuk meningkatkan minat murid untuk meneruskan persekolahan.

KPM juga telah menyediakan satu garis panduan bagi membantu murid-murid yang berisiko untuk cicir iaitu Garis Panduan Mengurus Murid Berisiko Cicir di Sekolah (GPMBC).
GPMBC telah NO SOALAN: 84 dikuatkuasakan pada 1 Jun 2018 ke semua sekolah kerajaan dan bantuan kerajaan.

Pemantauan serta intervensi pihak sekolah dapat dijalankan kepada murid berisiko cicir agar mereka kekal bersekolah hingga tamat Tingkatan 5.

GPMBC ini juga mempunyai objektif bagi memastikan pemantauan murid khususnya murid berisiko cicir dapat dibuat oleh pihak Jabatan Pendidikan Negeri (JPN), Pejabat Pendidikan Daerah (PPD) dan sekolah secara berterusan.
Program Sifar Murid Cicir (PSMC) telah diperluaskan kepada semua PPD pada tahun 2019 di mana objektif program ini adalah memberi intervensi berfokus bagi membantu murid cicir untuk kembali bersekolah.

(b) Dalam usaha memastikan semua murid mendapat akses jarak dekat dan selamat untuk murid-murid, KPM akan berusaha untuk menyediakan kemudahan pendidikan iaitu sekolah rendah dan menengah dengan jarak paling minimum dengan lokasi tadahan penduduk.
Berdasarkan Garis Panduan Perancangan Kemudahan masyarakat (Tahun 2014) yang disediakan oleh Jabatan Perancangan Bandar dan Desa Semenanjung Malaysia, Kementerian Kesejahteraan Bandar, Perumahan dan Kerajaan Tempatan, pembinaan kemudahan pendidikan perlu terletak dalam jarak yang sesuai dengan kawasan tadahan penduduk (berhampiran dengan atau dalam kawasan perumahan).
Jarak dan masa perjalanan bagi sekolah rendah adalah dalam lingkungan 0.4 hingga 0.8km dengan masa perjalanan 10 minit berjalan kaki, manakala 0.8 hingga 1.6km NO SOALAN: 84 dengan masa perjalanan 20 minit berjalan kaki bagi sekolah menengah.
Bagi murid di kawasan luar bandar dan pedalaman, KPM menyediakan kemudahan sokongan seperti asrama harian bagi memastikan kebajikan dan keselamatan murid yang lebih terjamin di samping meringankan beban kos dan masa ibu bapa menghantar anak ke sekolah bagi perjalanan yang sukar dan jauh.

Selain itu, KPM juga telah menggariskan satu Garis Panduan Penempatan Murid ke sekolah berdasarkan kriteria seperti berikut: 1.

Alamat rumah dan lokasi ibu, bapa atau penjaga; 2.

Murid Prasekolah sekolah berkenaan; 3.


Berhampiran tempat kerja ibu, bapa dan penjaga; 4.

Staf sekolah (guru atau kakitangan sekolah); dan 5.

Terdapat adik-beradik yang bersekolah di sekolah tersebut.

Sekian, terima kasih.


NO SOALAN: 85 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DR. AHMAD AZAM BIN HAMZAH TARIKH : 16 DISEMBER 2019 Dr. Ahmad Azam bin Hamzah minta MENTERI SUMBER MANUSIA menyatakan sejauh manakah majikan menerima pekerja OKU terutamanya dalam sektor swasta dan adakah kuota tertentu yang diwajibkan (ditetapkan) untuk pengambilan pekerja OKU ini.

NO SOALAN: 85 JAWAPAN Tuan Yang di-Pertua, 1.


Kementerian Sumber Manusia (KSM) dari semasa ke semasa membantu rakyat Malaysia meningkatkan taraf sosio-ekonomi melalui penawaran peluang-peluang pekerjaan kepada golongan rentan (vulnerable group) termasuk Orang Kurang Upaya (OKU).
KSM juga menyelaraskan tanggungjawab semua peranan jabatan dan agensi di bawah kementerian dan mempengerusikan Jawatankuasa Pekerjaan bagi Majlis Kebangsaan Bagi Orang Kurang Upaya (MKBOKU) menggalakkan majikan memberi peluang pekerjaan kepada OKU.

Manakala Jabatan Tenaga Kerja (JTK) berfungsi mempromosi penggajian OKU di sektor swasta, menjaga hak dan kebajikan dari aspek penggajian melalui Akta Kerja 1955 (Akta 265).

2.
2.

Penggajian OKU di semua sektor pekerjaan bukan sahaja mengambil kira kemampuan dan kelulusan akademik calon-calon OKU tetapi perlu mengambil kira beberapa faktor, antaranya jenis hilang upaya OKU berbanding kesesuaian jenis pekerjaan yang ada di industri.

Syarikat yang berhasrat menggaji OKU juga perlu memastikan kemudahan sokongan seperti infrastruktur, peralatan dan penterjemahan/pembantu disediakan bagi memudahkan OKU bekerja.
Dengan kata lain, ketidaksepadanan calon pencari kerja OKU dengan syarat-syarat dan terma pekerjaan yang diperlukan oleh majikan yang berhasrat menggaji OKU merupakan halangan utama.

Oleh yang demikian, kerajaan belum bercadang untuk menetapkan kuota bagi mewajibkan majikan-majikan swasta menggaji OKU.

NO SOALAN: 85 3.
NO SOALAN: 85 3.

Walaupun bagaimanapun, kerajaan melalui program Skim Bantuan Galakan Perniagaan Orang Kurang Upaya (SBGPOKU) telah memperuntukkan sebanyak RM10 juta di bawah Rancangan Malaysia Ke-11 bagi tempoh 2016 hingga 2020 bagi membantu usahawan-usahawan OKU yang berhasrat untuk mengembangkan perniagaan menerusi pemberian geran perniagaan yang bertujuan meningkatkan penyertaan OKU dalam perniagaan seterusnya penggajian OKU.
KSM melalui Jawatankuasa Pekerjaan di bawah Majlis Kebangsaan Bagi Orang Kurang Upaya (MKBOKU) sentiasa memberi keutamaan untuk meningkatkan hak dan insentif penggajian OKU melalui Karnival Kerjaya Khas OKU pada setiap tahun bagi tujuan pemadanan pekerjaan OKU dengan majikan yang berminat mengajikan OKU.

Karnival kerjaya yang dianjurkan telah juga diberi nilai tambah dengan pendedahan peluang latihan dan kemahiran serta keusahawanan.
Di dalam sektor awam, Suruhanjaya Perkhidmatan Awam (SPA) juga telah menambah baik proses dan prosedur temuduga/pengambilan OKU yang bersesuaian untuk calon OKU sebagai penjawat awam.

4.

Selain itu, bagi pekerja yang dilindungi mencarum di bawah Pertubuhan Keselamatan Sosial (PERKESO) dan telah menjadi OKU akibat daripada bencana kerja, OKU tersebut berpeluang untuk mengikut Program Return To Work (RTW).
Program ini mendapat sokongan positif di kalangan pekerja dan majikan sebagai salah satu inisiatif untuk memastikan golongan hilang upaya ini kekal aktif dalam meningkatkan taraf hidup mereka seterusnya menyumbang kepada pembangunan sosio-ekonomi negara.

Kementerian melalui Pembangunan Sumber Manusia Berhad (PSMB) telah memperkenalkan OKU Talent Enhancement Programme (OTEP SCHEME) NO SOALAN: 85 pada Ogos 2016.
Program ini menyediakan geran latihan khusus kepada majikan yang mengajikan OKU yang berdaftar dengan PSMB.

Majikan layak menuntut geran sebanyak RM500 sebulan untuk tempoh 3 bulan pertama bagi setiap OKU yang telah diambil bekerja meliputi yuran kursus dan peralatan/bahan semasa menghadiri kursus.

5.
5.

Penempatan pekerjaan dalam kalangan OKU yang dijalankan oleh Jabatan Tenaga Kerja pada tahun 2018 melalui aktiviti Penempatan Golongan Khas di bawah Program Penempatan Pekerjaan JobsMalaysia, seramai 725 OKU telah berjaya ditempatkan di dalam pekerjaan.

Manakala sehingga Oktober 2019, seramai 445 orang OKU telah ditempatkan di pelbagai pekerjaan yang terdiri daripada 303 lelaki dan 142 orang perempuan.

Sekian, terima kasih.


NO SOALAN: 86 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB TUAN ALAN LING SIE KIONG TARIKH : 16 DISEMBER 2019 Tuan Alan Ling Sie Kiong minta MENTERI PENDIDIKAN menyatakan sejauh manakah pemerkasaan Science, Technology, Engineering and Mathematics (STEM) dan Technical and Vocational Training (TVET) di sekolah dalam usaha untuk memenuhi kehendak Revolusi Industri Keempat (Industrial Revolution 4.0).
NO SOALAN: 86 JAWAPAN Tuan Yang di-Pertua, Kementerian Pendidikan Malaysia (KPM) sentiasa berusaha untuk menyediakan kurikulum pendidikan yang terkini kepada murid-murid untuk memenuhi keperluan Revolusi Industri Keempat (Industrial Revolution 4.0).
Pada masa ini, KPM telah pun melaksanakan beberapa mata pelajaran penting yang dapat memberi pengetahuan kepada murid-murid tentang keperluan industri pada masa akan datang seperti mata pelajaran Reka Bentuk & Teknologi, Asas Sains Komputer, Sains Komputer serta Reka Cipta yang berteraskan kepada mata pelajaran STEM dan diperkasakan dengan memasukkan elemen pemikiran komputasional dan statistik, pengaturcaraan (coding), data raya, dan Sains Data agar selari dengan keperluan IR 4.0.
Selain itu, guru-guru juga sentiasa digalakkan untuk menggunakan pelbagai media dan teknologi dalam melaksanakan pengajaran dan pembelajaran (PdP) sains dan matematik.

Selain itu, perlaksanaan Transformasi Pendidikan Vokasional telah mengubah landskap pendidikan TVET yang dilaksanakan dahulu kepada pendidikan TVET kearah pekerjaan.
Bagi memastikan lepasan TVET daripada Kolej Vokasional KPM menepati pasaran pekerjaan, KPM telah membangunkan kurikulum dan latihan yang selari dengan keperluan industri masa kini.
Kurikulum serta modul latihan yang diberikan kepada pelajar secara umumnya telah dimantapkan dengan menambah baik elemen-elemen keusahawan, pembangunan modal insan dan teknologi maklumat bagi melengkapkan kemahiran pelajar dan bersedia untuk menceburi bidang NO SOALAN: 86 pekerjaan dengan memenuhi keperluan industri melalui latihan kemahiran yang telah dilaksanakan.
Untuk makluman Ahli Yang Berhormat, murid-murid juga didedahkan dengan mata pelajaran STEM melalui program atau aktiviti di luar bilik darjah samada secara pendidikan formal dan tidak formal serta berunsurkan inkuiri, ‘edutainment’ dan juga ‘fun learning’.
Antara aktiviti/program yang dijalankan dalam kalangan murid sekolah adalah Program Robotik, Program F1 In Schools, Program Olimpiad; Matematik, Fizik, Biologi, Kimia dan Matematik Sekolah Rendah (PLK), Program Inovasi Sains, Teknologi dan Kejuruteraan, Karnival Sains dan Teknologi serta lain-lain lagi.
Selain itu, KPM juga menyediakan laluan khas bagi program tajaan biasiswa Revolusi Industri 4.0 (IR 4.0) kepada tenaga pengajar akademik di Universiti Awam (UA) melalui Program Skim Latihan Akademik Bumiputera (SLAB) dan Skim Latihan Akademik IPTA (SLAI).
Selain daripada itu, untuk profesion Keguruan, KPM turut menyediakan Biasiswa khas di bawah Program Hadiah Latihan Persekutuan (HLP) dalam bidang IR 4.0 diperingkat Sarjana dan Ph.D. Objektif program khas IR 4.0 ini ditawarkan adalah sebagai pendedahan awal kepada tenaga pengajar akademik UA dan juga guru-guru di sekolah dalam mempertingkatkan aspek Pengajaran dan Pembelajaran (PdP) selain menyediakan rakyat Malaysia bagi mengharungi arus kemodenan perubahan teknologi IR 4.0 serta untuk memperlengkap dan menyediakan tenaga kerja mahir dari kalangan rakyat Malaysia dalam bidang tersebut selaras dengan keperluan tenaga kerja negara.
NO SOALAN: 86 Sekian, terima kasih.

NO SOALAN: 87 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATO' ISA BIN AB.

HAMID TARIKH : 16 DISEMBER 2019 Dato' Isa Bin Ab.

Hamid minta MENTERI PELANCONGAN, SENI DAN BUDAYA menyatakan apakah pelan tindakan oleh Kementerian ini bagi mempromosi dan memperkasakan kraf tangan Komuniti Orang Asli bagi meningkat sosio ekonominya.
NO SOALAN: 87 JAWAPAN Tuan Yang di-Pertua, Untuk makluman Ahli Yang Berhormat, Kementerian Pelancongan, Seni dan Budaya (MOTAC) melalui Perbadanan Kemajuan Kraftangan Malaysia (Kraftangan Malaysia) telah merangka pelan tindakan untuk mempromosi dan memperkasakan Orang Asli sepertimana berikut: i. Pembangunan Produk Orang Asli Kraftangan Malaysia telah menghasilkan rekaan baru yang moden dan kontemporari menggunakan motif-motif Orang Asli serta bahan mentah semulajadi yang terdapat di kawasan perkampungan Orang Asli tersebut.
Tumpuan produk kraf yang dihasilkan adalah dalam bentuk hadiah dan cenderamata untuk ditawarkan kepada para pelancong dalam dan luar negara.

ii.

Pengeluaran Produk Kraftangan Malaysia juga telah memperkenalkan Projek Semarak Kraf yang bertujuan untuk memberi pendedahan kepada komuniti Orang Asli untuk meningkatkan kemahiran teknikal dalam aspek pengeluaran produk kraf yang turut menggunakan sumber bahan mentah dari alam semulajadi yang terdapat di kawasan tersebut.

NO SOALAN: 87 iii.
NO SOALAN: 87 iii.

Kebolehcapaian Produk Bagi meningkatkan kebolehcapaian produk dan mempromosikan produk kraf Orang Asli, Kraftangan Malaysia telah memasarkan produk berkenaan menerusi Program Pemasaran Kraf seperti Hari Kraf Kebangsaan, Festival Kraf Johor, Festival Kraf Borneo di Sabah dan Sarawak, Promosi di Pusat Beli-Belah, Festival Kraf Malaysia, promosi di peringkat negeri dan outlet Syarikat Pemasaran Karyaneka Sdn.

Bhd.
Bhd.

Pada masa akan datang, Kraftangan Malaysia akan membantu komuniti Orang Asli ini untuk memasarkan produk mereka menggunakan kaedah pemasaran secara digital.

iv.

Pengiktirafan Kraftangan Malaysia juga akan memberi pengiktirafan kepada Orang Asli yang telah memberikan sumbangan dalam pembangunan produk kraf tempatan melalui Anugerah Usahawan Kraf Orang Asli dan Etnik yang akan disampaikan semasa majlis perasmian Hari Kraf kebangsaan.
Aktiviti-aktiviti yang telah dilaksana oleh Kraftangan Malaysia bagi membangunkan Komuniti Orang Asli pada tahun 2019 adalah seperti berikut: NO SOALAN: 87 i. Pembangunan Produk Kraf Orang Asli Pos Kuala Mu, Sungai Siput, Perak Projek Semarak Kraf Orang Asli, Pos Kuala Mu telah diadakan pada 8 hingga 10 Oktober 2019 di Arena Pos Kuala Mu yang memberi tumpuan kepada penghasilan produk cenderamata iaitu tempo (topi), kelarai, sumpit, anyaman gelang tangan, rantai manik dan tikar anyaman.
Sebanyak empat (4) buah perkampungan Orang Asli telah terlibat iaitu Kg.

Toh, Kg.

Gopeh, Kg.

Bersah dan Kg.

Kuala Mu dengan penyertaan seramai 40 orang komuniti Orang Asli.

ii.
ii.

Pembangunan Produk Kraf Orang Asli Mah Meri, Pulau Carey, Selangor Kraftangan Malaysia telah membangunkan komuniti Orang Asli di Perkampungan Budaya Mah Meri, Pulau Carey melalui pelaksanaan aktiviti Makmal Pembangunan dan Pengeluaran Produk Kraf Batik Eco, produk ukiran kayu, soft toys dan anyaman mengkuang telah diadakan pada 30 Oktober 2019 sehingga 01 November 2019 dengan penglibatan seramai 32 orang peserta.

iii.
iii.

Pembangunan Produk Kraf Orang Asli di Pekan, Pahang Usahawan kraf Orang Asli di Pekan Pahang juga telah dibangunkan bagi penghasilan produk anyaman mengkuang.

Makmal Pembangunan dan Pengeluaran Produk Kraf Anyaman Mengkuang NO SOALAN: 87 Orang Asli Tasik Chini dan Kampung Sg.

Kalong, Pekan telah dilaksanakan pada 26 hingga 30 November 2019. iv.
Pembangunan Produk Kraf Orang Asli di Lubuk Legong, Baling, Kedah Kraftangan Malaysia telah mengadakan Makmal Pembangunan dan Pengeluaran Produk usahawan kraf Orang Asli di Lubuk Legong pada 5 hingga 7 Ogos 2019 bagi penghasilan produk cenderamata berasaskan buluh seperti tabung buluh, lampu hiasan dan bekas lilin untuk ditawarkan kepada pelancong.

Seramai 15 orang komuniti Orang Asli Kensiu telah terlibat dalam penghasilan produk tersebut.
Fasa kedua pembangunan produk tersebut akan dilaksanakan pada awal Januari 2020.

Sekian, terima kasih.
NO SOALAN: 88 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK ABDUL GHANI BIN MOHAMED YASSIN TARIKH : 16 DISEMBER 2019 Datuk Abdul Ghani Bin Mohamed Yassin minta MENTERI PEMBANGUNAN LUAR BANDAR menyatakan apakah dasar dan pendekatan baru Kementerian untuk membangunkan infrastruktur jalan raya di luar bandar bagi tahun 2019, berapa sasaran jumlah kilometer akan dibina untuk jalan berturap dan jalan kampung tidak berturap dan berapa jumlah peruntukan telah disediakan bagi program jalan desa/kampung bagi tahun 2019.
NO SOALAN: 88 JAWAPAN Tuan Yang di-Pertua, Untuk makluman Yang Berhormat Senator, Kementerian sentiasa berusaha dalam memberikan kemudahan infrastruktur yang terbaik khususnya kepada masyarakat luar bandar dan bekerjasama dengan Kerajaan Negeri bagi menyediakan kemudahan infrastruktur yang sempurna.

Untuk makluman Yang Berhormat Senator jua, bagi Tahun 2019, Kementerian telah mensasarkan sebanyak 150km bagi jalan luar bandar dengan peruntukan sebanyak RM762.77 juta.
Manakala 225 km disasarkan bagi jalan perhubungan desa dengan peruntukan sebanyak RM164.4 juta.

Sehingga 30 November 2019, 175.48 km jalan luar bandar berturap dan 248.34 km jalan perhubungan desa berturap dan tidak berturap telah disiapkan.

Sekian, terima kasih.

NO SOALAN: 89 PEMBERITAHUAN PERTANYAAN LISAN DEWAN NEGARA MESYUARAT KETIGA, PENGGAL KEDUA, PARLIMEN KEEMPAT BELAS PERTANYAAN : LISAN DARIPADA : YB DATUK IR.

YONG WUI CHUNG TARIKH : 16 DISEMBER 2019 Datuk Ir.


Yong Wui Chung minta MENTERI KESIHATAN menyatakan apakah tindakan Kementerian dengan lambakan minuman manis yang mengandungi jumlah gula yang tinggi di pasaran dan pelan kesedaran yang dijalankan Kementerian bagi menyedarkan rakyat Malaysia akan bahaya pengambilan gula berlebihan.
NO SOALAN: 89 JAWAPAN Tuan Yang di-Pertua, Memang tidak dapat dinafikan terdapat lambakan penjualan minuman manis di pasaran sama ada minuman yang siap di pek atau minuman yang dibancuh atas permintaan seperti di restoran, gerai, pasar malam atau pasar tani.

Walau bagaimanapun, pengawalan jualan minuman ini adalah di luar bidang kuasa pihak Kementerian Kesihatan Malaysia (KKM).
Namun begitu, pihak KKM tidak hanya berpeluk tubuh melihat kepada situasi ini tetapi telah menjalankan pelbagai aktiviti advokasi dan kerjasama dengan pelbagai pihak dalam usaha meningkatkan pengetahuan dan kesedaran rakyat tentang bahaya pengambilan gula secara berlebihan.
Tuan Yang di-Pertua, Antara usaha yang sedang giat dijalankan adalah mengadakan kerjasama bersama pihak industri makanan dan minuman bagi mengurangkan kandungan gula melalui reformulasi produk iaitu pengenalan kepada logo ‘Pilihan Lebih Sihat’ atau ‘Healthier Choice Logo’ (HCL).

Sehingga Oktober 2019, sebanyak 523 produk makanan dan minuman telah mendapat pengesahan logo HCL dan boleh didapati di pasaran.
Kebolehdapatan produk-produk makanan & minuman yg mempunyai logo HCL ini akan memberi pilihan kepada masyarakat untuk membuat pilihan yang lebih sihat.

Selain itu, aktiviti advokasi pemakanan melalui Kempen Kurangkan Gula yang dijalankan secara besar-besaran bermula tahun ini dan akan dipertingkatkan pada tahun hadapan.
Semoga dengan adanya NO SOALAN: 89 aktiviti advokasi ini ianya dapat membantu masyarakat untuk mengurangkan pengambilan gula harian dan sekaligus diharapkan para peniaga akan dapat menurunkan harga minuman yang dikurangkan kandungan gula.
Bagi memastikan setiap maklumat berkaitan bahaya gula sampai kepada setiap masyarakat tidak kira sama ada di bandar atau di kampung, KKM juga telah memperkasakan sistem penyampaian melalui media sosial di mana maklumat pemakanan dikemaskini setiap hari di Facebook Bahagian Pemakanan.

Di samping menjalankan aktiviti advokasi pemakanan dan kesedaran yang berterusan kepada masyarakat, pihak Kerajaan juga telah mula mengenakan cukai ke atas minuman manis bergula pada tahun ini.
Usaha ini merupakan salah satu inisiatif kerajaan untuk membendung tabiat pengambilan gula yang tinggi di kalangan rakyat Malaysia.

Sekian, terima kasih.